
Apertura di siman di 
enfermeria 

Lesa A4 



APFA: Prome diasabra di 
informacion tocante hypotheek 

Lesa A6 


Clyde Harms: Ghibli di Libia 
a alcansa mi na Aruba 

Lesa All 



Ya tin 6 morto den traf ico mientras 

cu 2014 a cera cu 7 



Ayera mainta Aru- 
ba a conoce su di 6 
morto den trafico. 
E ser masculino 
ta Frank Alfonso 
Riccioli Huguett 
naci na Venezu- 
ela 27 novem- 
ber 1986 Biba na 
Paramira 15. 

Lesa A2 



E prome Aruba Summer School di Caribbean Branch Of- 
fice TNO (CBOT), ta cla pa inicia e luna aki. Tatrata di un 
colaboracion entre CBOT, e sucursal di TNO na Aruba, 
Arizona State University (ASU) y Universidad di Aruba 
(UA). 

Lesa A9 


Prome Aruba Summer 
School program 



Dentista 

Jerrely 

Franca: 


“Oral Health Foun- 
dation lo enfoca 
riba prevencion, 
promocion y edu- 
cacion oral” 

Dentista Jerrely 
Franca, ta e direc- 
tor y creador di Oral 
Health Foundation 
cu a wordo lansa re- 
cientemente. Den un 
entrevista cu Bon Dia 
Aruba e ta conta to- 
cante su carera, con el 
a yega na scoge pa un 
fundacion. Y e fun- 
dacion lo enfoca riba 
prevencion, promo- 
cion y educacion oral. 

Lesa A12 


Presidente di 
sindicato STA 

Pais Aruba ta bou curatela 
despues di firma un protocol 
Ora cu bo wordo poni bou 
di curatela ta pasobra bo ta 
failliet, pues aworaki Aruba 
ta failliet esaki lider di sin- 
dicato STA a bisa. “Hulanda 
a propone CFT Aruba a bin 
cu algo pa cambia e nomber, 
pero e ta keda e mesun cos”. 

Lesa A4 


James Fazzio: 

Aeropuerto lo 
inverti mas di 
100 miyon 
dollar 

Inversionnan miyonario di 
parti di Aruba Airport Au- 
thority N.V (AAA) den e 
proximo dos pa cinco aña 
lo percura pa eficiencia den 
procesonan cu ta duna balor 
na e experiencia personal di 
e biahero. 

Lesa A8 


Polisnan den 
entrenamento pa 
implementacion 
ley di cacho 

Tur polis encarga cu vigilan- 
cia di bario lo haya training 
tocante Ley di Cacho esaki 
ta andando desde april y lo 
continua pa e proximo dos 
lunanan te na momento cu 
tur haya e training. 

Lesa A7 

Pronostico di tempo: 

Masha poco nubia 


ORANJESTAD - Pro- 
nostico di tempo ta in- 
dica cu tempo ta masha 
poco nubia y no ta antic- 
ipa awasero significante. 
Temperatura maximo ta 
33° grado y temperatura 
minimo ta 27°. 


Tempo pa mainta: Parcial- 
mente nubia. Maximo: 33. 
Heatindex te 37°. Indice ul- 
travioleta: 9. Biento di oost 
alrededor di 25 nudo cu raf- 
aga di 39 nudo. 


Tempo pa anochi: Parcial- 
mente nubia. Leve posibili- 
dad di awa despues di madru- 
ga. Biento di oost alrededor 
di 23 nudo cu rafaga di 37 
nudo. 

Posibilidad di awa menos di 

2o%a 



Ya tin 6 morto den trafico mientras cu 2014 a cera cu 7 

ORANJESTAD - Ayera 
mainta Aruba a conoce 
su di 6 morto den trafico. 

E ser masculino ta Frank 
Alfonso Riccioli Huguett 
naci na Venezuela 27 
november 1986 Biba na 
Paramira 15. 

Causa di accidente ainda ta 
desconoci segun ultimo in- 
formacion cu nos matutino 
a ricibi for di vocero di polis 
Lito lacle. “Ta pendiente pa 
tende version di testigonan 
pa haya sa mas di e scenario 
entre otro.” Probablemente 
velocidad halto lo a hunga un 
rol den e accidente aki ya cu 
a bin haya e bateria di e auto 




en cuestion mas o menos 
300 meter leu for di e sitio 
di impacto. Departamento di 
trafico ta haciendo e inves- 
tigacionnan necesario pa es- 
tablece cu siguridad cua ta e 
motibo exacto di e accidente 
fatal aki. 

Accidente 

Ayera mainta pa mas o me- 
nos 4or di marduga, Central 
di Polis ta haya un yamada y 


ta wordo notifica cu un ac- 
cidente basta pisa lo a tuma 
luga un poco pariba di Ro- 
tonde Las Americas. 

Patruya di Oranjestad ta 
wordo manda na e sitio y ta 
bin constata cu en berdad un 
accidente a tuma luga unda 
cu e auto, un Yaris color 
blanco cu plachi di number 
A-53695, cu basta daño ma- 
terial, lo a baha caminda y dal 



contra un borchi di trafico 
(esunnan grandi blauw cu 
ta dirigi trafico) banda di ca- 
minda. E chauffeur no tabata 
duna señal di bida. 

Mesora ta mobilisa tur e au- 
toridadnan competente na e 
sitio, entre otro sub fiscal na 
warda, departamento di trafi- 
co, departamento di ayudo na 
victima, entre otro y e inves- 
tigacion ta cuminsa. 

Cu yudansa di Brandweer ta 
logra saca e victima for di e 
auto y pa mas o menos 4’or 
y 45 di mainta dokter Lin ta 
constata morto di e chauf- 
feur, un hende homber. 

Identificacion di victima 

E proceso di investigacion 
a dura un poco pa motibo 
cu e auto tabata registra na 
nomber di un ser femenino. 
Na yegada e señora doño di e 
auto a confirma cu e conoce 
e victima pero no por a pro- 


vee suficiente detaye pa su 
identificacion. Consecuent- 
emente versionnan cu ta des- 
via for di e realidad a wordo 
treci dilanti den medio di co- 
municacion. 

Sr. Lacle a bisa Bon Dia Aru- 
ba cu identificacion di un 
persona no tur ora ta facil, pa 
motibo cu e por ta registra na 
un adres y biba na un otro. 
Finalmente, a logra bay den 
contacto cu familiarnan cu a 
identifica e hoben. 

Den un entrevista cu Bon 
Dia Aruba a tene den pasado 
cu sr. Ricardo Muller hefe 
di departamento di trafico di 
polis a indica cu aña 2014 ta- 
bata un aña record abou den 
accidente fatal den trafico 
mirando cu den pasado ci- 
franan tabata bay te na 30. 

E1 a enfatisa cu cada acciden- 
te ni con chikito e ta, ta un 
accidente di mas cu no mes- 
ter a pasa. □ 

Cuerpo di Bombero a uza material pisa pa corta e auto 
pa Dokter por a yega na e victima 




ORANJESTAD 
Diaranson alrededor di 
4:30am a activa Cuerpo 
di Bombero pa un caso di 
accidente pisa na altura di 
rotonde Las Americas. E 
yamada tabata bisa cu tin 
victima pega den auto pa 
cual e “Materialenwagen” 
a bay den accion mesora. 
Manera custumber, asina 
cu e truck di rescate 
sali, ta saca un unidad 
di spuitwagen cun’e. 
Lamentablemente na e 
sitio no por a haci mucho 
mas cu corta e auto pa saca 
e victima sin bida for di e 
situacion cu e tabata aden. 
Na yegada di e unidadnan 


di Brandweer na e sitio di 
accidente, nan a constata 
cu tabatin un auto marca 
Toyota, modelo Yaris color 


blanco pega tur rond di un 
palo di borchi di indicacion. 
Tambe a constata cu tabatin 
un victima den e auto pega, 
pero cu no tabata duna señal 
di bida. Bomberonan na e 
sitio, uzando material pisa, a 
corta e auto di tal forma cu 
por a duna e dokter acceso na 
yega na e victima, mientras 
cu mester a bay cu e cautela 
necesario pa sigura cu no tin 
mas victima pega den e auto 
machica. Tambe a probecha 
di busca den vecindario pa 
mira si dor di e impacto no a 
saca mas victima for di e auto 
laga banda di caminda. 
Despues cu Dokter a constata 


morto di e victima, a habri e 
auto por completo pa por a 
saca e victima y entreg’e na 
funeraria. 

Cuerpo di Bombero ta gradici 


Cuerpo Policial y Servicio 
di Ambulance di ImSan pa 
nan cooperacion y ta expresa 
palabranan di condolencia na 
famia di e fayecido. Q 




Acuerdo ta impone regla di bon 
gobernacion 



E acuerdo entre gobierno 
di Aruba y gobierno 
di Hulanda di dia 2 di 
mei ultimo, tabatin un 
sorpresa - agradabel o 
desagradabel, con cu bo 
kier mire - den e ultimo 
parti di e protocol aki. 

Ta trata di e reglanan cu lo 
mester introduci pa trece mas 
claridad riba gobernacion mas 
amplio, na Hulandes yama 
‘de collectieve sector’: esaki 
ta encera gobierno completo 
ademas tur compania of 
otro entidad cu Pais Aruba 
tin interes aden. Ehemplo 
di esaki ta e entidadnan 
‘sui generis’ manera Aruba 
Tourism Authority (ATA), 
AZy Serlimar, etc. Tambe 
ta inclui tur N.V completo 
of parcialmente propiedad di 
Pais Aruba, manera Setar NV 


AAA NV APA NV Freezone 
Aruba NV y varios mas. 

A palabra den e acuerdo cu 
gobierno di Aruba mester 
percura pa prome cu 1 di april 
di cada aña, tocante e cifranan 
anual di henter e sector 
colectivo, es decir di cada un 
di e entidadnan aki. Pa por sa 
exactamente di cual ta trata, 
cada dos aña Centraal Bureau 
voor de Statistiek di Aruba, cu 
yudansa di CBS di Hulanda, 
ta establece segun normanan 
internacional di “National 
accounts” di United Nations 
cual entidadnan ta pertenece 
na e sector colectivo ( c de 
collectieve sector’). 

Tambe gobierno di Aruba ta 
responsabel pa percura pa 
regla den ley segun normanan 
aceptabel internacionalmente 
P a: 


a. procedura encuanto 
adkisicion y benta di 
accion den entidad- 
nan cu ta persona le- 

gal; 

b. norma y criterio en- 
cuanto e maneho pa 
cu pago di dividend 
den e entidadnan cu 
ta persona legal cu 
Aruba ta participa 
aden; 

c. procedura y exigen- 
cia entorno nombra- 
mento y retiro di di- 
rector di entidadnan 
legal den cual Pais 
Aruba ta participa. 

Cu esaki, gobierno di Reino 
ta pone bon cla cu nan ta 
na altura di e problemanan 
cu ta existi riba tereno di 
maneho den e companianan 
estatal y otro entidadnan den 
cual Pais Aruba ta participa. 
Awor nan ta exigi cu ta bin 
reglanan cu ta cay bao di e 
denominacion “Corporate 
Good Governance” y kier ta 
na altura kico ta bay sucede 
pa mehora e situacion actual. 
Tur esaki mester raporta na 


e CFT di Aruba, pa esaki 
na su turno tene gobierno 
Hulandes na altura kico ta 
pasando riba e tereno aki. 
Esaki por pone un fm tambe 
na e practica di gobierno di 
Aruba pa purba mantene e 
Relato Financiero anual di 
nan entidadnan mas tanto 
posibel confidencial, cu hasta 
miembronan di parlamento 
tin problema pa haya nan. 

E hecho cu e tipo di asunto 
aki a keda regla den e acuerdo 
di diasabra ultimo ta un 
indicacion cu e acuerdo no ta 
un documento traha den pura 


pero cu gobierno di Hulanda 
tabata studiando e situacion 
na Aruba pa basta tempo 
caba y lo no ta straño si den 
e lunanan venidero lo tin mas 
medida na caminda pa coregi 
den otro parti di gobernacion 
unda amiguismo y patronahe 
politico ta hunga un papel 
grandi. 

Tambe ta mustra cu Hulanda 
ta bon na altura di loke a 
pasa na Aruba ultimamente 
cu pagamento di dividend 
na gobierno di Aruba di 
tal forma, cu a laga varios 
empresa estatal sin suficiente 
fondo pa opera. Q 




















DIAHUEBS 7 MEI 


MILOCAL 




Editor 


Caribbean Speed Printers N.V. 
Aruba Bank N.V. Acc. #332668 
Caribbean Mercantile Bank N.V. 
Acc. #23951903 

RBC Royal Bank Acc. #1330772 



Zulaica Maduro 



JaimeA. Mata 


Colaboracion 


Arién Rasmijn 
Oscar Vidal 
Masnoticia 
NoticiaCla 
Assiociated Press 
New York Times 
Ret Karibense 


Ehecutivo di Benta 


Brigitte Wauben (Hefe) 
Marijke Croes-Luidens 
Mark Gomes 


Diseño Grafico 


Michael Arendsz 


Aviso y Arte 


Sandra Loefstop 
Lando Rafael 
Gladis Palomino-Silva 
Robert Cortez 


Administracion 


Xiomara Arends (Hefe) 
Mariette Engelhart 
(Hefe di Personal) 
Martha Arteta de Ariza 


Distribucion 


Jenny Kelly 


Coleccion 


Evelinda de Cuba - Tromp 


Pre Press 


Luis Fernando Arenas (Hefe) 
Pablo Libre 


Press 


Roland Schenker (Hefe) 
Omar Ramirez 
Martin Boekhoudt 
Yair Gambin 
Francis Dirksz 


Afiliacion 


Sociedad Interamerica 
di Prensa (SIP) 


DIRECCION 


Weststraat #22 
Tel: 582-7800 / Fax: 582-7044 
email: noticia@bondia.com 
aviso@bondia.com 
BON DIAARUBA 
Ta un Corant redacta y imprimi na 
Aruba y ta obtenibel di Dialuna te 
cu Diasabra. Ningun contenido 
por wordo reproduci sin permiso 
di Editor. www.bondia.com 


Presidente di sindicato STA 

Pais Aruba ta bou curatela despues di firma un protocol 



ORANJESTAD - Ora cu 
bo wordo poni bou di cu- 
ratela ta pasobra bo ta 
failliet, pues aworaki Aru- 
ba ta failliet esaki lider 
di sindicato STA a bisa. 
“Hulanda a propone CFT 
Aruba a bin cu algo pa 
cambia e nomber, pero e 
ta keda e mesun cos”. 

“Tur locual e protocol ta de- 
scribi ta bay bek na e mesun 
rapport di CFT mes ta bin 
riba mesa, ta djis algun cam- 
bio tin haci, pero ta Hulanda 
ta dicta. E poco cambionan ta 
algo pa salba cara di e gober- 
nantenan.” 

Aruba ta den un pos 

Segun sr. De Cuba e gober- 
nacion aki a haci e cos aki 
pa malo pasobra nan sa cu e 
situacion fmanciero ta deli- 


cado for di basta tempo y 
sinembargo nan a bay gasta 
placa. “Green aki, green aya” 
y awor ta pueblo mester bay 
paga esaki.” Sr. de Cuba a 
agrega bisando cu nan mester 
tabata mas prudente y mas 
cauteloso y pone prioridad 


dilanti pa saca Aruba for di 
crisis, en bes a scoge pa hinca 
Aruba den un pos unda cu e 
pueblo aworaki mester trata 
di saca esaki for di dje. 

Gobierno mester bay cas 

“Hecho ta keda cu e gobierno 


mester bay cas pa e acto aki. 
E propio prome minister a 
tuma nan 13 parlamentarion- 
an haci, ami como parlamen- 
tario lo a tuma mi retiro caba 
como cu ta saltando e organo 
mas halto di pais Aruba y bay 
firma un acuerdo cu Hulanda 
sin consulta cu Parlamento. 
“Esaki ta inaceptabel.” 

Concluyendo su punto di bi- 
sta riba e acuerdo firma entre 
Arubay Hulanda sr. De Cuba 
a enfatisa cu e falta di respet 
pa parlamento ta uno cu no 
mester wordo tolera y ta uno 
cu e lo no a tolera si e tabata 
den e funcion ey. “mester 
pensa di scapa e pais en bes 
di scapa e partido, pasobra 
ora pueblo vota e ta vota pa 
un partido cu por scapa e pais 
y no uno cu ta bay scapa su 
partido”, el a fmalisa.Q 


Apertura di siman di enfermeria 



Durante apertura di e siman 
di enfermeria cu ta wordo 
celebraópa 12dimei, Sharyn 
Tromp , representante di 
ODEA, a haci un reconoci- 
mento special pe enfermero 
cu a habri e siman special aki 
, ken no solamente a tuma e 
iniciativa di conmemora y 
duna e reconocimento mer- 
eci na un labor hopi impor- 
tante pe comunidad sino cu 


ODEA, e prueba di cu e pro- 
fesion di enfermeria ta un 
labor unda shelo ta su limite 
ta cu tabatin enfermero den 
posicion como parlamen- 
tario, minister, consehero di 
minister , director di institu- 
tonan hopi importante na sa- 
lubridad y otro tereno, locual 
ta di hopi balor pa tur e en- 
fermero di Aruba. 

E siman di enfermeria ta un 
tempo pa reflexiona ariba 
importancia di e rol di en- 
fermero den bida di cada ser 
humano cu ta inclui nos tam- 
be, pasobra nos ta enfermero 
pero nos tambe ta bira pash- 
ent y nos coleganan ta cuida 
nos” asina Tromp a bisa. 
Educacion pa cuido efec- 
tivo 



awo despues di hopi esfuerso 
y dedicacion a logra traha 
como director di Hospital. 
“Awe sigur nos sinti nos mes 
mas orguyoso tambe pa wor- 
do atendi pa su mesun per- 
sona y cu nos siman di enfer- 
meria por wordo habri tambe 
pa un enfermero como di- 
rector di nos unico Hospital” 
asina Sharyn Tromp a señala. 
Segun representante di 


E tema eligi pa Hospital e 
aña aki pa conmemora e si- 
man di enfermeria ta “Edu- 
cacion pa cuido efectivo”, lo 
cual ta haci enfasis den ken 
realmente ta responsabel pa 
educacion di enfermero y su 
desaroyo profesional. Asina 
tambe, calidad y efectividad 
di servicio brinda na pash- 
ent. E contesta pa e pregunta 
aki ta NOS, asina represent- 



ante di ODEA a sigura argu- 
mentando cu enfermero mes 
ta responsabel den e tempo 
inverti den educacion basico, 
tambe di sigui trece cambio 
y innovacion den profesion, 
brinda e calidad di cuido cu 
nos tur ta merece y tambe di 
para responsabel riba e uzo 
di e material y asina wanta e 
costo abou. 

“Si nos compara nos hospital 
cu otro paisnan, nos hospital 


ta un cinco strea y cu reno- 
bacion ta bay bira un dies 
strea, nos ta hopi bendiciona 
di tin un hospital cu nos por 
compara cu un hotel cu tin 
tur servicio di enfermero na 
cama te na tur esunnan cu 
ta haci limpi, parti cuminda, 
tecnico. Nos tin un profe- 
sion cu ta depende di cada un 
pa por ehecuta esey manera 
mester ta”, asina Tromp a 
bisa.Q 

Homber gara cu revolver carga cu bala dilanti Hues 


ORANJESTAD - E sos- 
pechoso I.S.Larez mester 
presenta mañan mainta 
dilanti Hues pa responde 
pa e delitonan cu el a haci. 
Un di e casonan ta relacio- 
na cu arma di candela y un 
otro caso di ladronicia. 

Algun siman pasa, tratamen- 
to di e caso mester a tuma 
luga pero Larez a nenga di 
bay Corte. Su abogado mr. 


Zara si a presenta. Miembro 
di CEA a informa Hues cu e 
sospechoso no kier a sali for 
di su cel na KIA pa bin Cor- 
te. Fiscal a bisa Hues cu e ta 
sigui cu e caso aunke cu e ta 
pro forma. 

Acusacion 

Fiscal a bisa cu e acusa- 
cionnan contra Larez ta cu 
riba 28 November 2014 e 
tabatin un arma di candela y 
balanan. E arma a resulta di ta 


un revolver. 

Tambe Larez ta wordo acusa 
cu un siman prome esta 27 
November 2014, hunto cu un 
otro of otronan, a horta den 
un cas na Moko. For di e cas 
a bay paña y/of holoshi(nan) 
y/of celular(nan) y/of 
camara(nan) y mas propie- 
dadnan di un persona. 

E otro acusacion contra Larez 
ta cu riba e anochi di 28 y 29 
di November 2014, el a horta 


for di un cas na Nuñe. For di 
e cas el a bay cu tasnan, lap- 
top y mas pertenencia di un 
persona. 

Caso Posponi 
Aunke cu Fiscal ni abogado 
a haya proces-verbaal oficial, 
Hues a bisa cu e si a haya es- 
aki. Sinembargo e caso tabata 
poni pro forma pasobra no 
tabatin espacio y tambe cu e 
proces-verbaal no tabata cla. 
Mirando e hecho cu Fiscal 


y abogado lo mester haya e 
proces-verbaal ainda, Hues a 
dicidi cu e ta pospone e caso 
dia 8 di Mei 2015. Esey ta dia 
cu e mesun Hues tin turno. 

Tin palabracion entre 
Huesnan cu preferibel nan 
mes atende e casonan cu 
nan a haya ya cu nan a studia 
esaki caba y ta haci e proceso 
mas facil. Ta di spera cu dia 
8 di Mei, Larez lo presenta 
den Corte pa e responde pa 
e delitonan cu e ta wordo 
acusa di dje.Q 


Mañan sentencia ta cay pa cinco hoben envolvi den dos asalto arma 


ORANJESTAD -E. L(16), 
S.Z (21), S.D (18), B.D (17) 
y B.(17), mester presen- 
ta mañan mainta dilanti 
Hues pa scucha nan sen- 
tencia. 

Algun siman pasa e tratamen- 
to di e caso den Corte den 
Prome Instancia a tuma luga 
caminda Fiscal a mustra cu 
tur dos asalto arma a sosode 
riba 13 October 2013, camin- 
da e sospechosonan a menasa 
persona den e oficina di num- 
ber cu arma y hasta a pusha. 
Nan tabatin cara tapa. Nan a 
grita pa placa. E persona mes 
a coy e lachi di placa y duna 
nan. En total tabata 60 florin. 
E mesun dia nan a bay un otro 
oficina di number caminda 
a menasa un dama pa duna 
placa cu ta mas o menos 230 
florin. Zijlstra tabata maneha 
e auto. Nan a cumpra alco- 
hol y marihuana cu placa di 
asalto. Fiscal a mustra cu un 
otro acusacion contra Danjo 
ta cu despues di e asaltonan a 
bay na un cas na San Nicolas 
y destrui glasnan di un porta 
di cas. Dia 24 Maart 2014, 
Dirks a destrui porta di luga 
di ATM na Santa Cruz. 

Lacle ta wordo acusa cu riba 
30 April 2013 el a menasa su 
wela y su welo cu e lo corta 
tur e tirenan cu un cuchiu cu 
e tabatin den man. Ademas 
menasa di lo hinca nan cu 
cuchiu. Segun e wela, Lacle ta 
hopi agresivo den cas y ta dal 
nan. Pa motibo cu a nenga di 
presta bateria di auto, el a bira 
agresivo. Menaza cu si yama 
Polis e lo kibra e autonan. 

Asalto arma 

Hues a mustra cu segun pro- 
ces-verbaal di Recherche, e 
dama a bisa cu el a spanta ora 
cu nan a presenta cu arma 

riba dje. Hues a mustra cu 
Lacle tin diferente potret cu 
arma. Ta haci manera ta ma- 
sha cos cu tin arma. Dia di e 
asalto nan a haya accidente y 
a detene esunnan den e auto. 
Hues a bisa cu Danjo a admiti 
di a kibra e porta di cas. Nan 
a bay Sporthall Santa Cruz 
caminda nan a bebe alcohol. 
Hues a lesa declaracion di un 
di e sospechosonan cu ta bisa 
cu nan a planea e asalto pero 
despues ta menciona Chiki 
a bin cu e plan. Lacle tabatin 
arma cun’e. Nan a sconde e 
arma pasobra Polis a pasa na 
Sporthall y ora di e asalto a coy 
esaki. Danjo cu Boekhoudt 
a haci e asaltonan caminda 
Danjo tabatin e arma. Nan a 
haci e prome y despues Danjo 
a bisa pa bay haci e di dos. Por 
a compronde for di investiga- 
cion, cu nan a haci e di dos 
pasobra cu e auto no tabata 
para caminda nan a palabra 
pa busca nan. Despues di e 
asaltonan, e auto a busca nan. 
Segun Danjo, a duna Dirks e 
placa y a bay cas di Lacle pa 


conta e placa. Danjo a pasa 
man pa un blackberry tambe. 
Danjo tabatin e placa y a bisa 
cu a cumpra gasolin y alcohol 
cu e placa di asalto. Nan a bay 
bebe na Eagle Beach y despu- 
es a bay San Nicolas. Hues a 
mustra cu Lacle a declara cu ta 
Danjo a bin cu e idea. Lacle a 
bisa Hues cu no ta berdad pa- 
sobra nan tur tabata burachi. 
E1 a bisa cu e tabata cana arma 
y tur tabata sa cu e tin arma y 
cu e ta uza pa defende su mes 
contra enemigonan. Ta asina 
cu e arma no ta traha, e tin 
un fayo. Hues a remarca cu 
aunke cu e arma no ta traha, 
ta prohibi pa tin arma di can- 
dela. For di e investigacion ta 
Sali na cla cu ta Lacle a yama 
Zijlstra pa bay cerca nan. Lacle 
a subi den auto y Dirks tambe. 
E1 a bisa Zijlstra cu Danjo y 
Boekhoudt a bay haci asalto. 
Segun Lacle no ta berdad, el a 
bisa Zijlstra pa bay busca algun 
brother. Hues a haci diferente 
pregunta na e sospechoso pero 
nan ta bisa cu nan no ta corda. 
Hues a remarca cu diripiente 


ningun ta corda kende a bin 
cu e idea pa haci atraco. Dife- 
rente a bisa cu ta Danjo y Lacle 
pero despues ta bisa cu no 
ta berdad y cu nan tur tabata 
burachi. Tur ta bisa cu nan no 
ta corda. Driks a bisa cu Lacle 
a bis’e cu Danjo y Boekhoudt 
ta bay haci un asalto. Tam- 
poco nan ta corda kendenan a 
conta e placa. 

Hues a remarca cu Zijlstra ta 
bisa cu e no tabata sa di nada 
pero e tabata cu nan si. Hues a 
mustra cu for di interogacion 
por compronde cu na dado 
momento Zijlstra tabata sa cu 
nan a haci un asalto. Segun 
Zijlstra e no a declara asina na 
Recherche. 

Exigencia di Fiscal 

Fiscal a bisa cu e ta haya legal- 
mente proba cu e grupo aki ta 
envolvi den asaltonan arma 
na oficina di number. Fiscal 
a condena totalmente e forma 
di asalto arma. E1 a exigi 12 
luna di prizon pa Boekhoudt, 
kitando e tempo cu e tabata 
cera y e resta ta keda condi- 


cional cu un tempo di prueba 
di 3 aña. Ademas Fiscal a exigi 
pa Boekhoudt cay bou guia di 
Reclassering. 

Pa Zijlstra el a exigi 18 luna di 
prizon di cual 6 luna ta condi- 
cional cu un tempo di prueba 
di 2 aña. 

Pa Dirks, Fiscal a exigi 2 aña 
di prizon, kitando e tempo cu 
e tabata cera. 

Pa Danjo el a exigi 2 aña di 
prizon di cual 6 luna ta condi- 
cional cu un tempo di prueba 
di 2 aña. 

Pa Lacle, Fiscal a aplica e ley di 
hubentud y a exigi 12 luna di 
prizon di cual 4 luna ta condi- 
cional cu un tempo di prueba 
di 2 aña. Ademas Fiscal a pone 
condicional special cu Lacle 
mester cay bou guia di Reclas- 
sering. 

Despues di e scucha e aboga- 
donan, Hues a cera tratamento 
di e caso y a bisa cu mañan lo 
tin sentencia. Bon Dia Aruba 
lo publica kico ta e decision di 
Hues.Q 

Aruba Bank: 

Awor por “shop” pa bo auto nobo 
te cu 9’or di anochi! 



ORANJESTAD- Awe 7 
di mei, Aruba Bank lo ta 
presente un bes mas na 
e evento mensual: Auto 
Nights di Garage Cen- 
traal/GTi, unda clien- 
tenan por shop pa nan 
auto nobo na un orario cu 
ta cumbini mas. 

For di 6’or pa 9’or di anochi 
Garage Centraal/GTi ta habri 
pa brinda clientenan e miho 
prijsnan riba vehiculonan di 
e marcanan Hyundai, Isuzu y 
Volkswagen . Aruba Bank ta 
presente cu un oferta atrac- 
tivo riba prestamo pa auto, 
cu oportunidadnan pa fman- 
ciamento. 


Aruba Bank ta ofreciendo e 
tarifa special di 8.25% (tarifa 
efectivo 8.3% - 8.33%) riba 
prestamo pa compra di auto 
nobo, como tambe e spe- 
cial di celebracion di 90 aña: 
Cumpra awe y cuminsa paga 
despues di 90 dia. 


Clientenan cu scoge pa un 
vehiculo nobo y un prestamo 
cu ta surpasa 50 mil florin tin 
e opcion pa scoge fmancia- 
mento te cu seis aña. 

Pasa na Garage Centraal/ 
GTi, scoge e auto di bo soño, 
acerca e representante di 
Aruba Bank y aplica. 

Bishita e website www. 
arubabank.com pa mas in- 
formacion tocante otro 
prestamonan di Aruba Bank. 
Uza e iLoan Checker pa cal- 
cula bo prestamo, e periodo 
di pago y al instante ricibi 
cuanto e pago mensual ta 
bira cu bo aprobacion di 
prestamo. □ 



APFA ta organisa su prome diasabra 
di informacion tocante hypotheek 


ORANJESTAD 
Stichting Algemeen 
Pensioenfonds Aru- 
ba (APFA) ta or- 
ganisa pa prome bi- 
aha un diasabra di 
informacion tocante 
APFA Hypotheek. 
Esaki ta tuma luga 
diasabra awor, dia 9 
di mei 2015, di 9’or 
di mainta pa 4’or di 
atardi na su oficina 
situa na Seroe Blan- 
co 4. 



Riba e diasabra di informacion aki e expertonan di APFA lo 
duna informacion tocante e condicionnan y e rekisitonan cu 
ta aplicabel y e proceso di aplicacion pa e fiansa di hipoteca. 
Manera ta conoci APFA ta ofrece na tur participante y pensio- 
nado di APFA un interes di hipoteca sumamente atractivo di 
6,25% pa aña. 

E diasabra di informacion aki ta pa tur participante y pensio- 
nado di APFA cu ta desea di cumpra, remodela, construi un 
cas of refmancia nan hipoteca. Specialmente esunnan, cu du- 
rante siman no por pasa na APFA pa ricibi informacion to- 
cante APFA Hypotheek, tin e oportunidad pa haci esaki diasa- 
bra awor. APFA ta invita su participantenan y pensionadonan 
pa pasa diasabra awor, dia 9 di mei 2015, entre 9’or di mainta 
y 4’or di atardi. No tin mester di haci un cita, simplemente 
pasa y nos expertonan di APFA Hypotheek gustosamente lo 
atende bo. E cafetaria di APFA, No Limit Kitchen, lo ta habri 
pa sirbi su clientenan.Q 

Celebra cu 
BancodiCaribe 


Si bo kier celebra cu set di sala, 
bay shopping of bay cu vacantie y 
bo ta buscando interes atractivo* 

Polisnan den entrenamento pa implementacion ley di cacho 


ORANJESTAD - Ley di 
cacho a drenta na vigor 
pero diferente ciudadano 
ta comenta cu nan no ta 
mira movecion y na algun 
sitio manera Parkieten- 
bos, ta hasta mira mas ca- 
cho cu antes. Banda di e 
maltrato di bestia pa falta 
di cuido, cachonan riba 
caya ta keda un peliger pa 
peaton y automobilista. 

Nos matutino a tuma cu tin 
borchi di prohibicion na lama 
cu ta indica no ta permiti ca- 
cho na e beach ey. Un fuente 
di confiansa a conta Bon Dia 
Aruba cu e tabata na Baby 
Beach unda e tin custumber 
di bay cu su cacho y no a paga 


tino cu un borchi a wordo 
poni cu esey ya no ta permiti. 
Despues di algun momento 
oficial a presenta y a hala su 
atencion pa e hecho aki. 

E ciudadano a cuestiona e ofi- 
cial pa e hecho cu tin varios 
cacho sin doño ta cana banda 
di e beach tambe y nada ta 
wordo haci cu nan, pero ta 
acerca e pa duna advertencia 
y posiblemente multa. Nos 
matutino a tuma nota cu tin 
mas hende cu e pensamento 
aki cu a expresa nan mes riba 
e pagina di Facebook di Plata- 
forma Ley di Cacho (PLdC). 

Training pa polis 

Tur polis encarga cu vigilan- 


cia di bario lo haya training 
tocante Ley di Cacho esaki ta 
andando desde april y lo con- 
tinua pa e proximo dos lu- 
nanan te na momento cu tur 
haya e training. Como parti 
di e training, polisnan a sali 
riba caminda publico tambe 
pa siña con pa duna multa na 
esunnan cu ta kibra e Ley di 
Cacho, di un manera of otro. 
E ultimo training cu e polis- 
nan a haya, a tuma luga fm 
di luna di april, cual tabata e 
di 3 training a tuma luga na 
Scol pa Polis na San Nicolas 
y Biblioteca Nacional pa 16 
miembro di KPA riba Ley di 
Cacho, esaki tabata bou man 
di boluntarionan di PLdC. E 
polisnan a practica esaki den 


Merca ta keda e mercado primario pa Aruba 

Mercado turistico di Canada ta mas 
fuerte cu Hulanda 


ORANJESTAD - Merca 
ta keda nos principal mer- 
cado turistico durante e 
ultimo cinco añanan. Aña 
pasa specialmente den e 
ultimo kwartaal tabata 
uno significativo riba e 
aumento di fluho di tur- 
ista fei Merca. 

Directora di Aruba Tourism 
Authority (ATA), Ronella 
Tjin Asjoe-Croes a indica na 
Bon Dia Aruba cu de facto e 
crecemento aki a sigui cu un 
7.3% den e prome kwartaal di 
2015; y Canada a registra un 
crecemento di 8.2%. “Merca 
ta keda ta e mercado primario 
pa Aruba”, el a bisa. 

Pa tal motibo ATA ta bin im- 
plementando strategianan pa 
sigui mantene y fortalece nos 
producto pa e bira mas atrac- 
tivo pa e turistanan di Merca 
y Canada. Nan strategia ta 
keda enfoca riba atrae e bishi- 
tante di calidad pa Aruba y cu 
mas entrada. E profiel di tur- 
ista asina ta representa caba 
52% di esunnan cu ta bishita 
nos isla fei e dos mercado aki. 


Pero ATA kier aumenta e 
porcentahe aki. Pa logra esaki 
nan ta ehecuta un strategia di 
diversifica denter di e mer- 
cado Mericano tambe. 
Canada E mercado di Canada 
a mustra un crecemento pos- 
itivo, y e ta representa actual- 
mente e di tres mercado mas 
fuerte pa Aruba. Directora di 
ATA a bisa cu nos mercado di 
Canada ta mas fuerte cu Hu- 
landa cu un crecemento im- 
presionante cu nan ta premira 
cu lo continua tambe. 

Nos producto ta den bon 
posicion na Canada pero 
igualmente ATA ta uzando 
basicamente e mesun strate- 
gia cu Merca: E clave ta e 
parti di diversificacion pa 
capta un diversidad di turista 
di ambos pais. 

ATA ta continua na 2015 cu e 
enfoke cu nan uza aña pasa di 
muestra con Aruba ta desar- 
oyando su producto. “Aruba 
ta zorg pa su producto ta 
miho mas bunita, mas servi- 
cial”, el a indica. 

Eleva experiencia turistico 
Un punto tin di haber cu el- 


eva e experiencia di nos tur- 
ista pa nos por ta mas cerca 
di locual e bishitante di mas 
calidad ta buscando tambe. 
E1 a remarca cu eleva e ex- 
periencia di nos bishitante 
no solamente den luho of 
infrastructura sino den bon 
servicio y atraccion cultural. 
Ayera den cuadro di apertura 
di ATCA tabata presente un 
grupo di artistanan local cu ta 
representa e concepto nobo 
cu a keda introduci reciente- 
mente cu ta “Korteweg”. 
“Esaki ta trece atrobe expe- 
riencia autentico cu cosnan 
local na e bishitantenan”, sra. 
Tjin Asjoe-Croes a bisa. 

ATA kier pa nan socionan di 
Merca y Canada por ta na al- 
tura di e tipo di experiencia 
aki cu ta un esfuerso pa atrae 
mas turista fei e dos paisnan 
aki. Te aworaki -segun direc- 
tora di ATA- tur estadistica ta 
mustra bon. 

Te hasta nan tin un bista caba 
di e cifranan di kico nan so- 
cionan tin produci pa loke ta 
resta di e aña aki cu ta mustra 
uno positivo. □ 



bario di Dakota dunando ad- 
vertencia y multa. 

Carta di advertencia 

Manera a wordo publica na 
diferente ocasion den nos 
matutino, cacho riba caya y 
cacho cu no ta cuida manera 
ta stipula den e ley di cacho 
ta motibo pa e doño ricibi 
advertencia. Un doño di ca- 


cho na Paraguana a haya un 
advertencia pa motibo cu e 
no tabatin su cacho mara de- 
bidamente segun e ley. (Si 
un doño kier mara su cacho, 
mester uza un looplijn). Un 
siman despues, e polis a con- 
trola e situacion, y e doño a 
tuma medidanan pa mara e 
cacho apropiadamente. Esaki 
PLdc a publica.Q 

James Fazzio: 

Aeropuerto lo inverti mas di 100 miyon dollar 


ORANJESTAD - Inversi- 
onnan miyonario di parti 
di Aruba Airport Authority 
N.V. (AAA) den e proximo 
dos pa cinco aña lo percura 
pa eficiencia den proceso- 
nan cu ta duna balor na e 
experiencia personal di e 
biahero. James Fazio, CEO 
di AAA a duna splicacion 
na e participantenan di 
ATCA 2015 tocante e dife- 
rente proyectonan cu ta 
den diferente fase di pl- 
anificacion y ehecucion na 
Aeropuerto Internacional 
Reina Beatrix pa cu inver- 
sionnan pa un total di en- 
tre 100 pa 150 miyon dollar 
Mericano. 

“E experiencia di e pasahero 
y su deseonan ta nos prio- 
ridad”, asina James Fazio, 
CEO di Aruba Airport Au- 
thority a sigui bisa. E1 a sub- 


raya e cambionan esencial den 
e proceso di inmigracion y 
siguridad pa pasaheronan cu 
ta "US-bound", uzando pre- 
clearance. “E crecemento den 
cantidad di pasahero mester 
percura pa un procesamento 
di pasahero mas eficiente y 
pues ta trahando pa elimina 
e “baggage claim” prome cu 
pasa inmigracion Mericano, 
como tambe e di dos chekeo 
di siguridad, James Fazio ta 
remarca. 

Esaki ta un proyecto cu lo 
dura algun aña y ta spera di 
por cuminsa cu construccion 
na cuminsamento di otro 
aña, segun Fazio. E sistema di 
ekipahe ta e “centerpiece” di e 
proyectonan cu mester tuma 
luga na un aeropuerto cu ta 
funciona den un sistema sos- 
tenibel. 


Fazio a splica cu e “bentana” 
di operacion pa aeropuerto ta 
di 8 ora diario, mas vuelo y 
mas pasahero no lo cambia es- 
aki, pasobra simplemente no 
por distribui e vuelonan over 
di mas ora. 

E ta keda un situacion un 
poco tradicional y pues mester 
busca forma nan pa maneha e 
fluho di pasahero miho. Aki ta 
unda e cambionan den e siste- 
ma di ekipahe ta bira esencial, 
pero tambe cambionan den 
puntonan di benta di cum- 
inda y bebida y mercancia den 
aeropuerto mester tuma luga. 

Mehoracion di e programa di 
cuminda, bebida y mercan- 
cia ta mehora e entrada cu ta 
bin for di actividadnan “no 
aeronautico” pa Aruba Air- 
port Authority y ta importante 
pa yuda mantene e “airport 


rates and charges” na un nivel 
competitivo pa futuro, James 
Fazio a subraya. Mas y miho 
servicionan di cuminda, be- 
bida y mercancia tambe ta im- 
portante ora percura pa fluho 
di pasahero ta mas eficiente 
y rapido, como cu e pasahero 
lo kier haci mas uzo di e ser- 
vicionan aki, pero mester tin 
nan disponibel tambe. 
Ademas, e CEO di Aruba Ai- 
port Authority a elabora to- 
cante servicionan di Wi-Fi y 
stacionnan pa charge apara- 
tonan electronico, como cu 
esakinan ta elementonan cu ta 
pertenece den cualkier aero- 
puerto di clase mundial awen- 
dia. Aruba tin un compromiso 
pa pertenece den e mesun cat- 
egoria di e aeropuertonan di e 
nivel aki. 

E inversionnan cu James Fazio 
a menciona ta grandi. E1 a bisa 


enfaticamente cu e meta ta pa 
e fluho di entrada sigui sta- 
biel na aeropuerto y nan tin 
confiansa cu por cumpli cu 
e inversionnan aki debidam- 
ente. 

James Fazio a conclui bisan- 
do cu “streamlining” e pro- 
ceso di inmigracion y sigu- 
ridad ta un compromiso cu 
aeropuerto tin cu su usuari- 
onan y lo ta aplicando siste- 
manan automatisa y otro tec- 
nologia necesario pa cumpli 
cu e promesa y compromiso 
aki, pasobra esaki ta e forma 
pa sigui padilanti. 

Otro desaroyonan cu el a 
presenta na e delegadonan 
di ATCA ta: E programa 
piloto pa pre-clearance pa 
paisnan di Union Europeo, 
esta “Happy Flow” cu lo 
cuminsa dia 28 di e luna aki 
y e renobacion di e sala di 
yegada cu un reorganisacion 
di boothnan di inmigracion y 
ponemento di un “transition 
ramp” unda tin e trapinan 
awendia. □ 

Caribbean Branch Office TNO: 


Cla pe prome Aruba Summer School program 


E prome Aruba Sum- 
mer School di Caribbe- 
an Branch Office TNO 
(CBOT), ta cla pa inicia e 
luna aki. Tatrata di un co- 
laboracion entre CBOT, e 
sucursal di TNO na Aru- 
ba, Arizona State Univer- 
sity (ASU) y Universidad 
di Aruba (UA). E Aruba 
Summer School ta sigui e 
programa exitoso di Re- 
newable Energy Training 
and Capacity Building 
na Universidad di West 
Indies (UWI), Jamaica, 
prepara pa CBOT hunto 
cu ASU. E programa na 
Aruba ta uno academico, 
multi disciplinario cu ta 
tuma luga di 25 di Mei te 
cu 5 di Juni 2015. 

E pensamento tras di e Aruba 
Summer School ta pa uza nos 
pais como punto di estudio, 
unda ta analisa conceptonan 
di ta sostenibel den un ambi- 
ente di isla. Participantenan 
na e programa di dos siman, 
lo bishita un cantidad di in- 
stancia pa por descubri con 
Aruba ta atende cu desaroyo 
sostenibel. Aki ta inclui bishi- 
tanan cu representantenan di 
WEB, ELMAR, aeropuerto, 
hotelnan como tambe traha 
di cerca cu expertonan local 
di TNO y Universidad di 
Aruba. 

E Aruba Summer School ta 
un di e proyectonan educati- 
vo di CBOT. E programa na 
UWI, Jamaica tabata uno pa 
traha riba capacitacion, cu ta- 
bata organisa bou auspicio di 
e proyecto BRIDGE, fman- 
cia pa e Banco di Desaroyo 
Inter Americano. BRIDGE 
ta para pa “Building Capacity 
and Regional Integration for 
the Development of a Gen- 
eration of Entrepreneurs.' 
CBOT, den asociacion cu 
ASU a ricibi un contracto 
di tres aña pa ehecuta e pro- 
grama aki y prepara un forsa 


laboral specialisa den energia 
renoba na Trinidad & Toba- 
go, Barbados y Jamaica. 

E necesidad pa energia sos- 
tenibel ta sigui crece den 
Caribe, cu ta implica un 
demanda mas grandi pa un 
forsa laboral cu mester dis- 
eña, opera y mantene e siste- 
manan aki. E Banco di De- 
saroyo Inter Americano y su 
organisacionnan partner a 
lansa e programa BRIDGE 
pa fungi como un brug pa 
esunnan den e mercado lab- 
oral, nan capacidad y nivel di 
habilidad, y e forsa labora di 
futuro cu mester cumpli cu 
e demanda di sistemanan di 
energia sostenibel. 

Ruurd Schoolderman, Con- 
sehero Strategico riba En- 
ergia afilia cu CBOT y lider 
di e proyecto di implemen- 
tacion di BRIDGE a bisa cu 
"CBOT y ASU ta trahando 
cu otro pa prepara profesi- 
onnan tecnico na Aruba y 
otro islanan den Caribe. Nos 
experiencia combina den 
Caribe y reputacion como 
institucionnan educativo y 
investigacion di nivel halto a 
permiti nos ta un candidato 
serio pa por a gana e proyecto 
importante aki. M 
E entrenamento na Jamaica 
a enfoca riba tecnologia di 
Photo Voltaic (PV) y insta- 
lacion, auditorio di ener- 
gia y iluminacion eficiente. 
Durante e dos simannan aki 
na Jamaica, un total di 23 
educado di e tres localidad- 
nan di UWI den Caribe (na 
Trinidad & Tobago, Jamaica 
y Barbados) ademas di otro 
institutonan vocacional y tec- 
nico a ricibi entrenamento 
den energia renoba; conoce- 
mento cu nan awor ta hiba 
den nan propio programanan 
educativo. 

Ruurd Schoolderman a bisa 
cu M e obhetivo ta pa 'train- 
the-trainers, ? esta percura pa 



ANUN CIO/BLB A/103/15 

Mediador di Gobierno na Aruba ta anuncia cu a base di articulo 1 
inciso 2 di “Arbeidsvredebesluitlll” cu a ricibi e siguiente peticion 
pa tene un Referendum bou di e empleadonan di e empresa menciona 
aki bou. 

Nomber peticionario: Sindicato di Trahadornan di Aruba (STA) 

Nomber empresa: “Arubus” 

Ta pidi atencion ariba e posibilidad pa sindicatonan interesa pa dentro 
di 14 dia despues di publicacion di e anuncio aki, trece nan deseo pa 
participa na dicho Referendum na conocemento di Mediador. 

Oranjestad, 6 di mei 2015 

Mediador di Gobierno 
Anselmo Pontilius 



esunnan cu mester traspasa e 
conocemento aki na nan in- 
stitucion haya e preparacion 
debido. E ta importante cu e 
islanan no solamente reduci 
nan dependencia na petroleo 
importa, pero por haci uzo 
di nan propio forsa laboral 
pa crea fuentenan di energia 
local, manera biento y solo, 
ademas di reduci consumo di 
energia pa medio di medi- 
danan di eficiencia di energia. 
E programa BRIDGE ta con- 
tribui grandemente na esaki. M 

Aruba Summer School 

E programa na Aruba lo ta 
basa riba e liña di pensamen- 
to cu islanan ta ideal pa studia 
aspectonan di ta sostenibel, 
pa motibo di nan isolacion y 
escala chikito. Islanan ta rici- 
bi reaccionnan mas fuerte, 
tanto positivo como negativo 
cu por ta lesnan importante 
pa sistemanan di escala mas 
grandi. 

Adicional, islanan ta rekeri 
un acercamento hopi special 
pa motibo di nan economia 
di scala chikito y condicion 
socio cultural. Studiantenan 
cu ta participa na e programa 


di Aruba Summer School lo 
gana experiencia den desar- 
oya solucionnan sostenibel 
contextualisa, den un ambi- 
ente multi cultural y interdis- 
ciplinario. 

Studiantenan na nivel di 
Bachelor’s y Masters di ASU, 
UWI y UA, trahando for di 
un punto di salida multi dis- 
ciplinario, lo enfoca riba un 
proyecto independiente cu 
lo cubri un topico relata na ta 
sostenibel y aplica pa Aruba. 
Temanan di e proyecto ta 
inclui energia renoba, proc- 
esamento di awa, economia 
local y desaroyo comercial, 


turismo sostenibel y trans- 
porte electrico. 

Studiantenan lo prepara un 
rapport fmal y lo presenta 
nan conclusionnan na fin di e 
programa, durante un simpo- 
sio na Universidad di Aruba, 
Juni 5. 

Pa mas informacion, 
tuma contacto cu Ruurd 
Schoolderman, Gerente di 
Implementacion di Proyec- 
to BRIDGE, na ruurd. 
schoolderman@tno.nl, tele- 
fon (218) 251-6174; of Jan 
Ebbing, Director CBOT, e- 
mailjan.ebbing@tno.nl, tele- 
fon (297) 5823100.Q 



Mother’s Day ✓ 


Come and enjoy Mother'e Day 
this Sunday May lOth 2015 
with the perfect 3-course á la carte 

Auto procedente di ladronicia a wordo haya 



NOORD- Patruya di Noord a logra 
topa cu un Nissan Sentra cu tabata 
falta basta pieza riba. Tambe e tabata 
falta su tairanan. 

E auto a wordo haya den e bario di Bubali. 
E auto tabata hinca den un caminda di san- 
to cu ta conduci pa mondi. Takelwagen a 
acudi na e sitio pa bay cu e auto y hiba esaki 
warda pa haci mas investigacion. Tin tur 
indicacion cu antisocial a intenta di kima e 
auto pero no a logra.Q 





BAHA TE C(J 25 UBER 
DEN UN LUNA! 

Sltm Xtneme ta ofrece bo un producto 
completamente natural di baha peso 


HJma wt y cdtarfá - ContrDta apolil ■ Aumcnti ennrçpa 
AcelBro fnrtjtjolisjnc - Fa hende hombH’ y mulw 
Vinffl 

Cuatro auto envolvi den 
accidente 



g 



MACUARIMA- Na altura di JR Auto Center na Macu- 
arima a sucede un accidente. Den e accidente aki ta- 
bata tin 4 auto envolvi. Esaki a trece cu trafico a bira 
basta druk. 

Nonre's Cnjcoonf 


Patruya di trafico a acudi na e sitio y constata cu tin un Kia 
Rio, Byd, Toyota Van y un truck di carga envolvi den e acci- 
dente aki. Falta di mantene distancia y velocidad halto a hunga 
un rol den e dalmento aki, no tabatin ningun persona herida 
pero daño material tabata considerabel. Q 

All Weekend Long 
$30.00 FREE Slot play 
for all Mom'sM 

aamo- 

RIU Antillas (formerly Westin Rosorl) 
Phone (297) 525 -7777 



Sign up 

Decome an Orchtd FlayersClub 
Awa rtls Mcmber anc| Mom's 
reccivc $J0 frce stol play and a 
chance to win one of our 
spectacular prizes that we ■iviJ] be 
rafñingatl weekend long. 



Socome join us this Friday, Saturday and Sunday, 
Mother's Day and make it an extra spedai one, 


"Complfmentary weicome champagne ancf rose for 
the first 100 Mom's” 


Clyde Harms: 

Ghibli di Libia a alcansa 
mi na Aruba 




Tempo cu mi tabata na 
Libia mi a pasa den hopi 
tormenta di santo, conoci 
aya como “ghibli”. Du- 
rante e ultimo simannan 
mi tabata sinti mi na Libia 
atrobe, y despues di lesa e 
declaracionnan di nos me- 
teorologo Marck Oduber, 
mi ta sigur cu ta un ghibli 
di Libia a “catch up” cu 
mi. 

E biento ta supla asina fuerte 
cu nos ta preocupa cu un di 
e palmanan grandi lo basha 
abou. Ora nos habri e porta 
di sala contra biento nos tin 
di tene hopi cuidao sino e 
ta dal nos den nos cara. E 
matanan ta seca lihe. Tur cos 
ta cubri cu stof diki, paden 
di cas y nos auto. Maske cu- 
anto nos bari e cas y stofia e 
mueblenan, constantemente 
por sinti e stof tur caminda. 
E tempo ta bira scur manera 
ora cu tin nubia di awa y nos 
casi no por mira Hooiberg. 
Hopi hende ta haya problema 


cu nan sistema respiratono. 
Esakinan ta tipico di e ghibli 
di Sahara. 

Cuater aña pasa mi a skir- 
bi un relato bou di e titulo 
“Ghibli, e tsunami seco” den 
cual mi describi e fenomeno 
como un biento fuerte y seco 
cu ta supla di desierto Sahara 
y lanta un muraya gigantesco 
di stof y santo cora como cin- 
cuenta meter halto y hopi 
miya hancho, un berdadero 
tsunami seco. Tin bes e bi- 
entonan di un ghibli ta yega 
forsa di horcan. 

Aki Sr. Oduber a bisa cu ser- 
vicio meteorologico a registra 
biento di 41 nudo. Esaki no 
ta biento di horcan pero e ta 
suficiente pa cualifica como 
tormenta tropical. 


E ghibli ta crusa Meditera- 
neo y tin biaha e ta yega te 
na parti noord di Europa. 
Un aña durante un bishita 
di mi pa trabou na London, 
un ghibli tabata cubri e stad y 
mi coleganan na Esso Europe 
tabata chansa cu t’ami a trece 
e ghibli c all the way from 
Tripoli’. Algun amigo aki a 
chansa cu e ghibli a sigui mi 
te Aruba. 

Naturalmente, mas leu di Sa- 
hara, menos diki e cortina di 
stof ta. Pero esey no ta kita cu 
e efectonan di e ghibli cu nos 
ta experenciando na Aruba ta 
menos fastioso cu na Tripoli. 
Ta di spera cu e ghibli di 2015 
pronto lo pasa pa historia.Q 



Pa AVIS0 den nos Corant 

aviso@bondia.com i 



Manera un ola gigantesco di un tsunami, un ghibli ta acerca 
peligrosamente. E ghibli ta haci un pomp di petroleo crudo den 
desierto na Libia casi invisibel 

Dentista Jerrely Franca: 

“Oral Health Foundation lo enfoca riba prevencion, 
promocion y educacion oral” 


ORANJESTAD 
Dentista Jerrely 
Franca, ta e direc- 
tor y creador di Oral 
Health Foundation 
cu a wordo lansa re- 
cientemente. Den un 
entrevista cu Bon Dia 
Aruba e ta conta to- 
cante su carera, con el 
a yega na scoge pa un 
fundacion. Y e fun- 
dacion lo enfoca riba 
prevencion, promo- 
cion y educacion oral. 



Dr. Franca tabata ter- 
minando su estudionan 
como dentista na Uni- 
versidad E1 Bosque na 
Bogota, Colombia ora 
el a haya e oportunidad 
pa realisa su pasantia na 
Aruba. 

E a realisa esaki na dife- 
rente institutonan y de- 
partamentonan di salubridad 
riba nos isla, entre otro na Dr. 
Horacio Oduber Hospitaal, 
Departamento di Salubridad 
Publico & Wit Gele Kruis, 
AZV y tambe en conhunto 
cu Ministerio di Salubridad 
Publico y Deporte, Instituto 
Biba Saludabel y Activo, y 
Aruba Sport Unie el a forma 
parti di e Sportcamp 2013. 
Necesidad urgente 


Durante e periodo aki su 
persona a descubri y identi- 
fica diferente problemanan 
pa lo cual ta trata salud oral 
den nos comunidad, special- 
mente entre nos muchanan. 

E a conduci un encuesta na- 
cional, cual a tuma luga na 
maart 2014, na unda e re- 
sultadonan a demostra un 
necesidad urgente pa reforsa 
y duna sosten na programan- 


an di salud 
oral cu ta enfoca riba: preven- 
cion, promocion y educacion 
di salud oral. Basa riba su re- 
sultadonan y experiencianan 
durante su practica, ora Dr. 
Franca a termina su estudio 
como dentista a dicidi di 
bin bek Aruba y funda Oral 
Health Foundation Aruba. 

Meta di fundacion 

Den transcurso di aña, Oral 


Health Foundation Aruba lo 
ehecuta varios campaña di 
conscientisacion y program- 
anan di educacion den dife- 
rente scolnan na Aruba. Cu e 
actividadnan aki e fundacion 
kier logra promove cuido oral 
cerca e muchanan di scol- 
nan basico y scolnan avansa 
na Aruba. Tambe kier logra 
educa maestra y maestronan 
y profesionalnan den cuido 
di mucha pa stimula higiena 


E programa aki ta dis- 
' eña specificamente 
pa educa sernan fe- 
menino cu ta birando 
mama riba un bon 
cuido di nan salud 
oral pa preveni enfermedad- 
nan oral durante of prome cu 
su embaraso. Haciendo esaki 
ta reduci e riesgo pa trans- 
miti bacteria patogenica di e 
mama pa e foetus. 

E complicacion nan mas co- 
mun durante e embaraso 
ta; aborto espontaneo, baho 
peso ora di nace, presion 
halto durante e embaraso y 
diabetes. □ 



oral durante oranan 
di scol. Ultimamente 
kier ofrece guia pa lo 
cual ta trata higiena 
oral, dieta adecua y 
ilustra e importan- 
cia pa bishita dentista 
regularmente. 


Campaña di dia di 
mama 

Manera Bon Dia a pu- 
blica recientemente, 
durante e luna aki 
Oral Health Founda- 
tion Aruba lo inicia cu 
e prome programa cu 
yama “A Smile for a 
Mom”. 

Carina Peterson: 


“Si mi tin un otro bida, mi lo kier tin e mesun mama atrobe” 



ORANJESTAD - Miran- 
do cu dia di mama ta den 
porta, Bon Dia Aruba du- 
rante e dianan aki lo acer- 
ca ciudadano pa conta 
nos un poco tocante nan 
mama. Carina Peterson, 
den e edicion aki ta conta 
tocante su mama Lourdes 
Prescott y con e ta influ- 
encia su bida. 

Peterson ta conta cu su mama 
a lanta den un di a bario nan 
di mas malo di Aruba. Cual ta 
Rancho. Pero esey no a haci 
niun diferencia. su mama ta 
bin di un bon famia y super 
humilde. Su mama semper 
tabata un hende cu a respeta 
su mes y a lucha pa bay dilan- 
ti pa asina e por logra su meta 
nan. E palabra nan cu semper 
el a uza ta : “No ta paso ami 
a lanta den Rancho esey ke- 
men mi yiu nan tambe mes- 
ter lanta ki den.” Peterson ta 
comenta. 

Muda di Aruba 

Segun Peterson, sra. Prescott 
a caba Mavo y semper tabata 
kier a bay Havo pero como 
cu e tempo nan ey scol tabata 
asina caro y su wela tabata 
tin 8 yiu, lastimamente su 
wela no tabata por paga pa 
su mama bay havo. Peterson 
ta subraya “Mi mama a dicidi 
di bay biba na Sint Maarten y 
traha den casino. Pasobra cu 
mi mama tabata un persona 
hopi bright nan a promove 
di biaha pa supervisor. Ey- 
nan el a biba pa hopi aña te 
unda el a conoce mi tata y a 
haya su prome yiu (mi ru- 
man homber). Despues di 5 
aña ami a nace. “ 

Bon cuido 

Bon Dia Aruba a puntra Pe- 
terson pa conta tocante kico e 
ta gusta mas di su mama. 

Y e ta subraya e bon cuido cu 
su mama a duna e y su ru- 



man. Peterson ta bisa “Wel te 
awe cu mi tin 20 aña mi por 
bisa cu nunca no a pasa un 
dia sin cu mi mama a haci 
un oracion pa nos y zorg pa 
tur cos ta bon cu nos . Mi 
mama a traha asina duro pa 
ami y mi ruman por tin tur 
cos den e bida ki pa nunca 
nada no falta nos. Pesar cu 
mi mama tabata traha war- 
da di 8or di anochi te 4 di 
madruga den casino e tabata 
lanta tur mainta 6or zorg pa 
mi pan ta traha y pa despues 
e hiba ami scol.” Segun Pe- 
terson nunca tabata tin un 
dia cu el a tende su mama 
keha. Den su bista su mama 
ta un di e hende nan di mas 
fuerte y cu mas e ta respeta. 

Sigui lucha 

“Bida no tabata semper husto 
cu su persona, pero cada ob- 
staculo cu a presenta den mi 
mama su caminda el a uza 
como un motivacion pa no 
stop di lucha y sigui bay di- 
lanti. Loke mi ta gusta di mi 
mama ta cu el a siña mi resa 
y el a laga ami cera conoci cu 
nos bon Dios y mi ta hopi 
gradici pa esey. 

Loke mi gusta tambe di mi 
mama ta con el a lanta ami y 
mi ruman homber cu hopi 
respet y disciplina. Nos mes- 
ter a haci trabou di cas na un 
edad jong el a siña ami con pa 
cushina strica y laba paña etc. 
No tabata tin cuenta di bay 
sali riba diabierna of diasabra 
y siguiente dia no por lanta 
pa haci trabou. Mi mama ta- 
bata tin hopi regla mes. 

Nos por a papia cu ne tocante 
di tur cos pero alabes e tabata 
basta streng. E tempo nan 
ey mi tabata rabia y no tabata 
gusta tur e regla nan aki. Pero 
dia di awe mi ta gradici mi 
mama pa tur cos cu el a siña 
ami” Peterson ta bisa. 


Peterson ta bisa cu e ta agra- 
decido cu el a siña norma y 
balornan di su mama. Tambe 
cu su mama ta traha duro pa 
e cu su ruman y agradecido 
cu e ta zorg pa tur dia tin 
cuminda cayente riba mesa. 
Peterson ta bisa cu e ta stima 
su mama cu tur locual e tin y 
cu el lo haci tur cos posibel 
pa su mama ta orguyoso di 

1 Free welcome drink: Kir Royal 
+ a gift for all mother's 

. i ik. •: 


Far rn^crvnlban çadl: 

SEfi.ñÉKi0 

nS: 

J F, imusçitifen 374. 
PpEm Bnncn. AjisM,t 

www aqufl-grlll com 


APPETIZER 

Shrimp Cockfaii 
or 

fmicf C&i&maii 

\ With b 5piç.y lafn-i3tQ-lim-E dip 

\ or 

\ SEha/bod ChDwdGr 

^ E ENTREE 

I Tondortatn Kehati and Shritnp 

Etrocfwlto 

Gnllttá skewur of fllol mignon «jnd 
pflftolMllo mashrooni mih a ekewer 
cif Soasaned shrimp 
aná cabemet-porlobeilo gj?uce 

or 

Grified Calch af thc Day 

Btusiied witlilsmon-herb vinaigreile 
— and survud wlLh friud pléintairi!*, 

hroccoli end C.inhnonn polenla 

oyal *r 

ter's Chickan Chasseur 

Boneless breast, with hacon. 
ffiushrooms, aml peppers. ovet 
esperegus and Fetluccmi 

DESSERT 

Fudge Brownie or Cheesecake 
3-cowrse trtctustv& Menu Awg €0.00 



















STMÇft 




SgEÇIAL D/ SIMAN: (/% DOl/l/A/ PAYMENT 

GONTAINER NOBO D/ JWshlev >1 OISA Dl JEGA! 

Sm _^' ODIs ^. | 


"iPRA Y PARi''-' | 

SHOPPING NIGHTi 


MONOAY TILL SATUROAY OPEN TILL 8PM 


Cuisinart 


" Cumpra mami su regalo awe mes. Credito te cu 18 luna! " 


Avenida Milo Croe$ 114 * Dako-ta Tel: 521-1180 www, hagemyeramba.com Q) Hagemyer Aruba 

Yena ego cu yena curason 
ta dos cos hopi diferente 

ORANJESTAD - Yena 
ego cu yena curason ta dos 
cos sumamente diferente, 
e ta algo cu masha poco 
hende ta comprende. 

Den un mundo unda cu e 
manera cu otro hende ta 
wak nos ta bira tur cos. 

E ta hopi dificil pa sa e dife- 
rencia entre cual ta e cosnan 
cu ta yena nos curason y cual 
ta yena nos “ego”. 

No tin nada mas dushi cu 
sinti un hende yena nos ego, 
esey ta algo masha humano 
pa admiti. 

Ora nan ta complementa nos 

exito, bisa nos cos bunita. 
Complementa nos curpa, 
nos logronan, yama nos pal- 
abranan tierno. Pero e senti- 
mento entre tin un ego yen y 
un curason yen ta sumamente 
diferente. Paso e curason cu e 
ego ta dos cos distinto y no ta 
opera di mesun manera. 

No tin un manera di calcula 
esaki precisamente, ni cien- 
cia pa describi e . Pero tin un 
cos cu yama logica y otro cu 
yama emocion. Hopi biaha 
logica cu emocion ta bringa 
cu otro, esaki ta pasa ora un 
hende ta scucha nan cabes 
mas cu nan ta scucha nan cu- 


rason. Pero scucha curason 
no ta algo cu ta bin facil, e no 
ta un tactica cu ta wordo siña 
lihe. Specialmente ora e cu- 
rason tin deseonan absurdo 
cu den realidad tin masha 
poco oportunidad pa wordo 
cumpli. 

Mas cu un organo 
Hopi biaha hende ta kere cu 
e curason ta djis un organo, 
pero e realidad ta cu curason 
ta un universo riba su mes. E 
ta e centro di tur cos. E cu- 
rason no ta esun cu ta desea 
cos material, e no ta pidi pa 
wordo complementa con- 
stantemente. E curason no ta 


desea placa, no ta desea wor- 
do baña cu palabra bunita tur 
ora. Tur esey ta trabou di e 
ego. Paso e ego ta mescos 
motivacion, 

e tin necesidadnan diario pa 
e por sigui obra, pa e por bay 
dilanti, pa e sigui resalta. 

E ego ta practicamente 
manera e hendenan ey cu tin 
mal agradecido cu hende sa 
topa tin ora, 

e no ta importa cuanto bo 
duna e. E kier mas y mas y 
mas. Mientras cu e curason 
ta no ta funciona di e manera 
aki. Si nos pone suficiente 
atencion. E curason ta bisa 
precisamente kico e tin mes- 
ter, kico e falta y kico e tin di 
mas. E curason no sa gaña, 
pero en cambio e ego si. 
Hendenan ta gasta nan bida 
henter ta core tras di materi- 
al, pa otro por bisa cu nan tin, 
pa asina nan ego haya cos di 
come. Pero tur locual ta sim- 
bolo di rikesa (un cas, auto, 
placa). Ta djis esey tambe. 
Solamente un simbolo. Paso 
rikesa di berdad ta algo cu ta 
bin di pa den y ta keda paden. 
E ta algo cu bo por hiba cu bo 
ora bo muri. En cambio tur e 
simbolonan di rikesa ta keda 
mundoQ 


Digicel ta lansa un App cu ta cumbini 


pa charge ora biaha 


ORANJESTAD - Digicel a 
anuncia lansamento oficial 
di su “Top Up App” cu ta 
provee un forma lihe, con- 
fiabel y cu ta cumbini pa 
clientenan for di exterior 
pa manda minuutnan cu- 
alkier momento di dia pa 
nan famia y amigonan cu 
ta biba den Caribe 
E Top Up App nobo tambe ta 
permiti clientenan den Caribe 
pa charge nan mesun telefon- 
nan facilmente. Clientenan di 
Digicel den exterior pa algun 
tempo caba ta pidiendo pa e 
introduccion di un forma facil 
y cumbini pa charge pa famia 


y amigonan na cas y Digicel 
ta cumpli cu e peticion aki, 
ofreciendo un manera rapido 
y confiabel pa keda conecta. 
Ademas, no tin ningun costo 
extra na ora manda minuut- 
nan via di Digicel Top Up 
App. “E acogida di parti di 
nos clientenan ta abrumador,” 
asina Bob Sprengers, Gerente 
General di Digicel Aruba a 
expresa. “For di e lansamento 
inicial na November di aña 
pasa, nos tin mas di 200,000 
download y nos clientenan ta 
continuamente bisando nos 
con e App ta pas cu nan estilo 
di bida - tanto pa recarga pa 


nan mes, como pa “top up” 
pa nan famia den Caribe “on- 
the-go”, no importa unda, 
ni ki ora.” Digicel tambe ta 
lansando un campaña integral 
di promocion pa sigura cu cli- 
entenan ta sacando beneficio 
for di e caracteristicanan fabu- 
loso di e App. Den e promo- 
cionnan pa radio por scucha 
e cantante Jamaiquino Tes- 
sanne Chin ta interactua na su 
forma carismatico cu habitan- 
tenan di varios pais Caribense 
ilustrando varios situacion 
den cual nan recarga pa famia 
y amigonan na un forma con- 
veniente. E versionnan na 


Frances y Creole di e promo- 
cionnan aki tambe a wordo 
produci y ta inclui e banda 
famoso di compas Haitiano, 
esta Carimi.E “Digicel Top 
Up App” ta un aplicacion mo- 
bil gratis, cu ta obtenibel pa 
download pa medio di iTunes 
y Google Play. Digicel tin 
un compromiso pa mantene 
famia y amigonan den exterior 
conecta cu famia y amigonan 
cu ta na cas den Caribe pa me- 
dio di e Top Up App, online 
na www. digicelgroup. com 
of via di cualkier tienda cu ta 
autorisa pa Digicel na Merca, 
Canada y Inglatera.Q 

BISTA 


Dangui Oduber(MEP) 

Gastamento di placa di pueblo a conduci cu awe tin control financiero 


ORANJESTAD - Gabinete Mike 
Eman 1 y 2 lo wordo recorda den 
historia politico di nos pais como 
cu e gobierno cu mas a gasta placa 
y gasta placa di pueblo den prio- 
ridad nan robes. E gobierno aki 
desde cu nan a asumi nan respon- 
sabilidad na aña 2009 a haci co- 
mosifuera e caha di pueblo ta di 
nan. Nan a nombra un sin fin di 
coordinador, nan a biaha manera 
ta di transito nan ta na Aruba, 
nan a gasta placa na informacion 
y promocion sin misericordia. 
Nan a cumpra tram manera ta 
auto nan ta cumpra. 

Nan a yuda amigonan cu contractnan 
lucrativo. Nos debe nacional a redo- 
bla den apenas 4 aña y awe no pais ta 
bancarota. Awe cu nos tin control fi- 
nanciero ta danki na e gastamento di 
placa di pueblo di Mike Eman y su 
gobierno. Cu awe pueblo ta wordo 


castiga cu medida ta danki na e go- 
bierno aki. Cu awe nos ta perde nos 
autonomia financiero ta danki na 
Mike Eman y su 13 coordinadornan 
den parlamento cu a aproba maldad 
y gastamento di placa di pueblo du- 
rante tur e añanan aki. 

Si e gobierno aki a hiba un maneho 
financiero responsabel, no a gasta 
placa manera e la wordo gasta, no a fia 
placa manera a wordo fia awe nos no 
ta para dilanti un situacion asina cu 
nos como pais autonomo desde aña 
1986 ta perde nos autonomia finan- 
ciero. Gabinete Mike Eman ly 2 no 
por culpa ningun pero ningun hende 
sino nan mes. Nan a hiba un maneho 
descabeya, nan no a tende cuenta cu 
ningun hende. Nan a chercha di tur 
rapport fmanciero cu tawata indica 
cu Aruba ta bayendo bancarota. Mike 
Eman a bisa, no mester worry cu e 
cifranan sino e maneho tras di e ci- 
franan. Awe e resultado di e cifranan 


a causa cu Mike Eman ta entrega na 
Hulanda. 

Aña pasa Mike Eman a priminti 
pueblo y a sigura pueblo cu Aruba no 
lo haya CFT. E la bisa cu bao ningun 
circunstancia e lo bay acepta esaki. 
Corsou a haya CFT pero a cambi- 
onan debe a wordo paga. Esaki ta e 
prome minister cu a bisa cu e tin bon 
relacion cu madre patria, el a yama 
su mes Trahado di brug y awe nos 
por conclui cu palabranan ta biento. 
Awe tur promesa cu e la haci pueblo 
di Aruba e no por cumpli cueseye. 
Nos pueblo a biba bao di engaño y 
manipulacion di e gobierno aki .pa 5 
aña a gana tur hende cu e situacion ta 
bon, cu tin crecemento economico, 
cu e relacion cu Hulanda ta bon, cu 
e situacion fmanciero ta bon. Ta un 
lastima cu henter un pueblo ta wordo 
indoctrina cu mentira y intriga di un 
gobierno inhusto. Un gobierno cu ta 



ranca di e pobernan pa yuda nan ami- 
gonan y sponsornan di campaña. 

Bo a pidi pueblo Vota pa bo pasobra 
abo tin solucion pa tur problema nan 
Aruba y ta p’esey bo kier goberna 
nos pais. Awo pueblo a Vota pa bo y 
ta resulta bo no tin ningun solucion, 
solamente con pa mal gasta placa y 
yuda amigonan. E resultado di e mal 
maneho financiero ta CFT. Por yama 
Aruba Financieel Toezicht of yama 
con bo kier pero Hulanda a tuma over 
e control fmanciero di nos paisQ 


Paul Croes(AVP) 


MEP su politikeria nunca ta cambia 


ORANJESTAD - Durante dos dia di trata- 
mento di presupuesto di Minister di asun- 
tonan Social, Hubentud y Labor Minister 
Paul Croes a mustra riba e hecho cu algun 
miembro di fraccion di MEP siendo cu nan 
ta mas hoben, asina mes ta keda cu e politica 
anticua y di trata na ataca nomber y credibi- 
lidad di contrincantenan politico sin ningun 
base. Minister Paul Croes a duna splicacion 
amplio di su maneho durante dos dia. 

Durante e tratamento di Presupuesto di pais Aruba, 
Minister Paul Croes a contradeci tur ponencia di- 
rigi contra su persona y su maneho cu a bin di parti 
di partido MEP. Minister Paul Croes a contesta tur 
pregunta dirigi na su persona encuanto e maneho 
di prome permisonan. A mustra riba e procedura 
cu ta pasa via e departamento di labor pa asina un 
persona cu haci peticion por bin na remarca pa un 



permiso fmalmente via di Dimas. Hopi atakenan 
dirigi riba e mandatario a wordo contradeci den un 
forma hopi directo y contundente. 


Un cierto momento hasta Minister Croes a mustra 
cu na momento cu bo ta biba den cas di glas, mester 
tene cuidao cu tiramento di piedra. Referiendo aki 
na Lider di MEP y tambe algun parlamentario. M Ta 
di lamenta cu na luga di haci preguntanan acaso 
riba maneho, ta trata na ataca nomber di mi per- 
sona y mi integridad", asina Minister Paul Croes a 
mustra den un forma directo. Kisas tempo di MEP 
tabatin cosnan iregular tabata sosode y cu awendia 
cosnan ta diferente. Minister Paul Croes di labor 
a mustra tambe cu e rapport cu a wordo presenta 
pa SER tin su atencion y cu varios di e recomen- 
dacionnan e ta di acuerdo cu nan tambe. Tabata 
hopi cla, cu miembronan di fraccion di MEP no ta 
compronde e procedura di admision di personan- 
an riba e mercado laboral. Durante henter e debate 
Minister Croes a sa di contesta tur pregunta haci 
pa Parlamento pa asina culmina tratamento di su 
presupuesto. □ 


Fraccion (MEP) 

A enfatisa riba excepcionnan haci pa permiso di trabou durante segunda tanda 



ORANJESTAD - Dia- 
mars e segunda tanda di 
e reunion cu Minister en- 
carga cu Asuntonan lab- 
oral, social y hobennan 
a sigui. Den e tanda aki 
Fraccion MEP a enfatisa 
riba excepcionnan haci 


riba base continuo pa per- 
miso di trabou riba prome 
peticion. Parlamentario 
Dangui Oduber a declara 
lo siguiente: “ Minister 
Paul Croes ta hiba un 
maneho estricto y segun 
su maneho e ta nenga tur 


prome peticion cu wordo 
haci pa drenta nos mer- 
cado laboral. 

Cu prueba den man nos a 
trece dilanti con tin fiesta di 
permiso tumando luga. Apa- 
rentemente na Aruba no tin 


hende pa haci trabou di sigu- 
ridad, no tin hardinero, no 
tin hende pa haci e trabou di 
sosten den IT . Peticionnan 
di permiso ta wordo haci 
despues cu minister mes ta 
acorda e permisonan” 

Den e disertacion di Parla- 
mentario Guillfred Besaril a 
retira e importancia di e la- 
bor desplega pa Bureau Sos- 
tene mi den e cadena Social 
di nos Pais. Ademas e Par- 
lamentario a elabora riba e 
maneho eroneo di Minister 
di Labor pa loke ta e otor- 
gamento nan di prome Per- 
miso pa trabounan cu nos 
propio hendenan biba riba 
nos Isla por haci. En bista cu 
tin un desempleo riba nos 
Isla, Besaril a termina su dis- 
curso cu e palabranan: "Cada 
un persona sin trabou, ta un 


problema social -economico 
mas pa nos Pais! 

Tambe a hiba palabra den 
primera tanda parlamentar- 
io Xiomara Ruiz-Maduro. 
Remarcabel ta cu Minister 
Croes kier a laba su man 
di e excepcionnan duna pa 
permiso di labor, pero par- 
lamentario Xiomara Ruiz- 
Maduro a sigui cuestiona e 
Minister riba e tema. A pidi 
claridad riba e caso na unda 
un persona cu ta 15 aña ile- 
gal na nos pais ta bira haya 
un permiso cu urgencia y 
por medio di excepcion. A 
puntra Minister tambe pa 
splica kico lo haci cu e reco- 
mendacionnan di SER riba 
permisonan di 'geen bezaar' y 
con lo evita e envolvimento 
politico na momento di duna 
excepcion. □ 

POUTICO 


Rudy Lampe(RED) 


Ta considera positivo e acuerdo di CFT riba Aruba 


ORANJESTAD - Tin dos 
aspecto clave cu ta duna 
mi confianza pa loke ta 
e palabracionnan entre e 
gobiernonan di Aruba y 
Hulanda riba e financia 
publico di Aruba” di 2 di 
mei ultimo. 

Ta papia di un control struc- 
tural independiente y den e 
acuerdonan mas aya e poder 
di e Minister di Asuntonan di 
Reino na Den Haag ta clave. 
Mirando cu tanto e rapport 
di IMF como esun di CFT 
a menciona cu ta bay dura 
un generacion pa yega na un 
presupuesto balansa, e CFT 
aki riba Aruba no ta bay ta te 
2018 sino ta bay ta algo per- 
manente, independiente y 
structural. Y ta un autoridad 
externo ta bay tin control 
loke tambe ta positivo. Laga 
nos ta franco, nos gobernan- 
tenan a demostra di tin man 
los, y nos Parlamento ta un 
stempel parlamento cu no 
por mara man di nos politi- 
conan. 

Ta berdad cu a sacrifica au- 
tonomia di Aruba, pero esaki 
tambe ta positivo. Nos ta biba 
den un otro mundo cu tem- 
po di Betico. Mi no a con- 
oce Betico personalmente, 
mi ta di un otro generacion 
y nos no por sigui cu e me- 
sun receta di Betico. Tempo 
di Betico tabata existi e Mu- 
raya di Berlin y ainda no ta- 
bata existi Union Europeo. 
Awendia Hulanda ta parti di 
Union Europeo y ta wordo 
supervisa fmancieramente 
pa Brussel, Hulanda tambe a 
perde autonomia. Ban probe- 
cha di nos laso cu Hulanda pa 
awor nos ricibi supervision 
financiero di Hulanda cu ya 
tin experiencia cu esaki. Ta 
trata di placa di pueblo y con- 
trol externo riba con ta gasta 
placa di pueblo ta algo suma- 
mente positivo. 

Nos a caba di celebra en 
grandi na Aruba e 200 aña 
di Reino Hulandes. Ban saca 
probecho di nos relacion cu 
Hulanda. Ban stop di culpa 
otro ta ken a causa mas debe, 
ban probecha e acuerdo di 2 



FORTALEZA 
PA FAMIA 



di mei pa haci un cuminsa- 
mento nobo pa Aruba y mira 
pa futuro. Hopi pregunta 
mi a haya ta dicon net awor 
Puerto Rico a bay over na 
legalisa cannabis medicinal 
como prome paso. Pasobra e 
ta preparando pa e apertura di 
Cuba awor cu American Air- 
lines a anuncia vuelonan dia- 
rio pa Cuba y Puerto Rico cu 
rason tin miedo cu su cam- 
bernan di hotel lo keda bashi. 
Nos a premira esaki y p’esey 
nos a propone pa haci Aruba 
un cannabis and gay friendly 
island y evita cu nos hotelnan 
keda bashi awor cu e bom 
turistico di Cuba ta den por- 
ta. Nos a kier a saca bentaha 
di e relacion di Aruba cu Hu- 
landa, pasobra Hulanda ta- 
bata e prome pais na mundo 
cu a legalisa defecto cannabis 
y e prome pais cu a legalisa 
gay marriage. P’esey Aruba 
tin un gran bentaha riba e 


otro islanan pa capta e mer- 
cado turistico nobo aki dor di 
propaganda e isla aki como e 
Amsterdam den Caribe. 

Ban cuminsa Aruba bek 
despues di e acuerdo di 2 di 
mei, ban probecha di nos 
relacion cu Hulanda. No tin 
otro alternativa pa Aruba cu 
diversifica nos mercado tur- 
istico. E papiamento di Aru- 
ba como trampolin, of como 
centro di energia alternativa, 
of reapertura di refineria, tur 
esey no ta realistico, ta puro 
storia di fantasia. Turismo ta 
nos unico pilar. Pero nos no 
por keda haci negoshi manera 
semper cu nos industria tur- 
istico awor cu American Air- 
lines a anuncia vuelonan dia- 
rio pa Cuba. Si no bin cambio 
den nos mercado turistico mi 
ta premira cu nos hotelnan lo 
para bashi y e ora ni placa lo 
tin pa wordo supervisa.Q 



Day Special 



not available for take out, luiich menu and early bird memi 


FOR RESERVATIONS CALL 


Blossoms: 586-3388. JHY.: 586-3888 

A18 ICLASIFICflD0 




TA BUSCA 


Damanan bunita 

pa hact irsbao di acompoña 
nos clientenan. 

Yama of WhaisApp 

TEL 562-5519 


T£l bende 

Un Buggy g&el 
compÇQtanuntc fe-build pa 
Afl. 12.000. ■ o.b.o. 

Pii mas mformaoon 
T*f; 597-7303 


TA BENDE 

u n cashi pana y on 

IpMengfir, y golf glicks. 
Tel; 5C1-7112 f 567-8844 

TA BENDE 

Malanan di fruta. sorsaka. 

mangç. papay?. tgmte 
molDrcydB (scoDler) 2007 
bon oondicion Corchon 
queeosiee Tel: 594-9069 


TA BENDE 

Ur tgr tipq di sanlo. ptçdrg y 
graniet ia corta mate chtqoito 
y grandi y ta tira sush i afo. 
TéI: 552-2532 


TA BENDE 

Un Hyundai Sla Fe 2003. Std, 
Boo oonOicion pa &olam&nt& 
Afl. 5.500.- Pa mpg 
inFonmacion yama 

Tel: 731-0695 f 600-6714 


HASl CURA LIMPI 

Nos 1a chapi p: ki sushi y ve rf, 
bon s&fvicio na prijs baraLa. 

T«ll 561-4297/561-5179 


SERVICIO 

PUBUCO 

Pa huiSwark b&g&i«iJing y 
bijies den area di Pos chiqurto 
enlr& 4 - 6or pm. 

Tel: 593-7764 


SERVICIO 

PUBLICO 

Ta duna s&rvicio pa bafia y 
cuida honde grandi nas cas y 
tfimbe laba hçride. 

Tal: 743-3306 


TA BENDE 

Un cas na Socoloroian 25 
c&n'ral. 3 camber. 2 baño, 
camedor, cushina, sala. porch 
prijs Laxalierapporl 
Afl. 27B.PD0.= 

Tel: 593-0077 i 569-0909 


TA BENDE 

Un Masdn CX-7 aña 2007 
Automatic bon ccndicion lul 
equipped.aulomalic, 
Pris spedal Afl. 20.000,- 
Pa mas mformacion 
Tel: 594-2263 


TA HUUR 

Un Aparimenl na Noord pa 
dos pefsona. T&I: 744-4954 


SERIVICI0 

PUBLICO 

Señora 1a ofrese pa cuida 
h&nd& grandi y ta haci cas 
limpi y cuida miKha. 
Tel: 6QC-6502 


SERVICIO 

PUBLICO 

Mos ta fura tur tipo d« 
mueWes y nos lo laga 
nan ma nera mba hack. 
T&l: 5621199 / 5921252, 


SERVIÇIO 

PUBLICO 

T& duna credrt di 10 luna 
Ta lura y spuit lur tjpo di 
muetles. Palm Beach ff&. 
ditank Subway. 

Tel; 593-2655 f 742-5656 


TA BUSCA 

□ama mester Irabao pa hasi 
cas limpi y wak pa hende 
qrandi pa dia. 

Ttl: 567-9666 / 746-0101 


TA BENDE 

InsLrumen Is musical 
pa Torma ba nda mu sical 
Prijspap 19 disculibel. 
T&l; 594-5025 



TA BENDE 

Un Camaro Chevrnlet Geel 
aña 2010 cu 63.000km cxiri 
pa Afl. 35.000 Bin cu un bon 
oonlra of&rta. 

Pa rnas mfarmaofiñ 
Tel: 593-11B4 


TA BUSCA 

P& huur, C&5 pabw di brug 3 
kamber. Te cu 1.500 ftortn. 
Pa mas mformaoon 
Tel: 7306445 


TA BENDE 

Ganga un Eton Vipper 70oc 
aña 2000. bon cond icim pa 
Afl. 2500,- dtecutib&l. 

Pa mas inlormacian 
Tel: 732-6397 


TA BENDE 

UnToyola Camry 19$0 
autamatic d&n ban condicion 
Pa mas informacicn 
T&I: 535-5324 / 562-7000 


HASICMBflUMPI 

Nos ta chapi, piki 

shushi y verf, 

Bon servicio na prijs 
barata. Pa mas 
informacion 


TA BENDE 

Gnrdu ra pa mala AP. 7,50 pa 
saoa. Tin mala di saraaca, 
misp&l. lamunchi. 
pa paya enann-, coco enano. 
lin osyena core y qeel. 
iiriniiaria. Tel: 564-4453 


TA BENDE 

Palriot Mag Orive NOBO! 
MD1200-12DDGPH 
Koi Pond a. Waterlall 
P-ump. Awg. 295 a.b.D. 

Tel: 732-1104 

TA BENDE 

8BQ Griirmade ln 
Aruba’duradero, Tipo'banf' 
Afl.275. -rtrylindrO Cu lapa 
pg Afl.250,- pa m&s inro. 

Tol 593-6162 

TA DUNA LES 

Les di hul&ndes y pgpiamento 
pa mucha di kJcuLcr, Eiasic 
school. Yama daspuas di 2 or. 
Tel: 592-5090 / 533-7381 


SERVICIO 

PUBLICO 

Special Acnlic full seLAII. 50,= 
Manicure AF1. 35 = cu diseña 
1a bu dso, Pedicuie Afl. 35.= 
Pa mS (nformaoan 
Tel: 736-9393 



TAVIFDHDACIQM CUIT1SIQN 1 


TA BENDE 

Instnjments musicai 
p& forma banda mustcal 
Prijsnan la disculibel. 
Tel: 594-5025 


SERVICI0 

PUBLICO 

Nd& ta yuda cu hui&wark 
qoia den ambianle familiar 
Pe mes inFermecion 
Tel: 745-2395 


Clasificado 


MAK20 

PALABRA 


Bi g 4 Merdia ta paga ganado 

15 mil florin 


ORANJESTAD- Big 4 
Merdia a haci entrega di 
un check di 15 mil florin 
na Jannine L. cu e la gana 
dia 5 di mei durante sor- 
teo di Merdia. Semper ta 
cumpra su numbernan di 
auto na Negro Diamante. 

Ayera durante sorteo di 
merdia el a gana e suma tre- 
mendo di 15 mil florin cu e 
numbernan 5417, cual ta su 
numbernan di auto. Esaki ta 


prueba un biaha mas cu ora 
bo ta fiel hungado bo suerte 
ta yega! 

Sorteonan di Merdia ta Ca- 
tochi, Big 4 y Zodiac. Bo por 
cuminsa hunga cualkier di e 
weganan aki cu solamente 50 
cen caba (mita pida). Bishita 
nos website na www.lottoa- 
ruba.com pa tur informacion 
di tur e weganan di 4 cifra di 
Lotto, E Loteria di Aruba. 
Lotto, e loteria di Aruba tin 


ocho diferente wega; Cato- 
chi, Big 4, Zodiac, Wega di 
Number Corsou di Lotto, 
Lotto di Dia, Lotto 5, Mini 
Mega e weganan di Raspa Y 
Gana. Cumprando Lotto bo 
ta contribui na deporte riba 
nos isla. Meta di e fundacion 
ta pa organisa loteria, cambia 
bida di su hungadonan y na 
mes momento inverti den 
deporte local pa medio di 
donacionnan na e comision 
di subsidio. □ 



















































































ANUNCIO Dl MORTOIS'l,, 


T A nfWf a t . 

Tel: 5937)957 1 569-6699 t 560-1402 

Fax: 588‘6693 

Señor ta mi wardador, mi’n tin falta di nada, 
den cunucu di yerba berde E ta pone mi sosega. 

E ta hiba mi na awa trankil, pa mi bolbe haya forza. 
Salmo: 23.1 

Cu hopi tristesa nos ta participa fayecimento di: 



Marie Erzilia San Souci 

Mihor conoci como “Suzy” 

^13-09-1919 -fOl -05-2015 

Ta invita henter Colonia Haitiano y demás famia pa asisti 
na e acto di entiero lo tuma lugar diasabra 9 mei 2015 pa 
4’or di atardi, despues lo sigi pa Santana Central na Sa- 
bana Basora. E restonan mortal lo ta reposa for di 2’or di 
merdia na Aurora Funeral Home. 

Adres pa condolencia: Aurora Funeral Home, diabierna 8 
mei 2015 for di 7’or pa 9’or di anochi. 

Boso presencia lo ta altamente aprecia. 



INWnCION 


Pa un Santo Sacrificio di misa pa recorda e prome aña 
di fayecimento di nos difunto stima Johannes “Joy” 
Rasmijn cual lo ta tuma luga awe 7 di mei pa 7'or di 
anochi na misa Santa Filomena, Paradera. 



Na nomber di su casa, yiunan, mayornan, rumannan, 
sobrino y sobrinanan, tanta y omonan y demas famia 
boso presencia lo ta altamente aprecia. 


^Aiirora^, 

^WltTid 

Tel: 5937)957 / 560-6699 1 560-1402 

5B8-6S98 

“ A Dios y la Vida le damos las gracias por haberte 
tenido con nosotros, valiente y siempre sonriente, 
dadora de esperanzas y protectora de los tuyos, te 
echaremos de menos cada minuto, hasta que algun 
dia....nos encontremos de nuevo.” 


SILVLA 
MERCEDES 
AGUIAR 
DE LOPEZ 





En el nombre de 

Esposo: Ramiro J. Lopez 

Hijos: JoseRamon, Alexandra, Silvia Carolina 

Nietos: Adyerlin, Siljeysis, Christian, Angel, Tomas, 

Nathan 

Yernos: Beatriz Cabello, Isaac Chaparro, Aldrick- 
Boekhoudt 


Demás amigos, conocidos y familiares en Aruba y 
Venezuela, que nos acompañan en nuestra inmensa 
perdida.. 

Invitamos al acto de despedida fmal el dia 7 de Mayo 
del 2015 en la Funeraria Aurora de 9 a 11 am 
Descanso y paz a su alma... 


A 

“Señor ta mi wardador, 
mi’n tin falta di nada 
Den cunucu di yerba berde 
e ta ponemi sosega. 

E ta hibami na awa trankil, 
Pa mi bolbe haña forsa”. 
Salmo: 23 


Nos ta participa 
fayecimento di: 



Celestino 

Quandus 

★06-04-1929 - 
f04-05-2015 

Acto di entiero lo wordo 
anuncia despues. 



It is wiih giear sadticss ihat we announce the tleaih uf 

Dr + Jan Hendrik Rudolf Bcaufon 

Co*foundtiof the companies: 

Ciiruçau Pharmacal Company B.V. 

Metliçoumciies Aruha N.V. 

Mcdicosmctics Si. Miiarten N.V. 

Ilic companics will bc closcd on May 711 r 2015 i’or funeral serviccs vvhich 
wi\\ be lieltl at thc EmmaktTk at 1 ] in thc moming, 

Offering of condolenccs from 5 10 11. 

^.Aurora^ 

crf&tffA r 

Tel: 593^0657 / 589-6699 / 560-1402 

Fax: 58S-6693 

“Señor ta mi wardador, mi’n tin falta di 
nada. Den cunucu di yerba berde e ta 
ponemi sosega. 

E ta hibami na awa trankil, 

Pa mi bolbe haña forsa”. 

Salmo: 23 

Cu hopi tristeza pero conforme 
cu boluntad di Dios, 
nos ta participa fayecimento 
cristianamente di : 



Angel H. 
Pabon Soto 

★ 10-08-1954 f02-05-2015 


Na nomber di su: 

Compañera: Emilza Orozco 

Yiunan: Christian Pabon na Venezuela 
Kelsis Pabon na Venezuela 
Kenia Pabon na Venezuela 
Katty Pabon na Venezuela 
Keila Pabon na Venezuela 

Nietos: Angel Castaño, Christofer Casta- 
ño, Keinel Pabon, Bethzabeth Campos, 
Jose Melo, Dilan Coronado, Nicola Melo, 
Harol Pabon, Camila Coronado na Ven- 
ezuela 


Rumannan: Elvis Pabon na Colombia 
Alcira Pabon na Venezuela 
Maria Pabon na Venezuela 
Eleine Pabon na Venezuela 
Wilfran Pabon na Venezuela 

Primo (a) nan, tur amigonan na Aruba 
mucho pa menciona. 

Amigo sercano: Jose Oberto 

Cuña na Aruba: Sylvia Tromp 

Demas famia y conocirnan na Aruba, Ven- 
ezuela y Colombia 

Adres pa condolencia: Aurora Funeral 
Home, diabierna 8 di mei 2015 di 7’or pa 
9’or di anochi. 


^Aurora^, 

C^iWh' 

Tel: 593-0857 / 688-6699 /560-1403 
Fa>t: 538 “6698 


“Dios ta amor.y amor ta Dios, 

maske mi no tan a e mundo aki, tur dia lo mi ta banda 
di boso Curazon, mi por stens di loke Señor ta hasi” 
Salmo 33 


Cu profundo tristeza pero conforme cu boluntad di Dios, 
nos ta anuncia cu a fayese cristianamente : 


Elisabeth 

Ridderstap- 

Croes 

mihor conosi como 
“Isha of Machi” 
★19-11-1928 
t 05-05-2015 



Na nomber di: 

Su Esposo: fJ uan F- Riddertap 

Yuinan: Angela y Roque Croes-Ridderstap (na Hulanda) 
t Maria y Rafael Laclé-Ridderstap 
Freddy y Marianita Ridderstap-Croes 
Jolanda y Ramiro Kock-Ridderstap 
Mirto y Mariela Ridderstap-Henriquez 
Edwin y Sonia Ridderstap-Dania 
Sonia y Frido Werleman-Ridderstap 

Nieto y nietanan: 


Alvin 

Elvis y Andrea (na Hulanda) 
Mayla y Randall 
Rosethy y Gento 
Eldwin y Clayenne 
So-Ann y David 
t Wilbert 
Xina y Chris 


Yelitza (na Hulanda) 

Mervelin 
t Ethlin 
Robert 
Randy 

Danny yjolanda 
Gaudy 

Rodney y Ana 
Gregory 

Bisanieto/a nan: Melissa, Riane, Mervylaine, Ethline, Ed- 
mar, Jayda, Gerald, Danny, Jilly-ann, Liqionso, Shaneyda, 
Jusneydi, Joselin, Destiny, Yumi, Raymir, Genesis, Geor- 
shua, Shawn, Brandon, Xayvion. 

Cuñanan: Graciela Ridderstap 

Fransisca Ridderstap-Ras 
Ruby Riddertsap-Lopez 

Sobrino y sobrinanan, ihanan, primo y primanan, comer y 
compernan, bisiñanan, 
y demas conosirnan. 

Ayudante: Carmen 

Ex-Ayudantenan; Miriam y Adela 
Famia: Ridderstap, Croes, Laclé, Kock, Henriquez, Dania, 
Werleman, Figaroa, Gibbs, Koolman, Gil, Lejuez, Felicia- 
no, Dirks, de Cuba, Ras, Geerman, Kelly, Wernet, Odor, 
Cavajdan, Lopez 

Disculpa nos si den nos tristesa nos por a lubida un of otro 
famia. 

Ta invita pa e acto di entiero cual lo tuma lugar diabierna 
8 mei 2015 di 2’or pa 4’or di atardi na Misa Inmaculada 
Conception , despues saliendo pa Santana Catolico “De 
Vries” na Sta. Cruz. 

For di 2’or di atardi e restonan mortal di nos difunto stima 
lo ta reposa den misa. 

Adres pa condolencia: Aurora Funeral Home, Diahuebs 7 
mei 2015 for di 7’or pa 9’or di anochi 
Despues di entiero nos no por risibi bishita di condolencia 
na cas. 


rK _Jy VA 4 

T&l 593-OS57 1 568*6699 / «0-1402 
Faa. 

Cu tristeza na nos curason nos ta 
anuncia morto inespera di: 



Bruno 

ImelioDirksz. 

Mihor conoci como 
Buchi of Buchito 
Ex empleado di WEB 
6 oktober 1955 
3 mei 2015 

Na nomber di su 

compañera di bida: IkaPaesch 

yiunan:SaskiaDirksz 

Milly y Alex Kock 
fBruno (Tulun) Dirksz 
Emmely y ChayenneGeerman 
Rumannan: 

Pedro y Yeta Dirksz y famia 
Mario y Glenda Dirksz y famia 
Janchi y Lienchi Dirkszy famia 
Carlos y Nelly Dirkszy famia 
Maria Dirksz y famiay famia 
Denchi y Patricia Dirksz y famia 
Juanita Dirksz y famia 
Manny y Camichi Geerman y famia 
Niétonan: Tyrone, Déjon, Alexan- 
der, Alexandrina, Alexandra, Mary, 
Emilia, Germain, Jeaney, Meelyn, 
C-Gjeeyy Ayden 
Tanta: BerthaWernet 
Mama di su yiu:Chia Rasmijn 
Yerno: Alberto Albertsz 
Iha: Jean Dirksz 
Bon amigonan: Ronny y Tico 
Comper y comernan, amigonan cu 
ta hopi pa menciona, bisiña y demas 
famia: Dirksz, Paesch, Kock, Geer- 
man, Tromp, Angela, Albertsz, Wev- 
er, Koolman, Marin, Rasmijn, Ras 
Wernet, Franken, Croes, Werleman, 
d’Agiuar, Oduber,Gomez 
Ta invita pa e acto di entiero cu lo 
tuma lugar diasabra 9 di mei 2015 
pa 4’or di atardi na misa Inmaculada 
Concepcion, Despues lo sali pa San- 
tana Sta.Cruz. E restonan mortal di 
Buchito lo ta reposa for di 2’or den 
misa. 

Adres di Condolencia: Macuarima 
149-G diahuebs 7 di mei 2015 di 7 
pa 9 

Nos ta pidi nos disculpa si den nos 
tristesa nos por a lubida un of otro- 
famia y alaves cu despues di entiero- 
nos no por ricibi bishita di condolen- 
cia na cas 

^Aurora^ 

^éwkTtil C^tiWU r 

Tel; 593-0657 1 5S3-6599 / 560-1403 
Fax: 5B&-6S98 

“Dios ta amor.y amor ta Dios, 

maske mi no tan a e mundo aki, tur dia lo mi ta banda 
di boso Curazon, mi por stens di loke Señor ta hasi” 
Salmo 33 

Cu profundo tristeza pero conforme cu boluntad di 
Dios, nos ta anuncia cu a fayese cristianamente : 



Jose Ygnacio 
Batista Bonseñor 

*20-07-1955 t 05-05-2015 
Acto di entiero lo wordo anuncia despues 




liirarau 


^WIiTa! C*t(WA F 

Tel; &93' : b6ñ7 1 563-6699 / 560-1403 
Fax: 5B8-6698 

Gradicimento 



Fransisco Reinaldo 
Luydens 

Mihor conoci como Nando 

Nos ta desea di gradici tur persona pa e cariño, respet 
y aprecio demostra na bida y e atención duna na ora di 
fayecimento y entiero di nos difunto stima. Un gradici- 
mento na tur esnan cu a hasi yamada y na Max Hassell 
pa su bunita cancionnan den misa. Na tur cu tabata 
presente na e momentonan doloroso y dificil. 
Alavez nos ta invita pa compaña nos na 3 santo sacrificio 
di misa cual lo tuma lugar diahuebs 7 di mei, diabierna 
8 di mei y diasabra 9 di mei na misa San Francisco na 
Playa pa 7’or di anochi. Despues di ultimo misa lo tin 
un rosario na cas. 

Boso presencia ta altamente aprecia. 


Compensacion riba subida 
di costo di bida 


WILLEMSTAD - Como 
parti di medidanan di 
austeridad pa mantene e 
Fondo General di Pen- 
sioen di Behes (AOV) y 
tambe Fondo di Pensio- 
en di Viuda y Huerfano 
(AWW) sostenibel, a di- 
cidi cu indexacion ta wor- 
do mara na crecemento 
economico nominal. 

A base di esaki no tabatin 
adaptacion na januari 2015 
pa aña 2014 riba e fondonan 
ariba menciona. Asina Min- 


WILLEMSTAD - E de- 
cision di accionista pa 
traspasa e planta di BOO 
pa Refineria di Corsou 
na 2011, a pone cu e com- 
pania a sufri un perdida 
di 124.9 miyon florin den 
2011. Asina ta sali na cla di 
documentonan confiden- 
cial cu a haya. 

E cuenta anual di 2011 ta en- 
trega na accionista cu a sufri 
un shock enorme cu e anun- 
cio aki. Por cierto cu e relato 
anual di 2011 ta yega accioni- 
sta sin cu a aproba te awe e 
relatonan anual di 2009 y 
2010, un prueba cu ta con cu 
ta atende cu e compania. No 
por aproba e relato di 2011 
sin considera esunnan di 
2009 y 2010 prome. 
Presidente- comisario di 
Refmeria di Corsou sra. 
Mariselle Maduro a informa 
e accionista cu e Hunta di 
Comisario ta dispuesto pa 
tene un presentacion na ac- 
cionista riba e resultadonan, 


isterio di Financia y Ministe- 
rio di Asuntonan Desaroyo 
Social, Labor y Bienestar ta 
informa. 

Sinembargo, fmancia pu- 
blico tin espacio pa un com- 
pensacion basa riba subida 
di costo di bida pa tur cob- 
rado di Pensioen di Behes y 
Pensioen di Viuda y Huer- 
fano den forma di pago di un 
lumpsum. Ta trata aki di un 
pago extra, cu no tin carac- 
ter permanente. Na 2016 lo 
evalua di nobo e situacion pa 


un di esunnan mas pio di un 
compania di gobierno den 
ultimo decadanan. 

Director di Refmeria di 
Corsou, José van der Wall- 
Arneman ta bisa cu den e re- 
sultado di 2011 mester tene 
cuenta cu e decision pa re- 
structura e planta di BOO y 
manda e planta pa Refmeria 
di Corsou. E relato anual ta 
bisa, cu e restructuracion aki 
tabata necesario pa garantisa 
continuidad di suministro di 
energia na Refmeria Isla i na 
comunidad di Corsou. 

Na 2009 y 2010 BOO tabata 
plat pa periodonan largo cu a 
pone cu Refmeria Isla no por 
a produci manera mester ta. 
Ademas e gastonan di pro- 
duccion di comunidad tabata 
mucho halto na momento 
cu BOO no tabata funcio- 
nando manera mester ta (e 
informacion no ta bisa esey 
pero mester a uza por ehem- 
pel mashinnan di Aggreko. E 
gastonan tabata bay pa e con- 


aña 2015. 

Gobierno a dicidi cu e gru- 
po di cobrado di onderstand 
tambe lo haya un (1) pago 
extra pa compensa aumento 
di costo di bida. 

Gobierno ta di opinion cu 
esaki ta trece un algo di alivio 
na e situacion social di e gru- 
ponan specifico aki i lo sigui 
haci esfuerso pa sigui duna 
apoyo na e gruponan aki ca- 
minda esaki ta necesario y 
posibel.Q 


sumido).Tur e aspectonan 
aki tabata un efecto negativo 
riba economia di Corsou. 

E planta BOO no tabata fun- 
ciona manera mester ta pa 
motibo di mantencion retra- 
sa y e hecho cu no a haci in- 
versionnan di reemplaso na 
tempo. E doñonan di e tempo 
ey Caribbean Energy Com- 
pany (CEC) y Integrated 
Utilities Holding (Aqualec- 
tra) no tabata dispuesto of 
no tabatin suficiente capital 
pa sigui haci e inversionnan 
necesario. Como partido cu 
suficiente capital, Gabinete 
Schotte a podera Refmeria di 
Corsou e tempo ey pa haci e 
inversionnan necesario. 

Por bisa, cu no solamente a 
podera Refmeria di Corsou 
pa haci e inversionnan, pero 
a obliga e compania anonimo 
haci esey. 

Por cierto e informacion ta 
indica tambe, cu e balor di 
BOO ta “nihil”, segun un es- 
tudio cu a laga traha.Q 


Refineria di Corsou a sufri perdida di 
casi 125 miyon den 2011 

Lo establece dok flotante nobo riba tereno di CPA 



WILLEMSTAD - Reci- 
entemente Curaçao Ports 
Authority N.V. (CPA) a 
cumbini un MOU (Mem- 
orandum of Understand- 
ing ) cu Nederex B.V. 
(Hulanda) y B.V. Scheep- 
swerf Damen. Damen 
y Nederex ta haci repa- 
racion di barconan y ta 
brinda servicio maritimo. 
Aña pasa CPA y Neder- 
ex a cera un acuerdo di 
concesion relaciona cu e 
actividadnan di Nederex 
den Bahia di Santa Ana, 
for di un tereno cu ta keda 
maneha dor di CPA. 

“E colaboracion aki ta un 
paso grandi den e bon direc- 


cion” Humberto de Castro, 
Gerente General di CPA, ta 
bisa. “E MOU cu Nederexy 
Damen lo fortifica nos haf y 
sigur ta un factor importante 
pa economia di Corsou”. 
Damen ta establece na Hu- 
landa y mundialmente ta 
maneha 32 otro dok di barco 
y di reparacion y tin mas di 
9000 persona den servicio. 
Aworaki Damen ta desea 
pafo di Corsou tambe ofrece 
su servicionan maritimo y pa 
repara barco y tin e inten- 
cion pa hunto cu Nederex 
maneha e concesion cu CPA 
a otorga na Nederex. Den un 
MOU cu a keda firma reci- 
entemente, partidonan a fiha 
nan demas acuerdonan pa fi- 


nalmente yega na un colabo- 
racion relaciona cu e opera- 
cion aki. 

“Ta nos intencion pa tin un 
dok flotante pa mantencion 
y reparacion pa clientenan di 


Damen aki den region”, Jaap 
de Lange, director di Damen 
Services, ta bisa. “Nos ta 
spera di ya pa fin di e aña aki, 
cuminsamento di 2016, ta 
operacional. Na e waf tambe 
lo tin espacio pa reparacion 


di dos barco”. 

CPA su Gerente di Op- 
eracion, Albert Zwueste, ta 
trece dilanti cu ya un grupo 
di trabou, cu lo detaya e as- 
pectonan tecnico entre cual 
tambe obtene e permitnan 
necesario pa e trabounan 
relaciona cu e proyecto aki, a 
keda forma. 

“Como Curaçao Ports Au- 
thority nos ta masha satis- 
fecho cu firmamento di e 
MOU aki”, Raul Manotas, 
Gerente Comercial, ta bisa. 
“E proyecto aki lo tin un in- 
fluencia directo y positivo 
riba e trafico maritimo den 
nos haf i esaki ta exacta- 
mente loke nos mester pa 
nos haf’.Q 


Casa di ex minister detene den scandal di capa pa tapa boca 



WILELMSTAD - Minis- 
terio Publico a informa cu 
den cuadro di investiga- 
cion “Dubnium” (capa 
pa tapa boca) a detene 
ayera mainta e dama S.J.L. 
(1967) y e homber A.J.J.S. 
(1963). Nan a keda yama 
pa presenta na warda di 
polis caminda e detencion 
a tuma luga. Esey a tuma 
luga riba ordo di Fiscal di 
Ministerio Publico (OM). 

Ambos a keda detene pa in- 
terogacion. Despues di e 6 
oranan reglamentario a pasa 
pa nan detencion, pa asina 
sigui cu e investigacion. E 
homber S. ta casa di ex min- 
ister y awor aki parlamentario 
Jacinta Constancia. Den e 
caso aki recientemente taba- 


tin tambe entradanan na dife- 
rente cas, incluyendo cas di 
Constancia y su mama. 

Den e caso aki tabatin an- 
teriormente un detencion. 
E persona, mientrastanto a 
haya su libertad pendiente pa 
mas investigacion. E ta keda 
sospechoso den e caso, asina 
OM a bisa. 


E caso a cuminsa lora dia 24 
di maart 2015 ultimo, na mo- 
mento cu bou di direccion 
di un hues- comisario algun 
entrada hudicial den areanan 
di Koraal Specht, Brieven- 
gat, Mahuma, Boca Sami y 
Bonam. Tambe cu permit di 
esun concerni a haci un en- 
trada hudicial den un locali- 


dad den Suffisant. Riba ordo 
di Ministerio Publico di Cor- 
sou a detene G.H.J.B. di 43 
aña di edad. E entradanan hu- 
dicial y detencion a tuma luga 
den cuadro di e investigacion 
‘Dubnium’. 

E investigacion a keda ehe- 
cuta pa e team ‘Duradero’, cu 
ta consisti di funcionarionan 
di Recherche (RST) y Cu- 
erpo di Polis Corsou (KPC). 
‘Duradero’ ta un proyecto cu 
tin entre otro como meta pa 
combati criminalidad fman- 
ciero- economico. Den esaki 
ley di MOT ta hunga un pa- 
pel importante. E investiga- 
cion ‘Dubnium’ tin relacion 
cu echonan castigabel, cu 
probablemente a tuma luga 
na momento di haci pedido y 


pago di un cantidad di capa pa 
tapa boca den 2012. 

Tabata BZV cu e tempo ey a 
haci un pedido cerca esun cu a 
keda detene, esta G.H.J.B. El 
a ricibi pago di ANG. 365.000 
pa capa pa tapa boca cu nunca 
no a keda entrega na BZV. E 
sospecho ta, cu mas persona 
a enrikece nan mes person- 
almente cu e transaccion aki. 
E echonan castigabel ta entre 
otro horta, falsificacion di 
documento, malversacion y 
labamento di placa. 

Durante e entradanan hudi- 
cial di e dia ey a confisca entre 
otro documento, computer y 
telefon celular. Tambe den 
cuadro di un asina yama in- 
vestigacion penal fmanciero 
(SFO) a confisca un auto 
luhoso. □ 


Sospechoso den caso Wiels detene ayera mainta pa caso di candela intencional 



WILLEMSTAD - Ayera 
mainta autoridadnan a 
detene un sospechoso den 
e caso Wiels, relaciona cu 
un otro caso. Ta trata di 
un caso di menasa y cen- 
demento di candela in- 
tencional. E sospechoso 
Michael Leesly tabata 
detene caba den e caso di 
asesinato di Helmin Wiels. 
Ayera ta dos aña cu e caso 
a tuma luga. Despues di 
algun dia di detencion, a 
laga Leesly den libertad, 
pero e ta sospechoso keto 
bay den e caso aki. 

Ministerio Publico a informa 
cu ayera mainta trempan e 
team di aresto di polis a de- 
tene e homber (1978) na su 
cas den Caya Labizjan. E ta 
ser sospecha di entre otro 
menasa y pegamento di can- 
dela dia 21 di april 2015. Riba 
e dia ey a kima un boto y 2 



auto den cura di un polis. E 
boto tambe tabata menciona 
den e investigacion di e caso 
Wiels, como cu tin e sos- 
pecho cu ta e boto ey a uza 
pa deshaci di e curpa sin bida 
di Bolle Martinez, cu tambe 
tabata implica den e caso 
Wiels. A haya 

Martinez morto na Vlakte di 
San Pedro. 


Ministerio Publico a ordena 
detencion di Leesley, en con- 
exion cu e caso di menasa y 
kimamento. E detencion di 
awe den prome instancia ta 
apart di e otro sospechonan. 
A confisca ayera mainta 
varios telefon celular, varios 
laptop y papel di importancia 
den e caso aki, segun OM a 
informa.Q 

Ehercito Nigeriano a rescata 25 mucha y muhe mas, di Boko Haram 



LAGOS, Nigeria (AP) 
- Ehercito Nigeriano a 
rescata 25 mucha y muhe 
mas di Boko Haram, di- 
aranson trempan, ora cu 
soldaatnan a destrui 7 
campamento mas di e ex- 
tremistanan, den mondi 
na parti noordoost, segun 
vocero di ehercito a bisa. 


Hopi di e militantenan a 
wordo mata, den confronta- 
cion pisa, cu a costa bida di 
un soldaat y 5 a keda herida, 
segun Col. Sani Usman a 
bisa den un declaracion. 
Ehercito a reporta cu nan 
a rescata mas o menos 700 
mucha y muhe den e ultimo 


dianan, awo cu soldaatnan 
tin sosten por medio di raz- 
zianan aereo, cu a avansa den 
e luganan di scondi di e ex- 
tremistanan Islamico local. 
No ta conoci si esunnan cu 
a wordo rescata ta parti di e 
grupo di muchanan di scol 
cu a wordo secuestra aña 
pasa na Chibok. Algun doz- 



ijn di nan a logra huy, pero 
219 ainda ta perdi. 

Sosten multinacional 
Un ofensiva di 3 luna, cu sos- 
ten multinacional ta sacando 
Boko Haram di pueblonan, 
caminda nan a declara un 
califato Islamico. E militan- 
tenan a bay bek pa mondi 
Sambisa, caminda nan a 
planta minanan explosivo pa 
impedi atakenan. 

“Nos trupanan ta determi- 
na den nan esfuersonan pa 
caba cu teroristanan di Boko 
Haram, unda cu nan por ta”, 
Usman a bisa. 

Diasabra, e prome grupo 
di 275 a wordo rescata, den 
cual tabatin 60 muhe y e 
resto tabata mucha, a yega cu 
acompañamento militar, na 
un campo di refugiado na e 
ciudad Yola. 

Nan a trece noticia cu al- 
gun di e muhenan lo a muri 
durante e mision di rescate: 
Militantenan di Boko Haram 


a mata mas o menos 10 
muhe cu piedra, pasobra nan 
a nenga di huy cu nan, varios 
a wordo placha accidental- 
mente pa tanki, y 3 a muri 
ora cu nan a explota un mina. 
Reunion emocional 
Tabatin algun reunion emo- 
cional cu famia na e campo di 
refugiado e siman aki, BBC 
a reporta den un video cu ta 
ilustra un mucha muhe ado- 
lescente ta brasa un miembro 
femenino di su famia. 
Mayoria di nan no sa si nan 
casa y yiunan ta na bida of 
nan a wordo mata den e atak- 
enan, ora cu Boko Haram a 
secuestra nan. 

Nan a bisa cu e amunicion, 
cuminda y fuel di e militan- 
tenan ta cabando, cual ta bis- 
to na e estado di mal nutri- 
cion di algun di muchanan. 
Un mucha di 3 aña a fayece 
na hospital di Yola, algun dia 
despues cu el a wordo resca- 
ta, segun reporte di BBC.Q 


Canades ta haya 
entiero Hulandes 70 
aña despues di morto 
durante Segnnda 
Guera Mundial 

BERGEN-OP-ZOOM, Hulanda (AP) - E soldaat 
Canades, Albert Laubenstein finalmente a haya su 
ultimo luga di sosiego, 70 aña despues cu el a perde 
su bida durante un avance den Hulanda, den e ul- 
timo lunanan di Segunda Guera Mundial. 

Laubenstein a wordo dera cu honor militar diaranson 
na Santana di Guera Canades, cu ta keda mas o menos 
70km di unda cu el a perde su bida den un bataya cerca 
di e canalnan y riunan, pa core cu e Alemannan bek oost. 
Su restonan a wordo haya te na juni aña pasa, y su en- 
tiero tabata un di e hightlights di un siman di recuerdo y 
celebracion pa marca Canada su parti den e liberacion di 
Hulanda. □ 

Activista di derecho humano 

Irani deteni 


DUBAI (AP) - Un di Iran 
su activistanan pa dere- 
cho humano mas promi- 
nente, Narges Moham- 
madi, a wordo aresta y 
deteni na prizon Evin na 
Tehran, asina su casa a 
bisa diaranson. 

Mohammadi ta un asocia di 
ganado di premio Nobel di 
Paz Irani, Shirin Ebadi. Su 
activismo a inclui promocion 
di derecho di muhe y campa- 
ña pa pone un fm na pena di 
morto. 

Su casa, Taghi Rahmani a 
bisa A cu mas o menos 10 
hende a presenta na Moham- 
madi su cas diamars mainta, 
pa deten’e, cual ta un demos- 
tracion di forsa cu el a yama 
‘masha provocativo.’ 

Mas laat, autoridadnan a 
yama su morochonan di 8 
aña pa informa nan cu e ta 
cera, Rahmani a bisa, kende 
ta biba na Francia. 

“Narges ta un activista pa 


derecho humano... E no a 
haci nada malo”, el a bisa. 
Mohammadi tabata un vice 
president pa e Centro pa De- 
fensor di Derecho Humano 
di Ebadi, cu awo ta prohibi. 
Ebadi mes a bandona Iran 
despues di e reeleccion dis- 
puta di president Mahmoud 
AHmadinejad na 2009, cual a 
causa protestanan nunca bis- 
to y tambe medidanan pisa 
pa autoridadnan. 

Problema cu salud 

Rahmani a bisa cu su casa ta 
sufri di un condicion medi- 
co, cu ta bira pio ora cu e ta 
cera den luganan chikito, cu 
ta causa paralisis muscular 
temporario. 

Mohammadi tabata cera caba 
na 2012, pa cuminsa sinta su 
sentencia di 6 aña, despues 
di un conviccion pa crimen 
contra gobierno. E1 a wordo 
laga den libertad, pa moti- 
bonan medico na juli 2012. 
Siman pasa, el a bisa Interna- 


tional Campaign for Human 
Rights cu ta basa na New 
York, na Iran, cu corte Irani a 
acus’e di varios crimen con- 
tra siguridad nacional, cu tin 
relacion cu su activismo. 

E grupo a bisa cu e ta acusa 
di propaganda contra estado, 
asamblea y colusion contra 
siguridad nacional, y forma 
un grupo ilegal, e campaña 
“Step by Step to Stop Death 
Penalty.” 

No ta conoci si tin acusa- 
cionnan nobo contra Mo- 
hammadi of si e ta wordo 
deteni pa e sentencia previo. 
Rahmani a bisa cu no tin fe- 
cha stipula pa e presenta den 
corte. 

Oficialnan Irani na Tehran 
no tabatin comentario. 

Mahmood Amiry-Moghad- 
dam di e grupo basa na Nor- 
wega Iran Human Rights, ta 
condena Mohammadi su de- 
tencion. 




Su detencion ta ilustra falta sivo y civil, di parti di autori- 
di tolerancia pa activismo pa- dad Irani”, el a bisa.Q 


Tunisia ta bay aumenta siguridad na peregrinacion Hudiu 



TUNIS, Tunisia (AP) - 
Tunisia ta bisa cu nan a 
aumenta siguridad pa e 
peregrinacion Hudiu na e 
sinagoga antiguo Ghriba, 
despues di e atake na e 
museo Bardo, na Tunis 
a cobra bida di 22 hende, 
mayoria di nan turista. 

Operadornan di tour a cal- 
cula mas o menos 500 bishi- 
tante stranhero, incluyendo 
di Francia, Israel, Italia, 
Gran Britania y Merca, lo 
participa na e peregrinacion 


pa Africa su sinagoga di mas 
bieu, cu ta keda na e isla 
Djerba. E peregrinacion lo 
tuma luga diaranson y dia- 
huebs awo. 

Presencia di polis y militar 
lo wordo aumenta, y a insta- 
la blokeo di caminda na tur 
entrada di e ciudad y hotel- 
nan den cercania. 

Operador di tour Rene Tra- 
belsi a bisa cu e cantidad di 
turista cu a premira ta mas 
abou cu normal, como cu 



ta kere cu algun lo a cambia di dia 18 di maart ultimo, cual tabata un atake realisa 

nan plan, despues di e atake riba Museo Nacional Bardo, pa al-Qaida.Q 

RBC Royal Bank’s Art 
Rules ta bek 

Lesa B13 


Aruba Bank a contribui 
cu speeltuin 

Lesa B12 



Amsterdam Manor Beach 
Resort reconoci pa Hotels.com 

Lesa B13 





Brazil Taekwondo: 


Atletanan ta sigui prepara pe di 6 Gold 
CoastTaekwondo Cup 



Brazil Taekwondo Stichting su team di Train Hard Fight Smart ta train duro den 
e dianan aki pa asina wanta e titulo di best team. Lesa B4 


Un cantidad grandi di persona 
a inscribi pa bira dunado di sanger 



Stichting Bloedbank Aruba (SBA) tabata tin e oportunidad di par- 
ticipa na e Beauty and Health Expo 2015. SBA sigur ta contento di por 
a participa ya cu danki na e oportunidad aki 173 persona a inscribi pa 
bira dunado di sanger. Lesa B6 


Play-off Little League Junior 



Center League a gana e prome wega den play-off di Little 
League 2015 junior 13-14. E wega aki a tuma luga na e veld 
di Pos Chikito. Weganan lo sigui te diadomingo. 


Miss Gran 
Britania 
na Aruba 


Amy Willerton, miss 
Gran Britania 2013, tabata 
di bishita na Aruba, hun- 
to cu su pareha Roberth 
Gough. Durante certa- 
men di Miss Universo 
2013, el a representa su 
pais, y a logra sali den e 
top 10. 

Lesa B16 



Lesa B2 

Play-off Little League Junior 13-14: 

Center Leagne a g'ana nan prome wega 





tabata tin hugadanan bunita. 

Ayera wega a sigui entre 
South y Center League, 
pero awe ta South y North 
League. Te cu diadomingo 
weganan lo ta tumando luga, 
unda cu mañan esaki lo ta pa 
6’or di atardi, mientras cu di- 
asabra y diadomingo lo ta pa 
ll’or di mainta. Despues cu 
esaki termina e round robin 
lo inicia dia 15 di mei y ta ter- 
mina dia 17. Tur wega lo ta 
tumando luga na veld di Pos 
Chikito.Q 


POS CHIKITO - Diamars 
atardi pa 6 ? or di atardi 
e Play-off Little League 
2015 junior 13-14 a inicia 
na veld di Pos Chikito. 
Aki Center League a bay 
cu e victoria di 11-9. 

Desde e prome inning por a 
sinti e ambiente di e publico 
cu tabata presente. Aunke cu 
tabata tin 1 tribuna so, fa- 
naticonan di Center y North 
League a sinta banda di otro 
pa apoya nan team y hunga- 
do. Manera ta un custumber 
fanaticonan tabata rabia con 
e chief umpire tabata canta, 
mirando cu na un momento 


Na algun biaha e wega a wor- 
do para pa algun minuut ya 
cu e coachnan tabata reclama 
pa hugadanan cu nan no ta- 
bata di acuerdo. Tambe por a 
mira cu diferente biaha dead- 
ball a cay durante e wega. 
Aunke cu tabata tin erornan 
cu a cay, na mes momento 


hende tabata confundi ora cu 
e bala tabata bola of strike. 
Durante wega algo cu no por 
a keda afo ta e protestanan, cu 
un biaha mas a tuma luga di 


Asina e wega ta continua 
unda cu North League poco 
poco ta yega cerca di Center 
pa haci esaki 9-8. Cu base yen 
y dos out e hungado no ta 
probecha y ta bay out. Center 
no ta rindi y ta busca pa bay 
ariba pa haci e wega 11-8 den 
inning 4. 


Den e prome inning North 
League ta wordo saca out, 
mirando cu Center League 
kier yega na turno di bat. 
Durante e wega e pitcher di 
North League tabata tira hopi 
bola, y esaki a pone tabata 
subi base facil. Wega ta sigui 
unda cu e prome caredanan 
di Center tabata drenta pa er- 
ornan cu a wordo haci. Den 
un di e hugadanan e catcher 
di North ta tira pa segunda 
base pero e filiadonan a tarda 
pa yega y saca e out. 


ambos seleccion. 


ft 

Savaneta ta perde na cas 


contra di Noord 


ORANJESTAD - S.V. Un- 
desa a keda derota den su 
mesun cas na Savaneta ora 
cu dialuna anochi Real 
Koyari a planta respet y 
mustra kico tur Noord tin 
aden. 

E prome tempo tabata hopi 
igual cu hopi intento di gol di 
ambos ekipo pero e marcado 
a keda riba 0-0. Den di dos 
tempo cu e "Plan B" di coach 
Rafi Rodriguez a pone e Su- 
per Sub Tony Hernandez 
subi veld anota e prome gol 
pa anochi. E hoben delantero 
a anota su di 6 gol den sola- 
mente 5 wega. 

E defensa di Real Koyari ta- 
bata strak, e keeper Kendrick 


Tromp a logra un "clean 
sheef' mas den e di dos rond. 
E sorpresa di mas grandi riba 
e anochi a yega ora "Captain 
Fantastic" a score un mega 
gol pafo di e area penal. 

Real Koyari lo enfrenta di- 
aluna pa anochi 8’or e ekipo 
di S.VJong San Nicolas riba 
Centro Deportivo Guiller- 
mo P. Trinidad. □ 

Brazil Taekwondo: 


Atletanan ta sigui prepara pe di 6 Gold Coast Taekwondo Cup 


BRAZIL - Brazil Tae- 
kwondo Stichting su 
team di Train Hard Fight 
Smart ta train duro den e 
dianan aki pa asina wanta 
e titulo di best team. 

Clifford Rasmijn kende ta 
train e team di Train Hard 
Fight Smart a duna e team 
interval training. Training no 
tabata facil, nan mester a core 
for di e anker te na e cancha 
di tennis di Seroe Colorado. 
Manera cu tur e atletanan a 
yega na e cancha, nan a cum- 
insa cu e warming up. 

Despues di e warming up, e 
atletanan mester a core pasa 
e santana di cacho pa asina 
por a sigui cu e training. Ora 
cu a caba cu scopmento ariba 
cusinchi, nan a sigui core te 
na e sero unda cu e training a 
bira mas pisa. Aki nan mester 
a haci varios ehercicio. 

Ora cu nan a caba cu e train- 






ing, e atletanan mester a 
core bay bek te na e cancha 
di tennis. Aki tabata tin algo 
refrescante na ordo pa e atle- 
tanan. 

E team di Brazil Taekwondo 
Stichting cu ta bay bringa pa 
e Best Team Cup lo wor- 
do anuncia diabierna awor 
despues cu presenta esaki na 
e directiva.Q 

Antraco Aruba Group 


Bishita ricibi di Canon Engineers riba software Therefore™ 


ORANJESTAD - Pa mo- 
tibo cu Antraco Aruba 
Group ta haciendo gran 
progreso ariba e tereno 
pa provee su clientenan 
un software di work- 
flow electronico cu yama 
Therefore™, nan a ricibi 
un bishita special di Can- 
on Engineers pa expande 
e caracteristicanan di e 
software aki. 

Antraco Aruba Group por 
yuda e fluho di trabao door 
di conecta tur printers, scan- 
ners y mashin di copia di 


tur marca cu nan programa 
Therefore™ pa asina auto- 
maticamente file tur docu- 
mento y cierto documenton- 
an desea por wordo pasa riba 
un “workflow” electronico 
automaticamente. 

Por ehemplo, un documento 
por automaticamente bay na 
e manager cu mester aproba 
y keda corda e persona auto- 
maticamente via di e-mail di 
e trabao cu e mester haci riba 
e documento. Salbando placa 
pa tur compania cu ta trans- 
porta of move documenton- 


an for di un departamento 
pa otro. Tambe, Therefore™ 
ta haci buscamento di docu- 
mento hopi mas facil ya cu 
tur documento ta wordo 
scanned y ta OCR. Informa- 
cion ta clave den un negoshi, 
e ta e base pa tuma decision- 
nan. P’esey ta hopi frustrante 
pa pasa oranan largo bus- 
cando informacion. E solu- 
cion Therefore™ di Canon 
ta duna acceso instantaneo y 
sigur na tur informacion cu 
bo mester. 

Bo por file facilmente cu 


Na Paseo Herencia lo tin evento di 
Women’s Club of Aruba 



PALM BEACH - Aaron 
Croes, kende ta e man- 
ager di evento di Paseo 
Herencia, a ricibi e siman 
aki representantenan di 
WCA en conexion cu e 
Aids candlelight night dia 
17 di mei proximo. 

E dia aki ta tuma luga e ano- 
chi di conscientisacion riba 
e malesa aki cu mas y mas ta 
costando bida di hendenan 
na mundo. 

E MC pa e anochi aki lo ta 
Addonsito Croes y den pres- 
encia di mandatarionan local 
y publico, 4 bela di colornan 
Preto, Cora, Berde, Blanco 
cada un cu nan mensahe lo 
wordo cendi. 

WCA ta activo ya pa mas cu 
79 aña na Aruba y 2 biaha pa 


aña nan ta dedica atencion na 
e epidemia mundial aki. Na 
nomber di WCA, Mary-Lou 
De Windt (Chairman Aids 
Awarness&Education Com- 


mittee) y Milagros Posner 
(miembro WCA) ta gradici 
Paseo Herencia pa e coopera- 
cion pa cu nan evento e aña 
aki.Q 


Parokia di Tanki Leendert ta celebra su di 1 aña 


E aña aki Parokia di Tanki 
Leendert San Juan Pablo 
Segundo lo cumpli 1 aña 
di existencia y a surgi un 
bunita idea pa tene e no- 
bena parcialmente na 
diferente residencia di e 
parokia. 

Cristo no a hiba palabra den 
tempel so, pero a hiba palabra 
di su Tata, na unda esaki ta- 
bata necesario y esaki precisa- 
mente ta loke cu e Parokia 
kier logra cu ne cu mas famia, 
mas parokianonan ta envolvi 
den e gran celebracion. 

E mester bira un celebracion 
na unda henter parokia tin 
participacion y por ta ben- 
diciona pa ricibi Cristo bibo 
den nan hogar. Ta p’esey 
henter parokia ta keda invita 
pa tuma parti activamente 
na e gran celebracion, pa nos 
mustra Señor y nos patrono 
stima cuanto nos ta stima 


Nan. 

Tuma bon nota di e cambio 
aki, segun e programa cu ta 
ser publica hunto cu e comu- 
nicado aki. Aki ta e programa 
celebracion segundo ani- 
versario di Parokia San Juan 
Pablo II: 

Dialuna, 18 di mei 2015 
Santo Sacrificio di Misa den 
bario: (7’or pm) 

Famia Jacobs na Tanki Flip 
20-A 

Diamars, 19 di mei 2015 
Rosario (6.30 pm) 
saliendo for di cas di famia 
Trimon-Figaroa, Tanki Flip 
38-A, pa misa y despues sigui 
pa Santa Sacrificio di Misa 
(7.00 pm) 

Diaranson, 20 di mei 2015 
Santo Sacrificio di Misa den 
bario: (7’or pm) 

Famia Lee, Catiri 5-C 


Diahuebs, 21 di mei 2015 
Santo Sacrificio di Misa (6.30 
pm) 

Specialmente pa muchanan 
cu a haci of ta bay haci nan 
prome Santa Comunion 

Diabierna, 22 di mei 2015 
Santo Sacrificio di Misa den 
bario: (7.00 pm) 

Famia Boekhoudt, Tanki 
Leendert 247-A 
Diasabra, 23 di mei 2015 
Santo Sacrificio di Misa (6’or 
pm) na Spaño 

Diadomingo, 24 di mei 2015 
Santo Sacrificio di Misa (9’or 
am) 

Celebracion di e segundo an- 
iversario di parokia San Juan 
Pablo II y sigui despues cu un 
brindis pa tur presente. 

“Dios rico den misericordia 
drama bo bendicion ariba 
nos” (Juan Pablo !!).□ 



Therefore™ desde cu e ta 
traha cu tur programa den 
Windows, por ehempel den 
Word of Excel uno por mira 
un boton di Therefore™ den 
e programa. Esaki ta haci cu e 
ta proporciona un sistema di 
implementa facil pa warda y 


recupera, permitiendo un ac- 
ceso instantaneo na tur infor- 
macion cu bo mester di un 
manera eficiente, economico 
y sigur. Pa mas informa- 
cion por contact maneger 
na Management@antracoa- 
ruba.com. □ 


Conferencia presenta pa: Dr. Lance 
Wallnau u Biba naNivel 10” 

“E zona unda pasion, habilidad 

y entrada ta topa” 

ORANJESTAD - Kingdom Leadership Institute 
(KLI) ta presenta - Bo Oportunidad pa Crece- 
mento presenta pa Dr. Lance Wallnau, ta inter- 
nacionalmente reconoci como un orador, autor, 
mentor di liderazgo, maestro dinamico y coach di 
desaroyo profesional cooperativo y desaroyo per- 
sonal. E lo ta na Aruba desde mañan 8 pa 10 di 
mei. 

E conferencia aki ta pa esunnan cu ta desea di biba nan 
bida na un “Nivel 10”, cu e intencion di maximisa ful 
nan potencial. E tipo di persona cu kier biba na un Niv- 
el 10 ta esunnan cu ta busca un proposito mas grandi cu 
traha pa un paycheck, pa sobrevivi, paga gasto of biba 
pa biba. Nan ta personanan cu ta pensa y papia di nan 
yamada, destino, asignacion, mision y vision den nan 
bida. Nan kier pa nan bida conta pa algo. 

Lance Wallnau ta specialisa den guia y conseha hende 
con pa combina tres cos: bo pasion - loke bo ta gusta 
haci,- tene cuenta cu loke bo ta bon den dje - bo mix di 
talento, habilidad y personalidad- cu ademas ta genera 
bo entrada. Esaki ta causa pa bo bira un magnet, hende 
ta busca bo pa loke abo por y a wordo crea pa haci. Cor- 
da cu bo ta destina pa bo ta un agente di cambio! 

E conferencia lo tuma luga na Iglesia New Life Tab- 
ernacle, na Certified Mega Mall, segundo piso. E lo ta 
diabierna, 8 di mei, 2015 di 7:30 pa 9:30 di anochi y lo 
continua diasabra, 9 di mei di 9’or di mainta pa 4’or di 
atardi cu un pauze pa lunch di 12:30 di merdia pa 2’or 
di atardi. E promocion special di ticket tabata te cu 26 
di april pa e prijs di 50 florin, pero despues di e dia aki 
esaki ta 75 florin pa persona. 

Pa mas informacion y carchi pa grupo di 10 persona of 
mas, yama Kingdom Leadership Institute na 582-8787 
di diamars pa diabierna entre 9’or di mainta te cu - 1:30 
di merdia. 

Tuma e decision di probecha bo momento y haci e in- 
version den ta e miho ABO cu bo por taO 

Beauty and Health Expo 2015 

Un cantidad grandi di persona a inscribi pa bira dunado di sanger 





ORANJESTAD - Stich- 
ting Bloedbank Aruba 
(SBA) tabata tin e opor- 
tunidad di participa na e 
Beauty and Health Expo 
2015. SBA sigur ta con- 
tento di por a participa ya 
cu danki na e oportunidad 
aki 173 persona a inscribi 
pa bira dunado di sanger. 

Durante e aña 2014 SBA a 
cuminsa cu “The Travel- 
ing Blood Bag Stand”, unda 
cu e stand aki a pasa door di 
varios organisacion na Aruba 
y asina recluta dunado di 
sanger, pa a yega na e meta 
di dunado di sanger nobo pa 
2014. E aña aki SBA ta pone 
un meta nobo y nan ta sigur 
cu e comunidad di Aruba lo 
contribui un biaha mas. 
Durante e Beauty and Health 
Expo 2015, e “Traveling 
Blood Bag Stand” tabata 
presente y manera informa 
anteriormente e resultado ta- 
bata exitoso. Hopi persona a 


inscribi y ya caba SBA ta tu- 
mando contacto cu e posibel 
dunadonan di sanger. 

SBA kier haci uzo di e opor- 
tunidad aki pa gradici tur e 
personanan cu a inscribi du- 
rante e Beauty and Health 
Expo 2015. SBA ta pidi di 
antemano comprension na 
tur persona cu a inscribi pa 
e tardansa cu lo bay tin pa 


motibo di e cantidad grandi 
di inscripcion. Naturalmente 
SBA ta hopi gradici, y tur 
hende lo wordo yama. Alabes 
SBA kier gradici e boluntari- 
onan cu tabata presente y cu 
a aporta na e actividad exi- 
toso aki. 

Por ultimo SBA ta gradici 
señor Martijn Balkenstijn, 
señora Diza Arends-Diaz, 
señor Oswald Tromp, se- 
ñorita Emmely Brete, señor 
Roberto (Boedoem) Brown 
y señor Roberto Richardson 
pa ta e imagen di SBA duran- 
te e Beauty and Health Expo 
2015 y demostra e hecho cu 
tur hende por bira un duna- 
do di sanger. 

Pa mas informacion to- 
cante Stichting Bloedbank 
Aruba of pa bira dunado di 
sanger por bishita nan web- 
site: www.bloedbankaruba. 
aw, facebook pagina of yama 
5870002. Cada Gota, Ta 
Conta.Q 

Conmemoracion di 
mortonan di guera 



ORANJESTAD - E atardi 
di 4 di Mei 2015, net prome 
cu solo a baha, a conmem- 
ora e di 70 aña di fin di e 
di Dos Guera Mundial 
y esaki a tuma luga na e 
Monumento di Guera riba 
Adriaan Laclé Boulevard. 
E acto di conmemoracion 
tabata inclui ponemento 
di krans, declamacion di 
poesia, oracion y tambe 
discurso. 

Na e ocasion aki a recorda e 
Arubiano Boy Ecury como 
un di esunnan cu a duna e 
maximo sacrificio na nomber 
di paz y libertad; mescos cu 
tur otro cu a bay pa defende 
humanidad y nos paisnan. 
Tempo di e Di Dos Guera 
Mundial, pueblonan no ta- 
batin un miho contesta pa e 


sentimentonan di mal con- 
tento, sentimentonan pa 
opresion y diferencia di opin- 
ion. Ta p’esey ta asina im- 
portante, riba un dia manera 
awe, puntra nos mes si awe si 
nos tin un bon contesta riba 
e sentimentonan ey, esey ta- 
bata comentario di Minister 
President. 

E sentimentonan negativo 
aki t’ey keto bay y e reaccion 
mas intuitivo di e ser huma- 
no ta pa halsa contra tur loke 
nan ta experiencia como in- 
husto. Dialogo y tolerancia ta 
e miho alternativa y un miho 
posicion pa desaroya ora cu 
ta anda cu mal contento na 
mundo. 

Presente na e acto ceremoni- 
al tabata un grupo di vetera- 


nonan Arubiano di e Di Dos 
Guera Mundial, cu ainda ta 
na bida. 

E ceremonia cu ta inclui 


un desfile y saludo di parti 
di miembronan di Cuerpo 
di Marina Hulandes a keda 
marca e biaha aki cu pone- 


mento di 70 flor blauw pa 
mucha y hobennan di nos 
isla, pa marca asina e 70 ani- 
versario di e fin di guera.Q 

Turista y local a sigui epelea di siglo 

Ambiente di boxeo den Stellaris 
Casino na Marriott 




ORANJESTAD - Keto bay 
e resultado final ta keda 
un discusion internacio- 
nal, referiendo aki na e 
“pelea di siglo” den cual 
Floyd Mayweather a topa 
cu Manny Pacquiao den 
un pelea di boxeo profe- 
sional cu a tuma luga den 
MGM Grand Garden Are- 
na na Las Vegas. 

Floyd Mayweather conoci 
como “Money” ta biba na 
Las Vegas mes, a bringa 47 
pelea y no a perde niun y riba 
dje a gana 26 via knock out. 
E ta campeon mundial den 
5 diferente division. Manny 
Pacquiao conoci como “Pac- 
Man” ta biba na Filipina. E1 a 
bringa 57 pelea, a empata 5 y 
a perde 2. E1 a gana 38 pelea 
via knock out. E ta campeon 
mundial den 8 diferente di- 
vision. 

Durante e encuentro di di- 
asabra anochi, e tres Huesnan 
a husga e pelea den forma di 
118-110, 116-112 y e otro 
tambe pa 116-112. Di e for- 
ma ey, Floyd Mayweather ta 
vence Manny Pacquiao den e 
pelea di siglo aki. 

A considera e pelea como 
un di e eventonan deportivo 
mas lucrativo den historia, 
debi cu e pelea a genera mas 
di mita biyon di dollar! Na 
benta di ticket di entrada so 
den MGM Grand Arena a 
genera 74 miyon dollar cu e 
pelea aki, cu ya caba a kibra 
e record di Mayweather y 
Suarez di aña 2013. Taba- 
tin un total di 16.500 stoel 
den e arena, pero a bende 
solamente 500 cu publico. E 
resto a bay pa fanaticonan di 
e bringadonan, sponsornan y 
hungadonan di casinonan na 
Las Vegas. 

Aki na Aruba e interes no 
tabata menos, pasobra un 
publico grandi a acudi na 


Stellaris Casino na Aruba 
Marriott Resort pa disfruta 
di un anochi di pelea, bon 
musica, diberticion y suerte! 
Tanto e fanaticonan local 
como un cantidad di huesped 
di e hotel y turistanan di otro 
hotel a opta pa sigui e pelea 
eyden. E casino a percura pa 
bon entretenimento y un ser- 
vicio sin igual. E intencion ta 
pa sigui pasa e tipo di even- 
tonan deportivo asina den 
futuro. 

Aruba Marriott Resort & 
Stellaris Casino a habri na 
aña 1995 y awe ta conta cu 
160 empleado, cu ta maneha 
24 wega di mesa y 437 slot- 
machines. E weganan mas 
popular riba mesa ta Black 
Jack, Three Card Poker 
y Roulette, mientras cu e 
mashinnan mas uza ta esun- 
nan di e sistema 3D y e “mys- 
tery Progressive Jackpots”. 

Stellaris Casino ta conta cu 
entretenimento bibo, diado- 
mingo pa diaranson di 9’or di 
anochi pa l’or di madruga cu 


DJ Cross, diahuebs di 9’or 
di anochi pa l’or di madru- 
ga e banda Duro, diabierna 
di 10’or di anochi pa 2’or 
di madruga e banda N-Joy 
Music, diasabra di 10’or di 
anochi pa 2’or di madruga e 
banda Perfect Sound. Stel- 
laris Casino tin Bingo tur 
diahuebs pa l:00pm, tur di- 
asabra pa 4:00pm y tur dia- 
domingo cuminsando for di 
4:00pm. 

E casino ta habri 24 ora pa 
dia pa weganan di mashin 
mientras cu weganan di mesa 
ta cuminsa pa 2:00pm te cu 
4:00am. 

Na tur, e famia di Marriott 
Aruba ta consisti di mas o 
menos 1100 empleado den 
servicio directo y 400 em- 
pleado trahando via otro 
companianan den e comple- 
ho di hotelnan. E compleho 
di Marriott Aruba ta esun di 
mas grandi den henter Ca- 
ribe, tanto den cantidad di 
camber como den cantidad 
di empleado.Q 


Choller Bin Laden kier a 
regla cuenta cu trahado 
di siguridad 

ORANJESTAD — Central a manda Polis den Caya 
Betico Croes, na haltura di MCB, unda un choller 
ta cana cu un machete. Na e sitio, Polis a topa cu e 
conocedo Bin Laden, kende ta bisa cu el a bay regla 
un ke otro cu un trahado di siguridad Haitiano. Po- 
lis a kita e machete for di Bin Laden y a core cu su 
persona for di e sitio. Polisnan a scual e debidam- 
ente y a mustra e choller riba e consecuencia. 

Auto laga atras dilanti 
restaurant 

KAMAY — E doño di Yen Yen Bar restaurant, a meld 
cu pa un siman caba tin un auto para sin number dilanti 
su luga. Na e sitio personal di takelwagen a habri e auto. 
Den investigacion, no por a constata na kende e auto ta 
pertenece. E auto no tabatin number y a wordo hiba pa 
takelwagen na garashi na Balashi. Ta trata di un Mitsubi- 
shi Galant color oro/maron. 

Molester di foam riba 
beach 

PALM BEACH — Polisnan a wordo yama pa prob- 
lema cu foam cu ta bula rond riba beach. Polisnan a bay 
y a mira cu berdad tabatin hopi foam. Polis a papia cu e 
homber M, kende ta traha cu foam. E1 a bisa cu e dia ey, 
ta e delaster dia cu e ta traha cu e foam, y e dia siguiente 
e lo cuminsa cu e parti paden. Polis a bisa e homber pa e 
pone un net rond pa e foam no bula bay. E1 a compronde 
y a bisa cu e ta bay percura pa esey. E ta bisa tambe cu e tin 
un persona riba beach ta haciendo trabounan di limpiesa, 
cu cay riba beach. 

Cartera ta disparce for 
di mesa 

AYO — Central a manda Polisnan na Emmaschool na 
Ayo pa un ladronicia. Na e sitio Polis a papia cu e cabe- 
sante di e scol V, y un docente, kende a bisa cu el a lubida 
su cartera maron riba mesa, na e parti patras di e local 56. 
Un rato despues, ora cu el a bolbe, a resulta cu descono- 
cinan a bay cu e cartera. Polis a tuma e keho. E cabesante 
di e scol a laga e alumnonan di e local habri nan tas bol- 
untariamente. 

Personal di takelwagen ta 
kibra slot pa bay cu auto 

SANTA CRUZ — Central a manda Polis na un cas den 
Gonzalitostraat pa un intermediacion. Na e sitio, e habi- 
tante P, ta bisa cu e ex huurdo a manda un takelwagen na 
su cas pa busca su auto y e personal di e takelwagen a kibra 
e slot pa subi riba su tereno pa bay cu e auto. Nan a wordo 
core for di su cura. Polis a informa P, riba su derechonan 
pe duna keho. P, a bay hunto cu e Polisnan pa controla e 
apartamento. Polis a mira cu e huurdo tabatin su cosnan 
gepak y no ta biba mas na e sitio. E apartamento a wordo 
laga intacto. 

PANORAMA 





pero tambe pa “Revenue 
Management”, “Business 
Administration”, Financia y 
hopi mas. Ta ofrece esun- 


er”. E posibilidad nan ta hopi 
grandi. A traves di e pro- 
grama aki a yama Bon Bini 
na Militza Koolman como 


riott Aruba den presencia di 
Universidad di Aruba y Aru- 
ba Tourism Authority. 

Na Aruba nos conoce Mar- 


Ruthline Tromp-Theysen: 

Meta di Marriott ta pa henter gerencia 
ta ehecutivonan local 


ORANJESTAD - Marri- 
ott International a dem- 
ostra cu nan no ta na Aru- 
ba solamente pa haci 
negoshi, sino tambe 
pa ta un bon ciudada- 
no cooperativo, cu 
un maneho duradero 
den recluta y forma 
profesionalnan pa 
sigui guia e compleho 
di hotelnan riba nos 
isla. 


No solamente dor di 
training sino tambe pa 
un programa nobo den 
cual ta combina traha- 
mento y studiamento na 
mes momento. Esaki ta 
prome bes cu Aruba ta 
participa na e “Voyage 
Program” den un es- 
fuerso pa promove mas 
talentonan local den ge- 
rencia di e compleho di 
hotelnan Marriott. 


Ruthline Tromp-They- 
sen a comenta cu e mes 
tin un aña cu Aruba 
Marriott den e funcion 
di Director di Recur- 
sonan Humano pa Marriott 
Complex y el a traha pa tres 
otro compania internacional 
na Aruba, pero na ningun di 
e otro companianan el a ex- 
perencia loke e ta mira diari- 
amente na Marriott, unda cu 
ta balora e hende y su crece- 
mento. “The Voyage Pro- 
gram ta e cultura di Marriott 
pa crea puestonan local den 
e organisacion como tambe 
den exterior cu ta resulta 
den oportunidadnan pa nos 
hendenan di Aruba”, asina 
Ruthline Tromp-Theysen a 
bisa. E programa, cu tin un 
duracion di 12 pa 18 luna ta 
pa graduadonan cu un mini- 
mo di “Bachelor’s Degree” y 
ta encera tur departamento 
di e hotel, pues e ta habri no 
solamente pa esunnan cu a 
completa un programa den 
“Hospitality and Tourism”, 


E persona local cu kier crece 
den su carera na Aruba tin 
e oportunidad pa transferi 
entre e propiedadnan na 
Aruba y yega te na Gerente 
General. Finalisando, Ruth- 
line Tromp-Theysen a duna 
ehempel di e Gerente Gener- 
al actual di Marriott’s Ocean 
Club, kende despues cu 
el a bolbe di exterior a 
bay di Complex Direc- 
tor of Engineering pa 
General Manager. Otro 
ehempel ta inclui un ex- 
Rooms Manager di Mar- 
riott Aruba kende actu- 
almente ta trahando den 
exterior como General 
Manager y un Director 
of Operations kende a 
bira General Manager na 
Corsou y a bolbe Aruba 
awo como General Man- 
ager di Casino. 


Marriott Resort a habri 
na Aruba na aña 1995 
cu 413 camber. Na aña 
1999 a habri Ocean Club 
cu 311 camber y na aña 
2004 a habri Surfclub 
cu y actualmente tin 911 
camber. Na tur, e famia 
di Marriott Aruba ta 
consisti di mas o menos 
1100 empleado den ser- 
vicio directo y 400 em- 
pleado trahando via otro 
companianan den e comple- 
ho di hotelnan. 


E compleho di Marriott 
Aruba ta esun di mas grandi 
den henter Caribe, tanto den 
cantidad di camber como 
den cantidad di empleado.Q 


nan cu completa e programa 
cu exito un funcion den ge- 
rencia den loke Marriott In- 
ternational ta yama e nivel di 
“Red Band”, cu por ta por 
ehempel e funcion di Assis- 
tent Manage”, “Finance Au- 
ditor”, “Sales and Marketing 
Analyst”, “Revenue Manag- 


Voyager Events Manager, 
Christopher Jason Bregita 
como Voyager Finance and 
Accounting, Cherhen Ooft 
“Cherry” como Voyager 
Events Management y Char- 
lene Bontekoe como Voyager 
Rooms Operations. Nan tur 
a firma nan acuerdo cu Mar- 


riott Resort, Marriof s Ocean 
Club, Marriotfs Surf Club 
y The Ritz-Carlton Aruba. 
Marriott International ta 
sigui crece inmensamente 
den nos region. Pa por logra 
maneha e propiedadnan aki, 
Marriott mester di mas tal- 
ento local. 

Cuerpo di Polis: 

Decreto di promocion den rango a wordo entrega 


ORANJESTAD - Reci- 
entemente a tuma luga 
un celebracion special 
na Centro di Husticia na 
Macuarima, unda cu Al- 
tocomisario di Polis Su- 
plente, esta Comisario 
Vanessa Tjon-Kock a en- 
trega decreto di promo- 
cion na Polisnan cu a pasa 
di un rango pa otro. 

Comisario Vanessa Tjon- 


Kock a comparti palabranan 
di curashi, animo y determi- 
nacion cu su coleganan, cu e 
miho deseonan pa nan sigui 
padilanti den nan carera y e 
ramo den Cuerpo Policial cu 
nan ta scoge pe. E1 a anima 
nan pa ta integro, tin sentido 
di pertenece na un comuni- 
dad cu mester di nan y pa nan 
haci e miho esfuersonan pa 
mantene Aruba un luga sigur 
pa biba y bishita. 


Lloyd Wever a ricibi su De- 
creto Gubernamental como 
“Hoofdagent 1”. Pa e rango 
di “Brigadier” (klas 2009) a 
ricibi nan promocion Remy- 
art Giel, Frankllin Fernandes 
Pedra, Indira Jansen, Char- 
lene Tromp, Jessica Texeira, 
Marcelino Kock. 

Di e klas di 2010, a ricibi e 
rango di “Brigadier”, e Polis- 
nan Ahira Ignacia, Olando 


Nicastia, Rene Nicholson, 
Dayton Phillip, Nixel Schol- 
ten, Jarisson Koolman, Richi- 
nel Maduro, Alexander Rich- 
ardson, Jeneida Whithfield, y 
Dailey Renfrum. 

Finalmente, Comisario 
Tjon-Kock a entrega e Lands- 
besluit pa e rango di “Agent” 
na Chenry Abdul, Alvin Ba- 
yubay, Michel Bislip, Derek 
de Castro, Darwin Escobar 
Romero, Michael Geerman, 


Chantee Halley, Nicole II- 
lidge, Eron Jacobs, Litmar 
Lacle, Marshall Ras, Leroy 
Stuart, Rashella Thiel, Simon 
van Eenennaam, Alexander 
Wernet y Gregory Wouters. 

Cuerpo Policial ta felicita e 
Polisnan cu nan decreto gu- 
bernamental cu ta trece cu ne 
un rango nobo, pero tambe 
mas responsabilidad pa por 
sigui sirbi e pais aki miho.Q 


Retiro “Por sus llagas” cu predicado Internacional Neil Velez 



Den luna di april e 
predicado Internacional 
Neil Velez a trece comu- 
nidad religioso di Aruba 
hunto y duna nan e Spe- 
ransa Nobo cu sanacion, 
liberacion y palabranan 
yena cu fe y speransa pa 2 
anochi. 

Durante e 2 anochi aki Dios a 
drama su bendicion riba cada 
un cu tabata presente. E can- 
tidad di fielnan cu a bay resa 
tabata hopi grandi. Durante e 
2 anochi aki, predicado Neil 
Velez a sa di yega na e cu- 
rason di hopi hende den nos 
comunidad y sigur e gracia di 
Dios tabata compañe pa asina 
entrega e palabra na su fiel 
siguidonan. 

Misioneronan di Hesus Aru- 
ba ta e organisacion aki na 
Aruba cu a haci posibel cu 
predicado Neil Velez tabata 
presente. Awor Misionero- 
nan di Hesus Aruba ta invita 
un y tur na un retiro hunto cu 
predicadonan di rond mundo 
y naturalmente e predicado 


internacional Neil Velez. E 
retiro lo tuma luga durante 
diabierna 22 di mei, diasabra, 
23 di mei y diadomingo 24 
di mei 2015 y cupo ta limita. 
Pa inscripcion y informacion 
por yama 564-0224. 

En caso su bo persona no 
logra haya un luga pa e retiro 
den luna di mei, tin oportun- 
idad pa inscribi ya caba pa e 
retiro den luna di augustus. 

E nomber di e retiro tin 
como tema “Por sus llagas”. 
E ta un retiro cera, pues tur 


hende lo drenta diabierna 
y sali diadomingo bek. Tur 
participante lo keda hunto cu 
e predicadonan. Di e forma 
aki e participantenan por scu- 
cha e palabranan di fe, reflex- 
ion y speransa den un forma 
mas personal. Si nan tin pre- 
gunta of duda, sigur lo tin 
un predicado cerca cu lo por 
yuda nan. 

Neil Velez e misionero di 
Hesus cu ta atrae multitud 
di hende y ta papia di un fe 
sin desconfianza pa yuda e 
personanan cu ta scucha su 


persona na yega na e sanacion 
fisico y spiritual ta haci esaki 
door di conta su testimonio. 

Na un edad hopi hoben Neil 
Velez a haya su malesa a com- 
plica y hopi speransa e no ta- 
bata haya di dokternan, hasta 
e no por a mira mas. Den su 
dolor y tristesa el a recorda cu 
el a lesa den bijbel “Por sus 
llagas fuiste sanado” door di 
su herida nan bo a haya sana- 
cion. E no tabata compronde 
nada y a cuminsa resa y yora. 
Dokternan a spanta, pero 
despues di hopi yoramento 


e la habri su wowo y por a 
mira bek. Dokternan no por 
a compronde esaki. Hopi test 
a wordo haci y niun hende 
a compronde kico a sosode. 
Neil Velez a bay cas bou di 
su mes un risico, dokternan a 
dun’e un par di luna mas pa 
biba. 

Neil Velez tin varios aña caba 
hibando e palabra di Señor y 
ta e prueba cu door di e herida 
nan di Señor y e sufrimento 
di Señor nos ta haya sanacion. 
Nunca el a entrega, semper el 
a sigui pa dilanti despues cu 
el a mira cu Fe y Speransa a 
yud’e. Di e forma ey e la sigui 
hiba e mensahe aki na dife- 
rente comunidadnan. 

Misioneronan di Hesus ta 
invita comunidad di Aruba 
na e retiro “Por sus llagas” 
cu predicado internacional 
Neil Velez, durante dianan 
22, 23 y 24 di mei. Yama awe 
na 564-0224, inscribi sea pa 
e retiro na mei of augustus y 
haya tur informacion. No lu- 
bida cupo ta limita. Q 

Un precioso invitacion (parti 2) 


Conferencia Ét divine pro- 
tection”, hunto nos por 
rescata famianan, 4 dia di 
“Life Coach,” pa prome 
biaha den historia un 
union entre instancia, so- 
cial, hudicial ,y spiritual 
den un conferencia na bi- 
enestar di henter Aruba. 

Un feliz dia pueblo di Aruba, 
nos ta bastante avansa den 
nos preparacion, pa asina e 
conferencia cual lo tuma luga 
dianan 10, 11, 12.y 13 di juni 
2015 lo ta un exito sigur. Y 
nos kier informa bo cu lo ta 
un union grandi lo tuma luga 
pa hunto nos duna 4 dia di 
“Life Coach” na mayornan 
y na yiunan, cu e maximo 
proposito di drecha y engran- 
dece e relacion entre mayor 
y yiu, pasobra un cos nos ta 
sigur cu relacion entre mayor 
y yiu ta primordial den tur 
famia. 

Lo ta hunto cu nos durante 
e dianan ariba menciona, 
F.A.DA., Parlamento Hube- 
nil, K.Z.P. y diferente otro 
instancianan mas cu a keda di 
confirma e siman aki, mien- 
tras lo f ey tambe den e parti 
Spiritual Impacto di Reino, 
Celebration Church, Inter- 
national Gospel Center Cu- 
raçao, hunto cu nan Pastoor 
Carlos Williams, kende lo 
ministra diabierna anochi dia 
12 y diasabra mainta dia 13 di 
juni 2015 durante di nos De- 
sayuno pa recauda fondo. 

Ken ta Pastoor Car- 
los Williams, awel 
Pastoor Carlos Wil- 
liams tin mas cu 30 
aña di experiencia 
como Pastoor di In- 
ternational Gospel 
Center na Curaçao, 
e tin amplio conoce- 
mento den asunto di 
restauracion di famia, 
amplio conocemen- 
to den asuntonan 
di liberacion, Dios 
tambe ta uza esey 
den e area profetico, 
e ta un musico, un 
guitarista di amplio 
conocemento, Pas- 
toor Carlos Williams 
ta yiu homber di Ju- 
lian Coco q.e.p.d., guitarista 
mundialmente conoci,e ta 
compositor di varios cantica, 
y lo ta un gran placer di por 
tin Pastoor Carlos Williams 
aki na Aruba solamente pa 
2 dia. Tur esaki lo bay tuma 
luga dianan 10, 11, 12, y 13 
di juni 2015 den Renais- 
sance Conference Center. 
Pero tambe nos kier recorda 



bo cu bo aportacion na nos 
Ministerio pa asina yuda nos 
alcansa e Proyecto di e tent ta 
hopi importante pa nos, bo 
por duna bo ofrenda of dona- 
cion riba nos savings account 
101.601.809, na Caribbean 
Mercantile Bank; att Sticht- 
ing Mount Horeb Ministries, 
y nos ta gradici bo pasobra bo 
a duna pa un bon causa. 

Locual lo bay pasa riba e 4 
dianan ariba menciona lo no 
ta un show, pero lo ta 4 dia 
di seriedad completo, camin- 
da cada mayor cu bini lo tin 
oportunidad di haci pregunta, 
y bay cas satisfecho, y tambe 
tin e chens di haya continui- 
dad na nan cas y asina henter 
e Famia por wordo restaura. 

Pa hopi tempo nos a traha 
separa, cada ken pa nan cuen- 
ta, pero nos a bin ripara cu 
nos tur tin mester di otro. 


parce manera nan no ta com- 
prende otro, y door di esey 
bo ta haya hopi mucha cu ta 
kere cu nan mes por regla 
nan asuntonan. P’esey nos ta 
trahando duro, pa nos por ta 
parti di e solucion, parti di e 
bendicion, parti di esunnan 
cu ta trece trankilidad den 
tormenta. Esunnan cu ta res- 
taura e famia y tambe e ma- 
trimonio. 

Nos a uni tur parti hunto pa- 
sobra ta un team nos ta, ta un 
Dios so tin, y e ta dicidi tur 
cos, asina cu nos laga su per- 
sona afo, nos lo sinti e con- 
secuencia, nos biba e dolor, 
djis pasobra nos a bira asina 
ocupa, conferencia durante 
dia lo ta 5,= florin pa cada 
mucha (hoben) of si may- 
ornan tambe tin gana di bin 
scucha locual yiunan ta ricibi, 
mayornan tambe ta bon bini. 


haci, menos ladronicia, me- 
nos violencia, y nos lo yega 
na e caminda cu lo tin menos 
mucha den prizon. Tur esaki 
lo sosode ora e relacion entre 
mayor y yiu drecha, ora nan 
dos ta compronde otro. 

Lo tin hopi cos pa siña, pa- 
sobra cada ken lo trece topi- 
conan preventivo dilanti ca- 
minda lo ilustra, cual lo ta e 
caminda cu nos mester cana 
aden, pa nos tur por ta con- 
tento. 

Tur anochi nos lo cobra un 
entrada di solamente 10 flo- 
rin pa persona,y nos lo tin 800 
stoel disponibel pa cada ano- 
chi, otro siman nos lo cum- 
insa avisa na unda carchinan 
lo ta obtenibel. Bo por cum- 
pra carchi tur anochi na porta 
di Renaissance Conference 
Center, pero tambe bo por 
cumpra un pakete pa 3 dia pa 
solamente 25,= florin pa asi- 
na sigura bo luga tur anochi. 

E entrada aki lo ta pa yuda 
nos cubri e gastonan di Con- 
ference Center. E prijs ta 
prijs di famia, pa asina mas 
tanto hende por participa. 
Nos conferencia lo ta com- 
pletamente basa riba idioma 
Papiamento, pero semper lo 
nos ta prepara si un hende 
kier bisa algo den otro idioma 
pa asina nos por traduci. Ta 
masha poco biaha bo ta haya 
un Conferencia di un nivel 
manera esaki, y na un prijs 
cu ta alcansabel pa tur hende. 
Nos kier pa tur hende alcansa 



* 


Aruba ta un famia, caminda 
tin famia mester tin union, 
pasobra caminda tin union 
Dios ta comanda su bendi- 
cion. 

Tin hopi mayor ta man na 
cabes cu nan yiunan, pero 
tambe tin hopi yiu, cu ta man 
na cabes cu nan mayornan, 
pasobra tin un distancia hopi 
grandi den nan relacion, ta 


Nos tin e boluntad pa restau- 
ra bida familiar den tur angu- 
lo. Nos deseo ta cu despues 
di e conferencia e aña escolar 
cu ta bini lo ta mas exitoso cu 
e aña pasa, cu e relacion entre 
mayor y yiu lo ta mas miho, 
drentando e caminda pa un 
relacion excelente, cu lo tin 
menos mucha riba caya, ta 
haci cosnan cu nan no mester 


TentVerkoopnl 

y ningun hende keda afo. 

E desayuna pa recauda 
fondo 

Diasabra mainta 13 di juni 
2015 nos lo tin un desayuna 
pa recauda fondo, pa asina 
por yega na e compra di nos 
tent, cual lo sirbi henter 
Aruba. E desayuno lo ta uno 
special cu ta encera tur locual 


bo por come, lo e ta un De- 
sayuno Buffet, laga nos djis 
informa bo tur locual lo sos- 
ode durante di e desayuna 
pa recauda fondo. Manera 
tur hende sa caba cu Pastoor 
Carlos Williams lo ministra 
riba su guitara, e lo presenta 
su ultimo CD. Pero tambe 
durante di e desayuno tur 
nos invitadonan lo por mira 
un Pre -Show video-concert 
di Sinach. Awor bo ta puntra 
ken ta Sinach? Awel Sinach ta 
e señora Nigeriano cu ta can- 
ta e alabansa “I know who I 
am,” cual ta un alabansa cu ta 
wordo ministra den tur igle- 
sia aki na Aruba. P’esey for di 
awor nos ta pidi bo pa bo yega 
tempran y asina bo no perde 
ni un pida di e programa aki. 
Nos ta cuminsa exactamente 
9’or di mainta y lo termina 
l’or di merdia. Durante esey 
Pastoor Carlos Williams lo 
ministra, como un concierto 
y e lo cera den oracion cu tur 
famia. 

Carchi pa e actividad aki lo 
costa solamente 100 florin, 
cual lo ta e aportacion pa cu- 
bri e desayuno y tambe aporta 
pa cumpra e tent. Nos lo haci 
nos maximo esfuerso pero 
semper confiando den Dios, 
pa por saca e miho resultado 
di e conferencia aki. Nos kier 
a haci un yamada na comer- 
cio completo y tur esunnan 
cu por sostene nos pa duna 
nan apoyo door di cumpra un 
carchi di e desayuno. Tambe 
nos kier apoya tur scol, tur 
mayor pa nan participa 
tanto den dia como 
anochi na e conferen- 
cia. 

Nos tin pleno confian- 
sa cu lo bay tin hopi cos 
di siña, hopi pregunta 
lo wordo haci, y hopi 
contesta lo wordo duna 
na esunnan cu kier sa 
mas, con nan por guia 
nan yiunan riba bon 
caminda, y tambe nan 
mes como mayor por 
tin mas sabiduria den 
e guia di nan yiunan. 
Mientras tanto, tur 
locual ta oracion, cu 
bo mester, informa- 
cion tocante conferen- 
cia, nos f ey pa abo, pa asisti 
bo den bo necesidad bo por 
skirbi nos na e-mail hore- 
brhema@gmail.com of yama 
nos na telefon 567-7234 of 
manda bo mensahe, y nos lo 
yuda bo. Señor bendiciona 
bo ricamente, Señor laga su 
gracia y fabor permanece riba 
bo, te otro siman cu Dios 
kier.Q 

PENSA 



Skirbi pa Dr. Carlos Viana 


Kico cu Colesterol? 


Den pasado nan lo mata e 
mensahero cu ta trece mal 
noticia cu e Rey no kier 
tende. Esey si ta un trabou 
pisa. Afortunadamente 
esaki no ta pasa awendia. 
Of si? Cu e declaracion pa 
ayudo pa pashent, un doc- 
tor alopatico ta purba di 
elimina e señalnan cu bo 
curpa ta manda (mensa- 
henan) cu nan droganan. 

Ora no consulta cu un doc- 
tor alopatico e prome cos cu 
e ta investiga ta wak si bo tin 
malesa. Si esey no ta caso, 
nan lo bay test bo sanger e 
ora ey pa identifica e balor- 
nan cu nan ta pensa cu lo 
causa malesa. Cu colesterol 
mas halto cu normal masha 
lihe mes nan ta prescribi dro- 
ganan cu ta baha e colesterol. 
Bo ta kere cu esaki ta e miho 
cos pa haci? Bo no ta kere cu 
e cura ta pio cu e malesa? 

Droganan pa baha colesterol, 
conoci como Statins ta proba 
awor di ta asesinonan. Tin 
documentacion cu ta mustra 


cu algun ehecutivonan Ale- 
man grandi di e compania 
farmaceutico Bayer, tawata 
sa cu nan droga anti-coles- 
terol Baycol tawata causando 
malesa y morto hopi tempo 
prome cu nan a saca for di 
mercado. E ta produci un 
efecto secundario yama rad- 
bomyolysis cu ta causa do- 
lornan severo y debilidad den 
musculatura. 

Den casonan serio e ta stop e 
funcionamento di e riñonnan 
y ta causa paralisis y morto. 
Durante estudio di otro dro- 
ganan pashent na a comete 
suicidio durante e test. De 
facto, suicidio ta un posibi- 
lidad como efecto secundario 
di uzo di droganan pa baha 
colesterol. 

Pakico? Pasobra lipo -protei- 
na, cu ta pega na colesterol, ta 
provee e manera di cual toxi- 
nanan, incluyendo metalnan 
pisa, solventenan toxico, pes- 
ticida, y kimiconan deriva di 
petroleo por wordo kita di e 
sistema nervioso y di e cere- 


bro. Si colesterol baha menos 
lipo-proteina ta disponibel 
bahando asina e habilidad di 
e curpa di kita e venenonan di 
e curpa. 

Pa dokternan natural, coles- 
terol no ta algo malo. Sterol 
hidroxido ta wordo haya den 
ambos planta y animalnan 
bibo. Colesterol, un forma 
mas complica di alcohol ta e 
sterol principal di forma di 
bida nan superior. Cu excep- 
cion di e cerebro y celnan di 
sanger cora, tur cel den bo 
curpa tin e capacidad di sin- 
tetisa of produci colesterol. 
Colesterol ta provee forsa na 
e muraya di e cel nan; un otro 
forma cu ta uza otro sterol- 
nan y colesterol di tur dia ta 
converti den acido di gal, cu 
ta yuda protege e gal blaas y 
disolve piedra. 

Den bo coriente sanguineo 
bo colesterol tin lipo-pro- 
teina. E proteina aki ta hiba 
un antioxidante manera Vi- 
tamina E, beta Carotene, y 
CoQlO cu ta yuda cu pro- 
teccion contra cancer. Ora e 
colesterol ta abou den forma 
natural of forsa di ta abou cu 
droga nan, e riesgo di cancer 
ta subi pasobra bo proteccion 
natural ta baha. 

Ora un nutricionista clinico 
certificado mira un balor 
halto di colesterol , nos ta 
busca pa sa kico bo curpa ta 
purba di protege bo cerebro y 
nervio. si tin veneno nan pre- 
sente, ora di kita nan dor di 
wak kico bo ta come of laga 
di come ta e manera di trata e 
problema. Si bo no tin vene- 
no, e celnan ta stop di traha 
colesterol excesivo pa protec- 
cion. 

Asina ta , kico mi no mester 


come? No come sucu re- 
fma, specialmente alcohol, 
cuminda nan hasa, of hopi 
sala, producto nan lacteo, 
producto nan cu vet animal. 
Ora nos bisa nos pashent nan 
esaki, nan ta contesta nos 
cu nos a caba di elimina tur 
locual nan ta come. De facto 
nos a caba di describi e dieta 
standard Americano of Aru- 
biano. (SAD) Nos lo ta skir- 
biendo den futuro acerca di e 
condicion nan of malesa nan 
di SAD. 

OK, kico ta come anto? Fruta 
y berdura fresco, carni nan 
sin vet, grano nan integral, 
Pisca nan di fondo. E pisca- 
nan aki ta yen di e bon coles- 
terol HDL cu nos tin mester 
pa traha algun hormona nan 
maraviyoso, manera hormo- 
na di sex. Azetanan di remedi 
cu ta yena cu HDL ta inclui: 
Azeta di Oleifi, Evening 
Primrose, Black currant seed 
oil, Flax, Safflower, y Soya. 
Yerba cu ta conoci cu ta baha 
colesterol LDL y trigliceridos 
(colesterol malo) ta Mush- 
room Shiitake, cayenne, gin- 
ger, uña de gato, fenugreek, 
conoflok, y turmeric. 

Come cuminda nan mas 
chikito, specialmente prome 
cu bo bay drumi Mientras 
bo ta drumi bo stoma tambe 
ta drumi y cuminda nan no 
ta wordo comi apropiada- 
mente. Bo kier haya tur esaki 
bou control masha lihe mes? 
Come solamente aros zil- 
vervlies cu awa pa tres siman. 
Nada otro! Inclui hopi awa y 
ehercicio modera. 

Get the point!! E peligronan 
di droganan pa baha colester- 
ol ta bin ta ilustra e potencial 
pa complicacionnan pasobra 
cada dia nos ta depende cada 


biaha mas riba farmaceutico 
nan pa controla condicion 
nan cronico manera coles- 
terol, presion di sanger halto, 
artritis, y diabetes. Kico bo ta 
pensa di un manera natural di 
baha bo colesterol? 

CARLOS VIANA ta un 
Dokter (Ph D) den Antropo- 
logia Medico, e ta un Doctor 
den Medicina Tradicional 
Oriental studia na Shanghai, 
China; nutricionista clinico 
certifica. 

Tambe miembro di directiva 
di e Asociacion di Profesion- 
alnan den tratamento di adic- 
cion y toxicologia, Presidente 
di e comite pa America La- 
tino di e Academia Interna- 
cional di Medicina Oral y 
Toxicologia. Dr. Viana tin un 
programa di radio tur siman 
, ta skirbi y duna lecturanan 
extensamente . Pa mas infor- 
macion di e servicionan na 
VIANA NATURAL HEAL- 
ING CENTER NV, Kibai- 
ma 7, Tel 585 1270 Fax 585 
4789, Website: www.viana- 
heal.com 

“Prescriptions from Para- 
dise” - 2012 International 
Book Award Winner - ta 
obtenibel na Aruba na Viana 
Haring Center, Tur libre- 
ria, Gift shops y centro nan 
di salud di calidad. tambe ta 
disponibel den formato print 
y pa Kindle download pa nos 
amigo nan pafo di Aruba na 
www.amazon.com 

Pa anuncio nan acerca di mas 
evento nan y firmamento 
di buki check , check cor- 
ant nan local, radio y televi- 
sion tambe como riba www. 
vianaheal.com y join e dis- 
cusion riba nos Facebook 
pagina: www.facebook.com/ 
prescriptionsformparadise.Q 

Minister di Relacionnan Exterior: 


Ta importante pa uza instrumento 
y embahadanan disponibel pa sostene 

Aruba 


ORANJESTAD - “Mi no 
por imagina mi un miho 
comienso di mi biahe den 
Caribe cu Aruba. Mi taba- 
ta tin reunionnan masha 
ameno mes cu hendenan 
cu a duna un bon impre- 
sion di loke Aruba kier 
logra den e region aki. 
Como Minister di Asun- 
tonan 

Exterior mi ta tuma e am- 
bicion duradero aki den 
mi maneho.” 


Minister Albert “Bert” Ko- 
enders, tabata 24 ora na Aru- 
ba y a haci hopi den e periodo 
cortico na Aruba. E1 a reuni 
cu entre otro cu Gobernador 
Sr. Fredis Refunjol, Presi- 
dente di Parlamento di Aruba 
Sra. Marisol Lopez-Tromp, 
ministernan, representan- 
tenan di sector comercial y 
otro institutonan di Aruba. 
“Mi a bin pa scucha di e im- 
portancia di relacionnan exte- 
rior pa Aruba. Mi ta minister 
di Reino a base di igualdad y 


respet.” Koenders a bisa di ta 
al tanto di e cantidad grandi 
di desaroyonan positivo den 
e region aki. “Bon relacion ta 
hopi importante pa e opor- 
tunidadnan pa Aruba y Re- 
ino.” 

E minister ta busca un coop- 
eracion den Reino pa asina 
logra un asiento den Conse- 
ho di Siguridad di Nacionnan 
Uni. “Nos ta consciente di 
e problematica di paisnan 
chikito y e retonan cu nan tin 
riba topiconan ecologico y 



maneho di awa. Nos ta duna 
hopi importancia na stabili- 
dad y siguridad den e region 
aki y nos ta pone nos mes pa 
temanan paz, husticia y desa- 
royo. 

Cooperacion economico 
ta hunga un rol grandi den 
maneho di asuntonan inter- 


nacional. “Aruba ta pone im- 
portancia riba durabilidad y 
ta importante pa Relacionnan 
Exterior uza su instrumento 
y embahadanan disponibel 
pa sostene Aruba den esaki. 
Den e mundo cu ta bira dia 
pa dia mas grandi, nos mester 
di otro.”Q 


Dr. Giovanni Frans: 

Cooperacion pa alcansa algo positivo pa 
ambos partido ta e caminda pa cana 


ORANJESTAD- Antia 
Hulandes a stop di ex- 
isti riba 10-10-10, Aruba 
ya a haya su status aparte 
anteriormente, pero con 
cu bay bin e islanan ta 
parti di Reino Hulandes 
y ta bon pa yega na coop- 
eracionnan pa yega na 
situacionnan positivo pa 
ambos partido den cuido 
medico. 

Dr. Giovanni Frans cu esaki a 
expresa cu e fundacion Mari- 
adal ta sostene e iniciativa 
cu ta wordo tuma cu Health 
Care Conference Aruba 


(HCCA) completamente. 

Dr. Frans a reuni cu Minister 
di Salud, dr. Alex Schwengle 
durante di su bishita na Bo- 
neiro pa discuti puntonan 
di interes pa e programa di 
e conferencia. E mandatario 
recientemente a bishita e cin- 
co islanan ruman pa extende 
un invitacion personal na 
su homologonan y na part- 
nernan den cuido medico 
y sistemanan cu ta sostene 
cuido manera banconan di 
seguro social. Durante di su 
recorido el a haci preguntan- 



an clave pa cu detayenan di 
topiconan cu mester di mas 
atencion na e conferencia di 



acuerdo cu e diferente gru- 
ponan di interes. 

Dr. Frans a bisa cu pa sigui 
mehora calidad di cuido mes- 
ter organisa cuido den Reino 
pa crea situacionnan pa tur 
partido Sali bentahoso pa 
diferente aspecto. Frans e en- 


fatisa cu awor no tin caminda 
bek, nos islanan ta mucho 
chikito pa mantene calidad di 
cuido cada un para su so y si 
nos isla na Hulandes kier yega 
y mantene un cierto nivel di 
cuido bo mester traha hunto, 
el a subraya.Q 


Un dia contentopa nos muchanan 

Aruba Bank ta orguyoso di contribui na Speeltuin di Scol Dununman 


ORANJESTAD, Aruba 
- 5 di mei 2015: Reciente- 
mente a tuma luga e aper- 
tura di un proyecto cu ta- 
batin algun aña caba den 
planificacion y ehecucion 
y e resultado final ta uno 
cu tur esunnan cu a con- 
tribui na dje por ta hopi 
orguyoso di dje. 

Aruba Bank ta hopi contento 
cu nan a wordo acerca pa ta 


un partner cu Scol Dunun- 
man y ta cu hopi placer nan 
a duna un man na realisacion 
di e bunita speeltuin pa e cen- 
tro di educacion special. 

E ceremonia di apertura a 
marca un momento glorioso 
pa e muchanan cu awe ta dis- 
frutando di un opcion mas pa 
recrea y haci ehercicio den 
un bon ambiente. E aper- 
tura mes a encera un eherci- 


cio, unda cu algun alumno a 
wordo invita pa pasa na gatia- 
mento door di un caha grandi 
na e porta di e hardin di hun- 
ga pa bay paden. Despues tur 
e alumnonan a wordo invita 
pa drenta e speeltuin y hunga. 

Como muestra di aprecio di 
parti di e alumnonan di Scol 
Dununman a entrega un 
bunita pintura na Aruba Bank 
como un recuerdo di e con- 


tribucion valioso di e banco 
na realisacion di e speeltuin. 

Durante di e festividadnan 
tambe a tuma luga un presen- 
tacion di parti di Roadmarch 
King Infantil, Maykxyion 
Maduro, kende ta alumno di 
e scol. 

Representantenan di Aruba 
Bank tabata hopi contento 
tambe pa e honor di a wordo 


invita pa participa na e des- 
velo di e nomber di e hardin 
di hunga cu ta pas perfecta- 
mente cu e ambiente na Scol 
Dununman, esta Speeltuin 
Muchanan Contento. 

Aruba Bank ta desea e alum- 
nonan di Scol Dununman 
hopi oranan di wega y eher- 
cicio y hopi momentonan di 
diberticion den nan speeltuin 
nobo. Q 

RBC Royal Bank’s Art Rules 

Aruba ta bek y preparando pa aña #6, presentando 

su Master Edition 


Aruba su programa #1 
di Arte y Hubentud, Art 
Rules Aruba ta bek pa un 
otro 2 siman mas na Juli 
di e aña aki, cuminsando 
riba dia 20 di Juli 2015. 
Art Rules Aruba, conoci 
como “e” plataforma pa 
tur hoben Arubiano artis- 
tico hambra por explora 
y desaroya nan banda ar- 
tistico durante e zomer, 
un biaha mas lo ofrece 
tayernan di arte, e aña aki 
den 7 Disciplina di Arte 
incluyendo; Skirbimento 
Creativo, Media Creativo, 
Baile, Teatro, Musica y 
Presentacion, DJ y Arte 
Culinario. 

Cu e sosten di RBC Royal 
Bank na mando di e part- 
nernan, Art Rules a provee 
educacion di arte pa mas di 
600 mucha desde su cumin- 
samento na 2010. Hunto cu 
negoshinan local, Art Rules 
a haci posibel no solamente 
pa inverti den e desaroyo di 
nos hubentud, pero tambe el 
a motiva y sostene centenares 
di hoben Arubiano pa sigui 
un estudio den Arte; actual- 
mente tin mas di 50 alumno 
di Art Rules studiando arte 
den exterior. 

Esaki y otro formanan di ini- 
ciativa empresarial a haci cu 
asina hopi ex -alumno a logra 
ricibi varios oportunidad 
no solamente cu organisa- 
cionnan acredita pero tambe 
como un artista independi- 
ente demostrando nan talen- 
tonan. 

For di exhibicionnan y pro- 
duccionnan te cu e inclusion 
den programanan di festi- 
valnan, studiantenan di Art 
Rules Aruba ta creando un 
nomber pa nan mes rond di 
mundo. 

Fundadonan Ira y Ayra Kip 



crea musica, cual natural- 
mente lo amplia e material 
cu e lo ta presentando den su 
lesnan. 

Tambe extendiendo e pro- 
grama globalmente den 
e Edicion Master aki, Art 
Rules pa e prome biaha lo 
invita un Educador di Africa. 
Introduciendo e persona cu 
ta practica di Teatro, Activ- 
ista y Presentando Sur Af- 
ricano Thokozani Ndaba. 
Señorita Ndaba ta un ex- 
recipiente di e Ford Foun- 
dation Fellowship, kende a 




ta berdaderamente contento 
cu nan vision pa un plata- 
forma di Arte Educacional ta 
sigui crece y nan ta orguyoso 
di por a ofrece Art Rules no 
solamente na Aruba pero 
tambe riba su isla ruman di 
Corsou, unda cu “Art Rules 
Curaçao” ta preparando pa su 
di dos edicion. 

E parti mas interesante pa e 
programa na Aruba e aña aki 
ta su “Edicion Master” cual 
ta significa e ekipo di Educa- 
dornan Master cu ta biniendo 
e isla pa duna les. Nan ta no 
solamente altamente experi- 
encia y educa nan mes, pero 
tambe nan ta relativamente 
famoso den nan areanan re- 
spective, manera e Maestro 


di Skirbimento Creativo 
Lemon Andersen, kende ta 
un ganado di e Emmy Award 
winner y New York Times 
2010 escritor, Director, Poeta 
y Presentando. Entre e ho- 
bennan, e ta miho conoci pa 
su presentacion famoso den 
Russell Simmons’ Def Po- 
etryjam. 

Un otro educador bon cono- 
ci y altamente experiencia di e 
aña aki ta Art Rules DJ Mae- 
stro Young Guru. Conoci 
como un di e ingenieronan di 
audio y Productornan di Re- 
cord mas famoso na mundo, 
Young Guru ta e ingeniero y 
DJ #1 di e Rap Mogul Jay Z 
y Productor di Beyonce. YG 
ta un experto den zonido y 


completa su Masters Degree 
na e NYU Steinhardt Educa- 
tional Theatre na New York. 
Actualmente e ta basa na Jo- 
hannesburg. 




E ekipo Master en berdad ta 
priminti un elevacion di Art 
Rules pa un nivel mas avansa 
y esunnan cu aplica ta cura- 
sha pa asina tambe haci un 
esfuerso ora di skirbi e carta 
di motivacion rekeri, cual ta 
parti di e procedura di apli- 
cacion. 

“Nos no ta selectando e ar- 
tistanan mas experiencia, 
sinembargo nos ta selectando 
e aplicante nan mas ambicio- 
so y mas apasiona, kendenan 
berdaderamente kier sigui 
sea un educacion of carera 
den arte. 

Esaki lo duna nos e opor- 
tunidad pa hiba e proyecto 
un paso mas leu y provee un 
tiki guia na e studiantenan 
aki unabes cu e programa ta 
completa”. Segun fundado 
Ayra Kip, Art Rules lo bay 
enfoca riba calidad riba can- 
tidad, unda cu guia di termi- 
no largo y coaching tambe ta 
posibel. 

Art Rules Aruba lo tuma luga 
di 20 di Juli te cu 31 di Juli, 
cu un presentacion grandi 
fmal riba diasabra, 1 di au- 
gustus, na Atelier 89, cual 
ta e sitio unda cu henter e 
proyecto tambe lo tuma luga, 
di principio te final. Pa infor- 
macion tocante e resto di e 
ekipo, e ultimo informacion 
nan, noticia y mas, bishita 
www. artrules. org facebook. 
com/artrulesaruba Twitter 
@artrulesU Instagram@ar- 
trulesflicks Q 



Amsterdam Manor Beach Resort a ricibi 
reconocemento for di Hotels.com 


EAGLE BEACH - Duran- 
te e evento anual di ATCA 
Amsterdam Manor Beach 
Resort a ricibi un Award 
di hotels.com cu un av- 
erahe di punto di 4.5 y e 
maximo score mas halto 
cu por a ricibi ta un 5. 

Por conclui cu a score halto 
cerca nan bishitantenan y 
danki na e bon comentari- 


onan cu Amsterdam Manor 
Beach Resort ta ricibi fre- 
cuentemente por a ricibi e 
Award aki.E Award a wordo 
entrega durante e citanan na 
e marketplace y Jurgen van 
Schaijk; Director di Maneho 
y Joanne Dirksz; Manager di 
Benta y Mercado tawata pre- 
sente pa ricibi e Award di 
Hotels.com. 

Amsterdam Manor Beach 


Resort semper ta duna un ser- 
vicio halto na nan huesped- 
nan y e team di maneho ta 
hopi contento cu esaki ta 
wordo aprecia. 

Pa mas informacion di 
Amsterdam Manor Beach 
Resort bishita nan web- 
site www.amsterdamman- 
or.com of nan facebook 
page: www.facebook.com/ 

AMBRARUBA.Q 

Sudoku BON 
DIA, trainbo 
mente 

Bon bini na Sudoku Bon 
Dia. Riba e pagina aki nos ta 
brinda bo tur dia 1 sudoku. 
Pa resolve bo ta pone num- 
ber den cada cuadra di tal 
forma cu cada rij crusa of bay 
abou tin e number un solo 
biaha. 

Tambe den cada cuadra 
chikito compara cu esun mas 
grandi tambe tin e number- 
nan 1 te cu 9. E number 
tampoco no por ripiti den 
e cuadra chikito. Trahando 
cu e numbernan cu tin poni 
caba ta yuda bo yega na e 
solucion. □ 

NA WARDA 

Oranjestad 


Dr. Algera 


EMERGENCIA 

911 

POLIS 100 

POLIS 581-1100 

ORANJESTAD 582-4000 

NOORD 587-0009 

STA. CRUZ 585-4710 

SAVANETA 584-7000 

SAN NICOLAS 584-5000 

BRANDWEER 115 

BRANDWEER 582-1108 

POLIS TIPLINE 11141 

HOSPITAL 527-4000 

AMBULANCE 582-1234 

SAN NICOLAS 

AMBULANCE 584-5050 


BOTICA 


Oranjestad: Eagle Tel: 587-9011 
San Nicolas: Seroe Preto Tel: 584-4833 


SERVICES 

INFORAAATION 118 

SETAR 582-2116 

TAXI 582-5900 

TAXI-TAS 587-5900 

PROF. TAXI 588-0035 

TAXI D.T.S. 587-2300 

SERVICE ARUBA 583-3232 


CRUISESHIP 



Mei 7 ^—— 

Carnival Conquest 


MORTUARIO 

AD Patres 584-2299 

Aurora 588-6699 

Mementomori 583-3358 

The Olive Tree 584-8888 

FOUNDATION 
FELLOWSHIP CLINIC 

Tel: 584-6440 

Alcoholism & Drug Addiction, 
Anonymity guaranteed 

FUNDACION 

Anti-Droga 

Aruba 

(FADA) Tel: 583-2999 

FUNDACION 
Respetami 
Te!^5_82-44_33 _ 

Diabetic Foundation 
Arubano 
Te!j_583-3808 _ 

Narcotics Anonymous 

Tel: 583-8989 

Foundation Amor 
pa Prohimo 

Tel: 583-3345 /586-6976 

Women in Difficulties 
Foundation 
Tel: 583-5400 



Caribbean 
Cinemas 


lOO-Digital HD 


5.M' 

MEGAPLEX8 

caribbeancinemas.com/aruba 

■ 


LIKE OUR NEW FACEBOOK PAGE 

] [Caribbean Cinemas Aruba 1 Q 

HEATHER SOSSAMAN | MATTHiW BOHRER 


UNFRIENDED 

1 ] 

MON-THURS 5:35 | 7:35 | 9:35 
FRI 5:35 | 7:35 | 9:35 | 11:35 
SAT 3:35 | 5:35 | 7:35 | 9:35 | 11:35 
SUN & HOL 3:35 | 5:35 | 7:35 | 9:35 


DANIEL SARCOS | FAUSTO MATA 


LOB 

PAHACAID157AS 

SPANISH [PG] 

MON-THURS 4:45 | 7:00 | 9:15 
FRI 4:45 | 7:00 | 9:15 | 11:30 
SAT 2:30 | 4:45 | 7:00 | 9:15 | 11:30 
SUN & HOL 2:30 | 4:45 | 7:00 | 9:15 



ROBERT DOWNEY JR. | CHRIS EVANS 



nr ULTRDN 

|PG-13| 

3D VERSION 

MON-THURS 4:00 | 6:00 | 7:05 | 9:00 
FRI 4:00 | 6:00 | 7:05 | 9:00 | 10:10 
SAT 3:00 | 4:00 | 6:00 | 7:05 
9:00 | 10:10 

SUN & HOL 3:00 | 4:00 | 6:00 
7:05 | 9:00 

2D VERSION 

MON-THURS 5:00 | 8:05 | 9:20 
FRI 5:00 | 8:05 | 9:20 | 11:10 
SAT 2:00 | 5:00 | 8:05 | 9:20 | 11:10 
SUN & HOL 2:00 | 5:00 | 8:05 | 9:20 


WILL FERRELL | KEVIN HART f| VIN DIESEL | PAUL WALKER 


GET HARD 


MON-THURS FRI 4:55 | 7:10 
FRI 4:55 | 7:10 
SAT 4:55 | 7:10 
SUN & HOL 4:55 | 7:10 


WITH SPANISH SUBTITLES 


| PG-131 


MON-THURS 3:50 | 6:20 | 9:20 
FRI 3:50 | 6:20 | 9:20 
SAT 3:20 | 6:20 | 9:20 
SUN & HOL 3:20 | 6:20 | 9:20 


KEVIN JAMES | RAINI RODRIGUEZ 


PflUL BLñRT 
HAILCDP '2 

WITH SPANISH SUBTITLES rpgi 

MON-THURS 4:40 | 6:50 | 9:10 — 
FRI 4:40 | 6:50 | 9:10 | 11:20 
SAT 2:30 | 4:40 | 6:50 | 9:10 | 11:20 
SUN & HOL 2:30 | 4:40 | 6:50 | 9:10 


cnssaEmi 

amm I>riajmW*>kks 

WITH SPANISH SUBTITLES 

SAT 2:40 
SUN & HOL 2:40 


c 


ROAD 


STARTING NEXT WEEK 

PITCH PERFECT 2 • MAD MAX FURY 


Download our NEW APP [é AppStore 1 


I Google play 


Palm Beach Plaza | Aruba | 586-0074 





RELAHAK 


DIAHUEBS 7 MEI 2015 



Taui 


E Luna Ariano, e energico Marte, por crea 
un aura di atraccion rond di bo y lo bo bay 
conkista fmalmente e curason di e persona 
perdi for di hopi tempo si bo kier tene pa 
bo. Numbernan pa awe: 25, 31, 40 y 52. 


Prepara bo mes pa lo inespera. Esaki lo ta 
un siman cu lo cambia bo plannan. Probe- 
cha e bon influencia di e transito planetar- 
io actual pa pone ordo den bo economia. 
Numbernan pa awe: 24, 30, 39 y 42. 


Situacionnan nobo. Lo bo ta den control 
di bo emocionnan. Lo bo bay padilanti. 
Den e periodo astral aki lo mas impor- 
tante ta cu lo bo eherce cu prudencia. 
Numbernan pa awe: 23, 29, 38 y 41. 



Geminis 


Esaki ta un dia zodiacal prometedor. 
Amor y fortuna ta na bo banda. Esaki ta 
bo dia zodiacal. Biba , disfruta di dje. Bo 
regente, Luna ta inspira bo den cuestion- 
nan di curason. Numbernan pa awe: 13, 
19, 28y 31. 



Cancer 


No kere inmediatamente e promesanan 
cu bo scucha. Un comienso di siman di 
revelacionnan sentimental. Un hende 
stima lo comparti su sentimentonan cu 
mi. Numbernanpaawe: 17,29,38 y 41. 



Leo 


Lo bo resalta den tur cos cu bo haci. E 
coyuntura nan cosmico ta pa bo resolve 
asuntonan pendiente, en special loke ta 
relaciona cu bo bida amoroso. Number- 
nan pa awe: 6, 13, 28 y 33. 



Bo ta haya bo mes den un tono creativo. 
Pone bo imaginacion funciona. Den 
e momentonan aki bo ta manera un 
spons, atrayendo amor y miradanan di 
tur. Numbernan pa awe: 3, 11, 18 y 23. 


Libra 


Lo bo reacciona hopi bon dilanti circun- 
stancianan imprevisto. E bon influencia 
planetario cu ta envolviendo bo lo con- 
tribui pa bo sa ki pa haci. Numbernan pa 
awe: 13, 21, 28 y 33. 



Scorpio 


. 


Lo bo nota cierto cambionan di caracter 
den algun persona den cual lo bo haya 
riba e dia aki, cu lo parce disgusta of fada, 
manera cu nan por tin problema cu bo. 
Numbernan pa awe: 3, 11, 18 y 43. 



Sagitario 



Lo bo tin e tendencia na exagera den 
regalo y invitacionnan. Cuida bo placa. 
Cierto situacionnan cu ta pasa rond di 
bo lo beneficia bo, aunke e inicio no ta 
garce asina. Number: 6, 12, 28 y 33. 

Capr icornio 


No alimenta speransa nan falso. Sea 
realista den e momentonan aki. Lo bo 
ta cu esunnan cu ta busca pa bo yuda 
nan emocionalmente y esey por causa 
ansiedad. Numbernan pa awe: 8,14,18 
y 53. 



Aquarlo 



Mantene bo mes abierto pa ideanan, 
metodo y recomendacionnan nobo. 
Tempo ta demanda un actitud di 
adaptacion, analisis y despues accion. 
Numbernan pa awe: 26, 32, 41 y 53. 

Studiantenan contento cu eprograma 

My Voyage Program ta forma profesionalnan na cas mes 



ORANJESTAD - Marriott 
Aruba Resort & Stellaris 
Casino a presenta e cuater 
studiantenan pa sigui e 
programa “The Voyage 
Program” y hunto a 
firma e acuerdonan den 
presencia dijohn Wardlaw 
di Universidad di Aruba, 
Tom Calame di Marriott 
Aruba Resort & Stellaris 
Casino, 

Ronella Tjin asjie-Croes di 
Aruba Tourism Authority y 
invitadonan cu a presencia e 
comienso di un era nobo na 
unda e enfoke principal ta 
pa Aruba sigui produci mas 
talento local den industria di 
horeca. 

Militza Koolman a gradua 
na Hanze University y Rijks 
Universiteit di Groningen y 
tin un “bachelor degree” den 
“Business Administration- 
International Business & 
Management Studies” y 
un “Master Degree” den 
“Business Administration & 
Marketing Management”. 
Militza conoce e industria 
di hotel ya cu e la core 


stage na Hotel Parque 
na Gran Canaria den e 
departamento di Food & 
Beverage. Awor e ta participa 
activamente den e “Voyager 
Program” di Marriott 
Resort, specificamente den 
e departamento di “Event 
Management”. 

“Mi kier a uni mi mes na 
Marriott International pa e 
motibo cu na mi concepto e 
ta un compania cu ta balora su 
empleadonan y a logra varios 
premio internacional como 
un di miho companianan pa 
su empleadonan. Y mas cu 
tur otro cos, e ta un compania 
na unda bo por prospera 
y crece den experiencia 
y trabao”, asina Militza 
Koolman a relata. “Mas cu 
tur otro, mi kier a uni mi mes 
cu e The Voyage Program 
pasobra mi ta considera esaki 
un excelente oportunidad na 
recien graduadonan pa por 
siña lo necesario pa converti 
nos experiencia den un futuro 
supervisor y/of manager”. 

Christopher Jason Bregita, ta 
un graduado di Universidad 



di Aruba, a specialisa den 
“Faculty of Accounting, 
Finance & Marketing” (FEF) 
y lo sigui e disciplina di 
“Finance and Accounting” 
pa Marriott Aruba Resort & 
Stellaris Casino. E disciplina 
di e compania no ta desconoci 
pa Christopher, ya cu e la 
completa su temporada di 
stage na Marriott Aruba mes. 
“E oportunidad ofreci via e 
VoyageProgram ta interesa 
mi hopi. E ta un oportunidad 
excelente pa siña, pa supera 
mi conocemento. Mi a pasa 
mi internship aki na Marriott 
y mi experiencia tabata 


fantastico. E balor humano ta 
prioridad y ta algo cu a haci 
mi orguyoso di por ta un di 
e prome nan cu lo sigui e 
programa aki”, Christopher 
Bregita a conta. 

Cherhen Ooft “Cherry”, ta 
un graduado di Universidad 
di Arubay a logra su “Bachelor 
of Science in International 
Tourism Management” 
cu un specialisacion den 
“International Business”. 
E lo sigui e “Voyage 
Program” di Aruba Marriott 
Resort & Stellaris Casino, 
specificamente den e area 
di “Events Management”. 
Cherhen a core su stage na 
Aruba Radisson Hotel & 
Casino. “Mariott ta brinda 
mi e oportunidad di crece 
y converti mi mes den un 
profesional, mientras mi ta 
forma parti di e famia grandi 
aki cu ta brasa y carga su 
hendenan, ta marca ritmo y 
tendencia den e industria di 
turismo y ta mantene e record 
di ta exitoso y innovado,” 
asina Cherchen Ooft a conta 
esunnan presente. 

Charlene Bontekoe 

tambe ta un graduado di 
Universidad di Aruba den e 
facultad di “Arts & Science” 
(FAS) y tin un “Bachelor 
Degree” den “Social 
Work & Development”. 
Charlene ta participa den 
e “Voyage Program” den e 
departamento specifico di 
“Rooms Operations” na 
Aruba Marriott Resort & 
Stellaris Casino. E1 a core 
stage na Ritz Carlton Aruba 
y a traha eynan tambe pa un 
aña. “Mi a join Marriott y e 




Voyage Program ya cu mi ta 
convenci cu nan enfoke ta pa 
crea experiencianan grandi, 
significativo y ideal pa su 
huespednan y de paso cu e 
ta haci esaki e ta concentra 
den haci lo maximo pa 
crea empleadonan culto y 
dinamico pa logra esaki”, 
di acuerdo cu Charlene 
Bontekoe. 

The Voyage Aruba ta un paso 
mas den completa un meta, 
di mantene nos hendenan 
activo den participacion 
laboral na Aruba y cu nan 
experticio sirbi di ehempel 
pa otronan cu lo sigui. 

Marriott Resort a habri na 
Aruba na aña 1995 cu 413 
camber. Na aña 1999 a habri 
Ocean Club cu 311 camber y 
na aña 2004 a habri Surfclub 
cu 450 camber y actualmente 
tin 911 camber. Na tur, e 
famia di Marriott Aruba ta 
consisti di mas o menos 1100 
empleado den servicio directo 
y 400 empleado trahando 
via otro companianan den 
e compleho di hotelnan. E 
compleho di Marriott Aruba 
ta esun di mas grandi den 
henter Caribe, tanto den 
cantidad di camber como 
den cantidad di empleado.Q 


Miss Gran Britania 2013 Amy Willerton a bishita Aruba 



ORANJESTAD 
Recientemente Aruba 
Tourism Authority a ricibi 
bishita di AmyWillerton 
na nos isla. 

Tabata na januari di aña aki 
durante e evento Sundance 
Film Festival na Utah- 
Merca unda Aruba Tourism 
Authority a sponsor un ‘gift 
lounge area’ pa diferente 
celebridad. 

Cu hopi emocion, Amy 
Willerton a acerca Sjeidy 
Feliciano di A.T.A. y a 
comparti cu ne cu el a yega 
di bishita Aruba den pasado 
y a keda asina impresiona cu 
e destinacion. Sjeidy a pone 
Amy den contacto cu un 
representante di A.T.A. na 
Reino Uni pa asina sondea 


un posibel pa Amy bishita 
Aruba den un futuro cercano. 

Actualmente Amy ta un 
actriz, modelo, presentado 
na television di Inglatera y 
e tawata Miss Gran Britania 
2013 unda el a sa di representa 
su pais dignamente y sali den 
e top 10-nan den e certamen 
di Miss Universo 2013. E tin 
mas cu 500 mil siguido riba 
Instagram y Twitter y ta un 
persona cu ta wordo sigui 
pa paparazzi unda cu e bay. 
Durante su estadia na Aruba, 
el a anuncia su relacion cu 
Robert Gough pa motibo 
di post un potret di dje cu 
su pareha ta cenando riba 
Instagram. E potret aki a haya 
mas cu 4 mil dikes’ den un 
ora y e conocedo medio di 


comunicacion Daily Mirror 
UK a publica un articulo e 
mes un momento ey den nan 
corant online basa riba e post. 
Naturalmente esaki tawata 
un bon momento tambe 
unda Aruba a sali como un 


destinacion romantico y 
exotico. 

Amy a bolbe keda sumamente 
impresiona cu nos isla. E 
tabata tin e oportunidad pa 
disfruta di Aruba su beachnan, 


actividadnan y mas cu claro 
e tremendo experiencia 
culinaria cu nos isla ta ofrece. 
Durante nan estadianan 
tabata den compania di 
Jonathan Boekhoudt di 
A.T.A. y e sacamento di foto 
local a keda den persona 
di Kenneth Theysen. Un 
gradicimento ta bay na tur 
esunnan cu a coopera pa haci 
e estadia aki uno exitoso, 
cual ta Renaissance Resort na 
unda Amy a huesped. Tambe 
na Jolly Pirates, Papiamento 
Restaurant, Flying Fishbone 
Restaurant, Boca Prins 
Restaurant y Aruba Surf & 
Paddle School. 

Riba e potretnan por mira mas 
di Amy y su pareha durante 
nan estadia na Aruba. □ 















